Android এর জন্য Firefox এর জনপ্রিয় বিষয়বস্তু | Firefox for Android সাহায্য\nAndroid এর জন্য Firefox এর জনপ্রিয় ...\nAndroid এর জন্য Firefox এর জনপ্রিয় বিষয়বস্তু\n(Firefox for Android FAQ থেকে পুনঃনির্দেশিত)\nআমরা নিয়মিতভাবে Android এর জন্য Firefox এ নতুন সুবিধা সংযোজন করছি। আপনাকে এর সর্বোচ্চ সুবিধা পেতে সাহায্য করার জন্য আমরা কিছু প্রয়োজনীয় নিবন্ধ সংকলিত করেছি যাতে আপনি নতুন সুবিধা এবং সমস্যার সমাধানের ব্যাপারে জানতে পারেন। Table of Contents1 Android এর জন্য Firefox2 অ্যাড-অন এবং প্লাগইন3 Firefox সিঙ্ক4 ইন্সটলেশন ও হালনাগাদ5 গোপনীয়তা এবং নিরাপত্তা6 কমিউনিটি\nঅনুগ্রহ করে নতুন সুবিধা উপভোগ করার জন্য সর্বশেষ সংস্করণে হালনাগাদ করুন।\nঅনুসন্ধান ইঞ্জিন পরিচালনা\nঅ্যাড-অন এবং প্লাগইন\nআপনার ব্রাউজিং অভিজ্ঞতার ওপর অধিক নিয়ন্ত্রণ প্রদানের জন্য Android এর জন্য Firefox এ বেশ কিছু চমৎকার অ্যাড-অন ও প্লাগইন রয়েছে।\nAndroid এর জন্য Firefox দিয়ে আমি কিভাবে ফ্ল্যাশ ভিডিও দেখতে পারি?\nদ্রষ্টব্য: মজিলা তৃতীয় পক্ষের অ্যাড-অন এর জন্য কোন সহায়তা প্রদান করে না। যদি আপনার সাহায্যের দরকার হয় তবে, দয়া করে অ্যাড-অন ডেভেলপারের সাথে সরাসরি যোগাযোগ করুন।\nএকাধিক ডিভাইস রয়েছে? Firefox সিঙ্ক আপনাকে আপনার বুকমার্ক, পাসওয়ার্ড, ইতিহাস এবং সাইট অগ্রাধিকারে একাধিক ডিভাইসে প্রবেশ করতে দেয়।\nকীভাবে নতুন ফায়ারফক্স সিঙ্কে হালনাগাদ করতে পারি\nকিভাবে প্রথম বারের মত Firefox সিঙ্ক নির্ধারন করব?\nকিভাবে আমি ফায়ারফক্স সিঙ্কে একটি ডিভাইস যোগ করবো?\nইন্সটলেশন ও হালনাগাদ\nAndroid 2.2 and ARMV6 devices: জানুয়ারি ২০১৫ থেকে Android 2.2 and ARMV6 ডিভাইস স্বয়ংক্রিয় ভাবে হালনাগাদের তথ্য কিংবা ফায়ারফক্সের সহায়তা পাবে না। আপনার ডিভাইসে Android এর কোন সংস্করণটি রয়েছে তা জানতে প্রস্তুতকারকের দেওয়া তথ্যাবলী দেখুন। Android জন্য Firefox সর্বশেষ সংস্করণে আপডেট করুন\nআমার মোবাইল ডিভাইসে কি Firefox চলবে?\nAndroid এর জন্য Firefox কাস্টমাইজেবল সেটিংস এবং অ্যাড-অনস প্রদান করে যা আপনার গোপনীয়তা রক্ষা করে এবং আপনাকে একটি নিরাপদ ব্রাউজিং অভিজ্ঞতা দেয়।\nমোবাইলে ব্যাক্তিগত ব্রাউজিং - আপনি সে সাইট দেখছেন তার সম্পর্কে তথ্য সংরক্ষণ বা সিঙ্ক ছাড়াই আপনার মোবাইল ডিভাইসে ওয়েব ব্রাউজ করুন\nঅ্যান্ড্রয়েডের জন্য ফায়ারফক্সে মাস্টার পাসওয়ার্ড ব্যাবহার\nসংবাদ, পরামর্শ এবং আরও কিছুর জন্য Android এর জন্য Firefox কমিউনিটির সাথেই থাকুন!\nফেসবুকে Firefox লাইক করুন: mzl.la/FXFacebook\nটুইটারে Firefox কে ফলো করুন: mzl.la/FXTwitter\nএই প্রবন্ধটি শেয়ার করুন: http://mzl.la/1ApHz9C\nএই সমস্ত অসাধারণ মানুষেরা সাহায্য করেছেন এই প্রবন্ধটি লিখতে: ashickurnoor, AshfaqHossain, amit3333, anik84। আপনিও সাহায্য করতে পারেন - দেখুন কিভাবে।


হাইব্রিড-কাউয়াদের থেকে বঙ্গবন্ধুকে রক্ষা করুন eurobdnews.com\nশনিবার, ২৪ ফেব্রুয়ারী ২০১৮ ০৪:২৭:৪৫ এএম\nহাইব্রিড-কাউয়াদের থেকে বঙ্গবন্ধুকে রক্ষা করুন\nপ্রভাষ আমিন | খোলা কলাম | শুক্রবার, ২১ জুলাই ২০১৭ | ০৬:০১:৩৪ পিএম\nআমি অনেকবার স্কেচটি দেখেছি, বড় করে দেখেছি; আমার চোখে কোনো বিকৃতি ধরা পড়েনি। কারণ আমি জানি এটা কাইয়ুম চৌধুরী বা শাহাবুদ্দীনের আঁকা নয়, বঙ্গবন্ধুর ছবিটি এঁকেছে ক্লাশ ফাইভে পড়ুয়া অদ্রিতা কর। আমি বরং মুগ্ধ হয়েছি, একটি শিশু বঙ্গবন্ধুকে হৃদয়ে ধারণ করে তা আবার রং তুলিতে ফুটিয়ে তুলেছে দেখে। বঙ্গবন্ধুর স্কেচের ব্যাকগ্রাউন্ডে জাতীয় পতাকার ব্যবহারও আমার চমৎকার লেগেছে। একটি শিশু মনের সৃজনশীলতার দারুন প্রকাশ আছে এখানে।\nবরিশালের আগৈলঝরা সরকারি মডেল স্কুলের ছাত্রী অদ্রিতা এই ছবিটি এঁকেছিল গত ১৭ মার্চ বঙ্গবন্ধুর জন্মদিন উপলক্ষ্যে আয়োজিত এক চিত্রাঙ্কন প্রতিযোগিতায়। বিচারকদের রায়ে অদ্রিতার আঁকা বঙ্গবন্ধুর ছবিটি প্রতিযোগিতায় দ্বিতীয় হয়েছিল। এই ছবিটি ব্যবহার করে গত ২৬ মার্চ মহান স্বাধীনতা ও জাতীয় দিবসে আগৈলঝরার উপজেলা নির্বাহী কর্মকর্তা গাজী সালমান তারেক আমন্ত্রণপত্র তৈরি করেন।\nআগে জানলে অদ্রিতাকে উৎসাহ দেয়ায় আমি সালমান তারেককে ধন্যবাদ জানাতাম। দেরিতে হলেও এখন তাকে ধন্যবাদ জানাচ্ছি। তবে এখন বেচারার ধন্যবাদ নেয়ার মত মানসিক অবস্থা আছে বলে মনে হয় না। বঙ্গবন্ধুর ছবি ‘বিকৃত’ করার অপরাধে তিনি জেল খেটে এসেছেন। তার এখন চাকরি যায় যায় অবস্থা। তার বিরুদ্ধে মামলা করেছেন বরিশাল জেলা আওয়ামী লীগের ধর্ম বিষয়ক সম্পাদক ও জেলা আইনজীবী সমিতির সভাপতি এডভোকেট ওবায়দুল্লাহ সাজু।\nঅদ্রিতার আঁকা বঙ্গবন্ধুর স্কেচটি দেখে নাকি তার হৃদকম্প শুরু হয়ে গিয়েছিল। আর মামলার কথা শুনে আমি বিস্ময়ে হতবাক হয়ে গেছি। বঙ্গবন্ধুকে সর্বস্তরে ছড়িয়ে দেয়ার জন্য যার পুরস্কৃত হওয়ার কথা, তার এখন চাকরি নিয়ে টানাটানি। আঁকা ছবি দিয়ে আমন্ত্রণপত্র তৈরির এই আইডিয়া গাজী সালমান তারেক কোথায় পেলেন? আমার ধারণা তিনি প্রধানমন্ত্রীর কাছ থেকে আইডিয়াটি ধার নিয়েছেন।\nকারণ প্রধানমন্ত্রী শেখ হাসিনা অনেকদিন ধরে নববর্ষ, ঈদ বা এ ধরনের উৎসবে আমন্ত্রণপত্র বা শুভেচ্ছা কার্ড তৈরি করেন স্পেশাল চাইল্ডদের আঁকা ছবি দিয়ে। প্রধানমন্ত্রী চাইলে দেশের সেরা শিল্পীদের আঁকা ছবি দিয়ে কার্ড বানাতে পারতেন। কিন্তু তিনি বিশেষ শিশুদের উৎসাহ দেয়ার জন্যই তাদের ছবি ব্যবহার করেন। প্রতিটি কার্ডে ক্ষুদে শিল্পীদের নাম উল্লেখ করা থাকে।\nপ্রধানমন্ত্রীর এই ছোট্ট আয়োজন যে সেই বিশেষ শিশুদের জন্য কতটা অনুপ্ররণার তা অনুধাবনের ক্ষমতা অনেকেরই নেই। প্রধানমন্ত্রীর এই উদ্যোগটিই ছোট পরিসরে অনুসরণ করেছেন আগৈলঝরার ইউএনও। আমি নিশ্চিত সেই কার্ডটি প্রধানমন্ত্রীর চোখে পড়লে তিনি অদ্রিতাকে জড়িয়ে ধরে আদর করতেন।\nএখন বাংলাদেশে লাখ লাখ বঙ্গবন্ধুপ্রেমিক। কিন্তু ৭৫এর ১৫ আগস্টের পর বাংলাদেশে বঙ্গবন্ধুর নাম উচ্চারণ করার মত মানুষ ছিলেন না। ২১ বছর বাংলাদেশে নিষিদ্ধ ছিলেন বঙ্গবন্ধু। ১৯৯৬ সালে আওয়ামী লীগ ক্ষমতায় আসার পর যখন বাংলাদেশ টেলিভিশনে বঙ্গবন্ধুর ভাষণ প্রচার করা হয়, তখন দেশজুড়ে দারুন এক আবেগের ঢেউ খেলে গিয়েছিল।\nসময়ের কারণে সেই আবেগ অনেকটাই থিতিয়ে এসেছে। আওয়ামী লীগের অতি ব্যবহার আর দলীয়করণে বঙ্গবন্ধুর প্রতি সেই আবেগ থিতিয়ে আসার জন্য কিছুটা দায়ী। তবে বঙ্গবন্ধুর প্রতি সাধারণ মানুষের ভালোবাসা কমেনি। বঙ্গবন্ধুর দুটি বই ‘অসমাপ্ত আত্মজীবনী’ও ‘কারাগারেরর রোজনামচা’প্রকাশের পরও আমরা দেখেছি বঙ্গবন্ধুকে নিয়ে সর্বস্তরের মানুষের আবেগ কতটা শুদ্ধ।\nইদানিং আওয়ামী লীগের নীতি নির্ধারকরা বুঝতে পেরেছেন, বঙ্গবন্ধুকে দলীয় আবর্তে কুক্ষিগত রাখা তাদের জন্যই ক্ষতি। তাই নানামুখী চেষ্টা চলছে বঙ্গবন্ধুকে সর্বস্তরে ছড়িয়ে দেয়ার। এমনকি বঙ্গবন্ধুকে নিয়ে কমিকস পর্যন্ত বানানো হয়েছে। বঙ্গবন্ধুকে মানুষের হৃদয়ে পৌঁছে দেয়ার সবচেয়ে সহজ উপায় হলো, শিশুদের কাছে নিয়ে যাওয়া। তাহলেই বঙ্গবন্ধু যুগ যুগ ধরে বেঁচে থাকবেন।\nআর এটা করার জন্য শিশুদের বঙ্গবন্ধু পাঠ বাড়াতে হবে, তাদেরকে বঙ্গবন্ধুর গল্প শোনাতে হবে, মুক্তিযুদ্ধের গল্প শোনাতে হবে। চিত্রাঙ্কন প্রতিযোগিতায় বঙ্গবন্ধুর ছবি আঁকাকে উৎসাহিত করতে হবে। কিন্তু বরিশালে ঘটলো উল্টো ঘটনা। বঙ্গবন্ধুর ছবি ব্যবহার করে কার্ড বানানোর অপরাধে যদি উপজেলা নির্বাহী কর্মকর্তাকে কারাগারে যেতে হয়, তাহলে ভবিষ্যতে আর কোনো শিশু বঙ্গবন্ধুর ছবি আঁকবে না।\nপ্রথম কথা হলো, আলোকচিত্র আর আঁকা ছবির পার্থক্য কি বোঝেন বরিশাল আওয়ামী লীগের ধর্ম বিষয়ক সম্পাদক? যদি না বোঝেন, সেটা তার সীমাবদ্ধতা। তার উচিত রাজনীতি ছেড়ে ঘরে বসে থাকা। বঙ্গবন্ধুকে নিয়ে অ্যাডভোকেট সাজুর যে টনটনে অনুভূতি দেখলাম, তাতে শিল্পী শাহাবুদ্দীনের আঁকা বঙ্গবন্ধুর অনেক পোট্র্রেট দেখলে তো তার এতদিনে হৃদযন্ত্রের ক্রিয়া বন্ধ হয়ে যাওয়ার কথা।\nসাম্প্রতিক সময়ে বঙ্গবন্ধুর ছবিকে বিকৃত যদি কেউ করে থাকেন তো চট্টগ্রামের আওয়ামী লগের সাংসদ এম এ লতিফ। তিনি নিজের শরীরে বঙ্গবন্ধুর মুখ বসিয়ে দিয়েছিলেন। সেই সাংসদকে কিন্তু কারাগারে যেতে হয়নি। বরং এখনও তিনি বহাল তবিয়তে নানা বাণী দিয়ে যাচ্ছেন।\nসর্বশেষ তিনি rabএর নতুন নামকরণ করেছেন- rahmat of allah for Bangladesh. এইরকম সাংসদরা বঙ্গবন্ধুর ছবি অবমাননা করে বহাল তবিয়তে ঘুরে বেড়াবে আর গাজী সালমান তারেকের মত সরকারি কর্মকর্তা কারাগারে যাবেন, এটা অসঙ্গতিপূর্ণ। অদ্রিতা নাকি ভুল করে বঙ্গবন্ধুর চুল এলোমেলো করে দিয়েছে, বঙ্গবন্ধুর মুখে তিল বসিয়েছে।\nঅথচ বঙ্গবন্ধুর মুখে কিন্তু একটি তিল আছে। এই ডিটেইলও সেই শিশুটির চোখ এড়ায়নি। আচ্ছা, অ্যাডভোকেট সাজু কি অদ্রিতার চেয়ে ভালো একটি বঙ্গবন্ধুর স্কেচ আঁকতে পারবেন? নব্বইয়ের দশকে ভাস্কর রাশা বঙ্গবন্ধুর একটি আবক্ষ মূর্তি বানিয়েছিলেন, যেটি ঠাঁই পেয়েছিল আজকের কাগজের ঝিগাতলার অফিস প্রাঙ্গণে।\nবঙ্গবন্ধুর একটি হাস্যোজ্জ্বল ছবি অবলম্বনে বানানো সেই আবক্ষ মূর্তিটি একদম ভালো হয়নি, অনেকটা হাস্যকর হয়েছিল। অ্যাডভোকেট সাজু যদি সেই মূর্তিটি দেখতেন, তাহলে কাজী শাহেদ আর ভাস্কর রাশাকে কারাভোগ করতে হতো। একেক শিল্পীর দক্ষতা একেকরকম। একেকজন বঙ্গবন্ধুকে একেকভাবে আঁকবেন। কারোটা ভালো হবে, কারোটা খারাপ।\nকিন্তু খারাপ হলেই যদি শিল্পী বা পৃষ্ঠপোষকের বিরুদ্ধে মানহানির মামলা হয়, তাহলে তো ভয়ে কেউ বঙ্গবন্ধুর ছবিই আঁকবে না। অথচ বঙ্গবন্ধু সব শিল্পীরই প্রিয় বিষয়। সবাই একবার না একবার বঙ্গবন্ধুকে আঁকেন। বয়স এবং গ্রামের একটি স্কুলের শিক্ষার্থীর বিবেচনায় অদ্রিতা করের স্কেচটি আমার কাছে যথেষ্ট ভালো লেগেছে। এই শিশুটি ভালোবেসেই বঙ্গবন্ধুর ছবি এঁকেছে।\nতারপরও কথা থাকে, যদি কেউ সত্যি সত্যি বঙ্গবন্ধুর সমালোচনা করে বা কার্টুন আকেঁ, তাকে কি কারাগারে যেতে হবে? বঙ্গবন্ধুর কার্টুন করা কি অপরাধ? আওয়ামী লীগের সাধারণ সম্পাদক যে দলে হাইব্রিড আর কাউয়াদের নিয়ে আক্ষেপে করেন। শিক্ষিতরা রাজনীতিতে আসছে না বলে যে আফসোস করেন। কেন করেন, সেটা বোঝা গেল অ্যাভোকেট ওবায়দুল্লাহ সাজুর বঙ্গবন্ধু প্রেম দেখে।\nআচ্ছা, শিল্প আর আলোকচিত্রের পার্থক্য না বোঝা অ্যাডভোকেট সাজু না হয় মানহানির মামলা করলেন। কিন্তু বরিশালের মূখ্য মহানগর হাকিম আদালতের বিচারক আলী হোসাইন কেন তা আমলে নিলেন? কেন তাৎক্ষণিকভাবে মামলাটি বাতিল করে দিলেন না? কেন জামিনযোগ্য মামলায় প্রথমে জামিন দিলেন না?\nবরিশালের সেই অতি উৎসাহী আওয়ামী লীগ নেতাকে বলছি, ভাই বঙ্গবন্ধু আপনার বা আওয়ামী লীগের একক সম্পত্তি নয়, বঙ্গবন্ধু জাতির পিতা, তিনি সকলের। আর কোনটা ছবি আর কোনটা শিশুর আঁকা স্কেচ- এই পার্থক্য ধরতে না পারলে, আপনি বরং রাজনীতি ছেড়ে ঘরে বসে থাকুন।\nআমি আওয়ামী লীগের সাধারণ সম্পাদক ওবায়দুল কাদেরের কাছে দাবি জানাচ্ছি, সর্বস্তরে বঙ্গবন্ধুকে ছড়িয়ে দেয়ার পথে বাধা সৃষ্টি, বঙ্গবন্ধু সস্পর্কে শিশু মনে ভয় ধরিয়ে দেয়া এবং একজন সরকারি কর্মকর্তাকে মিথ্যা মামলা দিয়ে হয়রানি করার দায়ে অ্যাডভোকেট ওবায়দুল্লাহ সাজুর বিরুদ্ধে সাংগঠনিক ব্যবস্থা নেয়া হোক। সুযোগ থাকলে আইনী ব্যবস্থা নেয়া হোক। বাড়াবাড়ি কখনোই ভালো ফল আনে না।\nআর দেশে হঠাৎ গজিয়ে ওঠা এত বঙ্গবন্ধু প্রেমিক থাকলে তো সমস্যা। বঙ্গবন্ধু সাধারণ মানুষের নেতা ছিলেন, তাকে তাই থাকতে দিন। বঙ্গবন্ধুকে ফেরেশতা বানানোর চেষ্টা করলে তাকে বিচ্ছিন্নই করা হবে শুধু। জোর করে বা ভয় দেখিয়ে ভালোবাসা আদায় করা যায় না।\nবাংলাদেশের সর্বস্তরের মানুষ বঙ্গবন্ধুকে ভালোবাসে। আওয়ামী লীগের কোনো অর্বাচীন নেতা যেন সেই ভালোবাসার পথে বাধা না হয়ে দাঁড়ায়।লেখক : সাংবাদিক, কলাম লেখক; বার্তা প্রধান, এটিএন নিউজ।\nকেমন আছেন তাসকিন দম্পতি? জেনে নিন তাদের মুখ থেকে...


খুন করে লাশ দেখতে যায় তানভীর, সাংবাদিক পরিচয়ে করেন ভিডিও! – বরিশাল ক্রাইম ট্রেস\nখুন করে লাশ দেখতে যায় তানভীর, সাংবাদিক পরিচয়ে করেন ভিডিও!\nপ্রকাশিত মে ৩০ রবিবার, ২০২১, ০৮:৫৭ পূর্বাহ্ণ\nনিজস্ব প্রতিবেদকঃ বগুড়ার শাজাহানপুরে রাতে মাদ্রাসার ভেতরে গাঁজা সেবনে বাধা দেওয়ায় নৈশ প্রহরী জয়নাল আবেদীনকে (৭০) গলা কেটে হত্যা করা হয়।\nহত্যা মামলায় গ্রেফতারকৃত তানভীরুল ইসলাম তানভীর (২১) পুলিশের কাছে দায় স্বীকার করেছে। সে নিজেকে সাংবাদিক পরিচয় দিয়েছে এবং তার কাছ থেকে অনলাইন সংবাদমাধ্যমের একটি আইডি কার্ড পাওয়া গেছে।\nশনিবার বিকেলে বগুড়ার পুলশি সুপার আলী আশরাফ ভূঞা জানান, গ্রেফতারকৃত তানভীর বগুড়ার শাজাহানপুর উপজলোর সাজাপুর উত্তরপাড়ার মিঠু মিয়ার ছেলে। তানভীর নিজেকে সাংবাদিক পরিচয় দিলেও সে একটি প্রাইভেট কোম্পানীতে কাজ করতো। বেশকিছু দিন আগে জেলার গাবতলী উপজেলার লাবণী নামের এক মেয়ের সাথে প্রেমের সম্পর্কে বিয়ে করে। সংসারে অভাব অনটনের কারণে পারিবারিক অশান্তি দেখা দেয়। পারিবারিক কলহের কারণে তানভীর প্রায় রাতেই সাজাপুর উত্তরপাড়া দাখিল মাদরাসার অভ্যন্তরে গাঁজা সেবন করতো। নৈশ প্রহরী জয়নাল আবেদীন তাকে নিষেধ করে আসছিলেন।\nবৃহস্পতিবার রাত সাড়ে ৯টার দিকে মাদরাসার ভিতরে গাঁজা সেবন করাকালে নিষেধ করেন। এতে ক্ষুব্ধ হয়ে তানভীর নৈশ প্রহরীর সাথে হাতাহাতিতে লিপ্ত হন এবং এক পর্যায়ে উপর্যপুরি ছুরিকাঘাত করে। এতে পেটে ও গলায় ছুরিকাঘাতে মারা যান নৈশ প্রহরী জয়নাল আবেদীন।\nপরের দিন ২৮ মে শুক্রবার সকালে হত্যার ঘটনা জানাজানি হলে গ্রামের লোকজনের সাথে তানভীরও লাশ দেখতে গিয়ে সাংবাদিক পরিচয় দিয়ে মৃতদেহের ভিডিও ধারণ শুরু করেন। তানভীরের অতি উৎসাহী আচরণে পুলিশের সন্দেহ হলে পুলিশ সদস্যরা তার বিষয়ে খোঁজ খবর নিয়ে সন্দেহ হলে তাকে আটকের পর জিজ্ঞাসাবাদ করে। জিজ্ঞাসাবাদ করলে তানভীর হত্যার সাথে নিজে জড়িত থাকার কথা স্বীকার করেন।


ম্যানচেস্টার ইউনাইটেড না অনূর্ধ্ব–১০ ফুটবল দল ? | প্রথম আলো\nম্যানচেস্টার ইউনাইটেড না অনূর্ধ্ব–১০ ফুটবল দল ?\nএই হার মেনে নিতে পারছেন না ম্যানচেস্টার ইউনাইটেড–কোচছবি: রয়টার্স\nম্যানচেস্টার ইউনাইটেড কোচ উলে গুনার সুলশার প্রচণ্ড খেপেছেন। তুরস্কের ক্লাব ইস্তাম্বুল বাশাকশেহিরের কাছে ২-১ গোলে হারের পর তিনি তো খেপবেনই। ম্যাচটিতে রক্ষণের যে অবস্থা তিনি দেখলেন, তাতে তিনি নিজ শিষ্যদের কিছুতেই ক্ষমা করতে পারছেন না।\nপ্রথম থেকেই বাশাকশেহির ম্যাচে নিজেদের আধিপত্য প্রতিষ্ঠিত করেছিল। ১২ মিনিটেই দেম্বা বার গোলে তুরস্কের ক্লাবটি এগিয়ে যায়। প্রথমার্ধের ৪০ মিনিটেই সেই ব্যবধান দ্বিগুণ করেন এদিন ভিসচা। ম্যানচেস্টার ইউনাইটেড অবশ্য ম্যাচে ফেরার ইঙ্গিত দিয়েছিল ৪৩ মিনিটেই। কিন্তু অ্যান্থনি মার্শিয়ালের গোলের পর সেখানেই থেমে যায় তারা।\nম্যাচে ইউনাইটেড খেলোয়াড়দের যে পারফরম্যান্স তাতে নিজের ক্ষোভ সামলাতে পারেননি কোচ সুলশার। তিনি রক্ষণকে রীতিমতো ধুয়েই দিয়েছেন ম্যাচশেষে। প্রথম গোলটির জন্য তিনি দলের রক্ষণকে তিনি ক্ষমা করতে পারবেন না বলেই জানিয়েছেন, ‘প্রথম গোলটি যেভাবে হজম করলাম সেটির জন্য আমি ক্ষমা করতে পারব না ডিফেন্ডারদের। আমাদের রক্ষণ সেনারা নিজেদের দায়িত্ব পালন করতে ব্যর্থ। আমি অবশ্যই দায়িত্ব নেব।’\nম্যানচেস্টার ইউনাইটেড কাল যে গোল হজম করেছে, সেগুলো ইউরোপের সর্বোচ্চ পর্যায়ে হয় না বলেই মনে করেন সুলশার, ‘এই পর্যায়ে এমন গোল কেউ খাবে না। এমন সহজ গোল হজম করা অপরাধ। যখন মাঠে এমন ভুলভ্রান্তি হবে, তখন ম্যাচ জেতাই তো কঠিন হয়ে যাবে।’\nবাশাকশেহিরের বিপক্ষে এই হার ভাবিয়ে তুলেছে ম্যানচেস্টারের সাবেক তারকাদেরও। পল স্কোলস তো বলেই দিয়েছেন তুরস্কের এই ক্লাবের কাছে হারটা তাঁর জন্য রীতিমতো ‘বিব্রতকর’।\nম্যানচেস্টার ইউনাইটেডের খেলা ইউনাইটেডের সোনালি সময়ের এই তারকার কাছে মনে হয়েছে অনূর্ধ্ব-১০ দলের খেলা, ‘মনে হচ্ছিল এক দল শিক্ষানবিশ বালক মাঠে খেলছে। আমার কাছে ম্যানচেস্টার ইউনাইটেড দলের খেলাকে অনূর্ধ্ব-১০ দলের খেলা বলে মনে হয়েছে। মাঠে ইউনাইটেডের রক্ষণভাগ কী করছিল, সত্যি বলতে কি আমার মাথাতেই আসছে না। হজম করা দুটি গোলই ছিল হাস্যকর ও কৌতুক উদ্দীপক।’\nপ্রিমিয়ার লিগেও সর্বশেষ ম্যাচে আর্সেনালের কাছে ১-০ গোলে হেরেছে ম্যানচেস্টার ইউনাইটেড। কিছুদিন আগেই টটেনহামের বিপক্ষে ৬-১ গোলে উড়ে যেতে হয়েছে দলটিকে। আর্সেনালের বিপক্ষে হারের পর ওল্ড ট্রাফোর্ডে কোচ সুলশারের ভবিষ্যৎ নিয়ে জল্পনা শুরু হয়ে গেছে। নরওয়েজীয় এই কোচ অবশ্য যতই বলেন, অস্থির হওয়ার সময় এখনো আসেনি, ইউনাইটেডের পারফরম্যান্স কিন্তু বলে দিচ্ছে সুলশারের ওপর ঝুলছে চাকরি হারানো খড়্গ। শনিবার লিগে এভারটনের বিপক্ষে আরও একটি বড় পরীক্ষা দিতে হবে তাঁকে। বাশাকশেহিরের বিপক্ষে হার সেই পরীক্ষাটাকে কঠিনই করে তুলেছে।


রাজধানীকেন্দ্রিক বাজেটে গ্রাম উপেক্ষিত ॥ ড. মঈন খান\nস্টাফ রিপোর্টার ॥ প্রস্তাবিত বাজেটে দারিদ্র্য নিরসনের দিকনির্দেশনা নেই বলে মন্তব্য করেছেন বিএনপির স্থায়ী কমিটির সদস্য ড. আব্দুল মঈন খান। এ বাজেটকে ‘ভুয়া সরকারের ভুয়া বাজেট’ আখ্যায়িত করে তিনি বলেন, রাজধানীকেন্দ্রিক এ বাজেটে গ্রাম উপেক্ষিত। শুক্রবার দুপুরে জাতীয় প্রেসক্লাবে প্রয়াত রাষ্ট্রপতি জিয়াউর রহমানের ৩৪তম মৃত্যুবার্ষিকী উপলক্ষে জাতীয়তাবাদী মুক্তিযুদ্ধ প্রজন্ম আয়োজিত আলোচনা সভায় প্রধান অতিথির বক্তব্যে তিনি এ কথা বলেন।\nমঈন খান বলেন, আমি বাজেট নিয়ে কোন কথা বলতে চাই না। শুধু এটুকু বলব, ২০১৫-১৬ অর্থবছরের জন্য অর্থমন্ত্রী যে বাজেট প্রস্তাবনা দিয়েছেন তার সব প্রকল্প রাখা হয়েছে রাজধানীকেন্দ্রিক। এখানে গ্রামের দরিদ্র ও অবহেলিত মানুষের উন্নয়নের প্রতিফলন হয়নি। তিনি বলেন, কার বাজেট কে দেয়? যারা বাজেট দিচ্ছে তারা কি জনগণের প্রতিনিধি? জনগণের বাজেট দেয়ার কি অধিকার আছে তাদের?\nড. মঈন খান বলেন, এ সরকার দুর্নীতিতে আপাদমস্তক ঢাকা, যার প্রতিফলন হয়েছে বাজেটে। শুনেছি, পাঁচশ সাতাশ কোটি টাকার প্রকল্প নিয়ে গেলে নাকি বলা হয়Ñ কী প্রকল্প এনেছো, দশ হাজার-বিশ হাজার কোটি টাকার প্রকল্প আনো, অনুমোদন দিয়ে দেব। তিনি বলেন, আজ বলা হচ্ছে, উন্নয়ন ছাড়া গণতন্ত্রের কোন প্রয়োজন নেই। এটা হতে পারে না। কারণ গণতন্ত্র ছাড়া উন্নয়ন হয় না। সুশাসন, মানবাধিকার ও মানুষের কথা বলার অধিকার ব্যতিরেকে কোন উন্নয়ন টেকসই হতে পারে না।\nমঈন খান বলেন, বর্তমানে যারা মুক্তিযুদ্ধের সপক্ষের শক্তি বলে পরিচয় দেন তাদের কাউকেই মুক্তিযুদ্ধের সময় পাওয়া যায়নি। তারা বর্ডার পার হয়ে ওপারে চলে গিয়েছিলেন। তারা মুক্তিযুদ্ধ করেননি। ২৬ মার্চ যখন স্বাধীনতার ঘোষণাপত্রটি প্রস্তুত করা হয়েছিল, তখন মুক্তিযুদ্ধের সপক্ষের নেতাদের ডাকা হয়েছিল। তারা জিয়াউর রহমানকে বলেছিলেন, ‘ইউ আর দ্য মেজর, উই আর মাইনর।’ তাই ঘোষণা আপনিই দেন। অথচ সামরিক বাহিনীতে কর্মরত অবস্থায় এ ধরনের কর্মকা-ে জড়িত হওয়ার পরিণতি কী, তা তিনি জানতেন। তারপরও মেজর জিয়া সেদিন স্বাধীনতার ঘোষণা দিয়েছিলেন।\nআব্দুল মঈন খান বলেন, সাড়ে তিন বছরের যে রাজনৈতিক জীবন জিয়াউর রহমানের তা আলোচনা করতে গেলে পাঁচ মিনিট, ১০ মিনিট, ১৫ মিনিট বা ১৫ দিনে হবে না। যে কর্মময় জীবন তিনি রেখে গেছেন তা আলোচনা করতে গেলে ৩৫ বছর সময় লাগবে। তিনি বলেন, জিয়ার আদর্শময় জীবন নিয়ে হয়ত ইতিহাসের বইয়ে কিছু লেখা হচ্ছে না। কিন্তু নতুন প্রজন্মকে রক্তের অক্ষরে বুকের ভেতর সে ইতিহাস লিখতে হবে। জিয়ার মৃত্যুবার্ষিকী উপলক্ষে এই আনুষ্ঠানিক আলোচনা করে কোন লাভ হবে না। তাঁর আদর্শকে লালন করতে হবে।\nআলোচনা সভায় বিশেষ অতিথির বক্তব্যে বিএনপি চেয়ারপার্সনের উপদেষ্টা আমীর খসরু মাহমুদ চৌধুরী বলেন, তিন সিটি কর্পোরেশন নির্বাচনে ভোটের আগের দিনই ব্যালট পেপারে সিল মারা হয়েছে। এভাবে কোন নির্বাচন হতে পারে না। তাই আজ দেশ যে অবস্থায় এসে দাঁড়িয়েছে তা নিয়ে আমাদের ভাবতে হবে। জিয়াউর রহমানের আদর্শকে লালন করতে হবে।\nআয়োজক সংগঠনের সভাপতি শামা ওবায়েদের সভাপতিত্বে অনুষ্ঠিত আলোচনা সভায় আরও বক্তব্য রাখেনÑ বিএনপির যুববিষয়ক সম্পাদক সৈয়দ মোয়াজ্জেম হোসেন আলাল, মুক্তিযোদ্ধা দলের সভাপতি ইশতিয়াক আজিজ উলফাত, মুক্তিযোদ্ধা দলের নেতা আবুল হোসেন, সাদেক আহমেদ খান প্রমুখ।\nপ্রস্তাবিত বাজেট বাস্তবায়নযোগ্য নয় কল্পনাবিলাসী ॥ ২০১৫-১৬ অর্থবছরের প্রস্তাবিত বাজেট বাস্তবায়নযেগ্য নয়, কল্পনাবিলাসী বলে মন্তব্য করেছেন বিএনপির মুখপাত্র ও দলের আন্তর্জাতিক বিষয়ক সম্পাদক ড. আসাদুজ্জামান রিপন। শুক্রবার বিকেলে রাজধানীর নয়াপল্টনে বিএনপির কেন্দ্রীয় কার্যালয়ে এক সংবাদ সম্মেলনে তিনি চলতি বছরের বাজেট নিয়ে প্রতিক্রিয়ায় এ কথা বলেন।\nরিপন বলেন, এ বাজেট জনবান্ধব নয়। এটি একটি অনির্বাচিত সরকারের বাজেট। এ বাজেটে জনগণের ভাগ্যের কোন পরিবর্তন হবে না। কারণ ঘোষিত বাজেট বাস্তবায়নে সুস্পষ্ট নির্দেশনা নেই। এ বাজেট বাস্তবায়ন করতে হলে দেশে গণতান্ত্রিক পরিবেশ তৈরির কোন বিকল্প নেই। গণতান্ত্রিক পরিবেশ সৃষ্টি হলে দেশী-বিদেশী বিনিয়োগের পথ সম্প্রসারিত হবে। সম্প্রতি একটি গণমাধ্যমে দেয়া সাক্ষাতকারে অর্থমন্ত্রীর দেয়া বক্তব্য ‘খালেদা জিয়ার রাজনীতি শেষ’ প্রসঙ্গে রিপন বলেন, রাবিশ, বোগাস, এরশাদ সরকারের সহযোগী ও অর্বাচীন লোকের পক্ষেই এ জাতীয় বক্তব্য শোভা পায়।\nসংবাদ সম্মেলনে আরও উপস্থিত ছিলেনÑ বিএনপির শিক্ষাবিষয়ক সম্পাদক খায়রুল কবির খোকন, সহদফতর সম্পাদক আব্দুল লতিফ জনি, আসাদুল করিম শাহীন প্রমুখ।\n# বাজেট # রাজধানী


ওএস এক্স 10.6 এ আপনি কীভাবে বুট এএফপি ভাগ বা ব্যবহারকারী লগইন করার আগে মাউন্ট করবেন?\nবুট এএফপি ভাগ করে নেওয়ার কোনও উপায় আছে যাতে কোনও ব্যবহারকারী লগইন না করে সিস্টেমে এটি অ্যাক্সেসযোগ্য?\nআমি এসএসএইচের মাধ্যমে বা বুটতে একটি ডিমন হিসাবে স্ক্রিপ্টগুলি চালাতে চাই যা আমার এএফপি শেয়ারে ফাইলগুলি পরীক্ষা করে। দুর্ভাগ্যক্রমে, কোনও ব্যবহারকারী লগইন না করা পর্যন্ত শেয়ারগুলি মাউন্ট হয় না।\n— নিক ফ্যারাডে\nনিশ্চিত যে আপনি পারবেন না। আমি সুরক্ষার কারণে কোনও ব্যবহারকারীকে লগ ইন করতে হবে তা ভাবব, যাতে শংসাপত্রের সেট ব্যবহার করা যায়। প্রি-লগইন চলাকালীন সম্ভবত কিছু স্ক্রিপ্ট রয়েছে, সুতরাং আমি মনে করি আপনি যদি সেখানে নিজের শংসাপত্রগুলি নির্দিষ্ট করেন তবে তা ঠিক থাকবে।\nপ্রকৃতপক্ষে, মাউন্টটি ঘটে যখন কোনও ব্যবহারকারী লগইন হয়ে যায় তখন তা বোঝা যায়। কেউ ত্রুটি দেখতে পাবে এবং এটিকে এখন সংঘটিত কিছুর সাথে সংযুক্ত করবে। এরপরে, ব্যবহারকারী শংসাপত্রাদি সরবরাহ করতে পারেন এবং তৃতীয়ত, যদি শংসাপত্রগুলি কোনও ব্যবহারকারী কীচেইনে সংরক্ষণ করা হয়, তবে এটি মাল্টি ব্যবহারকারী সিস্টেমে আরও সুরক্ষিত।\n@ বিমিক - আমি সম্মত 'আসলে' কেন? আপনি কি ভেবেছিলেন যে আমি যুক্তি দিচ্ছিলাম যে কোনও ব্যবহারকারীর লগ ইন করা উচিত নয়, বা ...?\nআমি আসলে আমার মাথা খুব আঁচড় দিচ্ছি - আমি মনে করি আমি অতিরিক্ত বলতে চাই wanted\nপ্রকৃতপক্ষে আপনি এটি টার্মিনাল থেকে সমস্ত স্ক্রিপ্ট করতে পারেন।\nআপনি লঞ্চ করা সম্পর্কে কিছুটা জানতে চাইবেন - যা মাউন্টটি কখন ঘটবে তা নির্দিষ্ট করে। আপনি লঞ্চ করা কনফিগারেশন ফাইলগুলি শিখতে না চাইলে অ্যাপ স্টোর থেকে লিংগন অ্যাপটি5ডলারে দুর্দান্ত।\nএরপরে, এএফপি মাউন্ট করার জন্য আপনার একটি কমান্ডের প্রয়োজন ।\nসর্বশেষে, আপনি যদি স্ক্রিপ্টে আপনার এএফপি পাসওয়ার্ডটি সংরক্ষণ করতে না চান তবে আপনি কীচেইন থেকে পাসওয়ার্ড সংরক্ষণ বা পুনরুদ্ধার করতে সিকিউরিটি কমান্ড শিখতে পারেন।\nএর প্রত্যেকটির কয়েকটি ইন্টারনেট অনুসন্ধানের মাধ্যমে আরও শিখতে সহজ হওয়া উচিত।\nবিস্ময়। কীচেন থেকে পাসওয়ার্ড পুনরুদ্ধার করুন। আমি এটা পছন্দ করি.\nআমি অটোএফএসে সন্ধান করব । আপনার চাহিদা এএফপি লাগাতে পারে (লিঙ্কিত পিডিএফের 14 পৃষ্ঠা দেখুন)।\nআপনি এখানে যান। কিছুটা পুরানো, তবে আপনি কী দেখতে চান তা এখান থেকে দেখতে পাবেন।\nহ্যাঁ, এটি করা যেতে পারে এবং আপনি যখন সার্ভারের মতো এমন কিছুতে শেয়ার পয়েন্টটি উপলভ্য করতে চান যা কোনও ব্যবহারকারী লগইন না করে চালু হয় এবং চালিত হয় তখন এটি আসলে প্রয়োজনীয়।\nআমি কয়েক বছর আগে এই কিছুর জন্য করেছি এবং আবার এটি করার দরকার হয়েছিল তবে আমার নোটগুলি অপর্যাপ্ত ছিল। প্রচুর বিড়ম্বনার পরেও আমি যথেষ্ট বিশদ লিখে রেখেছি যাতে আমাকে আর কখনও এটি করতে হবে না (আশা করি)।\nআপনি লঞ্চ করা এবং একটি স্ক্রিপ্ট একত্রিত করেছেন, তবে এমন আরও কিছু বিবরণ রয়েছে যা অন্যান্য অনেক পোস্ট উল্লেখ করতে ব্যর্থ। আমি তাদের ক্যাপচার করেছি (কমপক্ষে আমার সেটআপের জন্য)।\nসমস্ত কট্টর কৌতুকপূর্ণ বিবরণ এখানে:\n— গ্রেট উইল\nআলাদা জিজ্ঞাসা করতে স্বাগতম এবং উত্তর গ্রেগ পোস্ট করার জন্য ধন্যবাদ! আপনি দয়া করে আপনার পোস্ট করা লিঙ্কের বিষয়বস্তু সংক্ষিপ্ত বিবরণ করতে পারেন? সময়ের সাথে সাথে লিঙ্কটির অদৃশ্য হওয়ার প্রবণতা রয়েছে যা একটি উত্তর রেখে যাঁরা আপনার উত্তরটি রাস্তায় নামতে পারেন তাদের সাথে প্রাসঙ্গিক নয়। ধন্যবাদ!\n— ডেভিজেগেক 23'12


Dristy.tv | দৃষ্টি টিভি – টাঙ্গাইলে পুলিশের বিরুদ্ধে ইউপি সদস্যকে অপহরণের অভিযোগ ॥ গোয়েন্দা পুলিশের অস্বীকার\nটাঙ্গাইলে পুলিশের বিরুদ্ধে ইউপি সদস্যকে অপহরণের অভিযোগ ॥ গোয়েন্দা পুলিশের অস্বীকার\nBy দৃষ্টি টিভি on ১০ নভেম্বর, ২০১৭ ৩:১৫ অপরাহ্ন / no comments\nটাঙ্গাইলের গোয়েন্দা পুলিশের বিরুদ্ধে শহরের আদালত চত্তর থেকে দাইন্যা ইউপি সদস্য মো. জাহাঙ্গীর হোসেনকে অপহরণের অভিযোগ ওঠেছে। অপরদিকে, জেলা গোয়েন্দা পুলিশ(ডিবি) অপহণের কথা সম্পূর্ণ অস্বীকার করে ঘটনাটি প্রতিপক্ষ বা তৃতীয় পক্ষের করসাজি হতে পারে বলে ধারনা করছে।\nঅভিযোগে প্রকাশ, গত ৫ নভেম্বর(রোববার) সকালে টাঙ্গাইলের অতিরিক্ত দায়রা জজ ২নং আদালতে ৬৭৯/১৬ নং মামলায় ইউপি সদস্য মো. জাহাঙ্গীর হোসেন হাজিরা দেন। আদালত ভবন থেকে বের হওয়ার পর প্রায় সাড়ে ১১ টার দিকে একদল সাদা পোষাকধারী লোক গোয়েন্দা পুলিশ(ডিবি) পরিচয়ে তাকে একটি সিএনজি চালিত অটোরিকশায় উঠিয়ে নিয়ে চলে যায়। পরে ওই সিএনজি চালিত অটোরিকশা চালকের মুখে খবর শুনে পরিবারের লোকজন টাঙ্গাইলের গোয়েন্দা পুলিশ(ডিবি), থানা পুলিশ, র‌্যাব ও পিবিআই সহ প্রশাসনের বিভিন্ন দপ্তরে খোঁজ করেন। কিন্তু কোথাও সন্ধান না পেয়ে গত মঙ্গলবার টাঙ্গাইল মডেল থানায় একটি সাধারণ ডায়েরি(জিডি নং-৪৫৮, তাং-০৭/১১/২০১৭ইং) করেন। শুক্রবার(১০ নভেম্বর) সকালে টাঙ্গাইল প্রেসক্লাবের বঙ্গবন্ধু অডিটরিয়ামে এক সংবাদ সম্মেলনে ওই অভিযোগ করেন, অপহৃত ইউপি সদস্য মো. জাহাঙ্গীরের স্ত্রী মোছা. রেসমা বেগম।\nসংবাদ সম্মেলনে ৭ ও ৪ বছরের দুই সন্তান নিয়ে উপস্থিত হয়ে লিখিত বক্তব্যে তিনি জানান, সংসারের একমাত্র উপার্জনকারী ছিলেন, দাইন্যা ইউনিয়নের ১নং ওয়ার্ডের পর পর দুইবারের নির্বাচিত সদস্য ও দাইন্যা ইউনিয়ন আওয়ামী যুবলীগের সাধারণ সম্পাদক মো. জাহাঙ্গীর হোসেন। তাকে না পেয়ে পরিবারটি চরম নিরাপত্তাহীনতায় মানবেতর জীবন কাটাচ্ছে।\nসংবাদ সম্মেলনে দুই সন্তান নিয়ে উপস্থিত হন, নিখোঁজ ইউপি সদস্যেে স্ত্রী রেসমা বেগম। ইনসেটে জাহাঙ্গীর হোসেন।\nসাংবাদিকদের প্রশ্নের উত্তরে মোছা. রেসমা বেগম জানান, তিনি বিশ্বাস করেন গোয়েন্দা পুলিশ(ডিবি) তার স্বামীকে অপহরণ করে গোপণস্থানে রেখেছে। অপর এক প্রশ্নের উত্তরে তিনি বলেন, তাঁর স্বামীর নামে হত্যা ও অস্ত্র আইন সহ বিভিন্ন অপরাধের ৫টি মামলা বিচারাধীন রয়েছে, সবক’টি মামলায় তিনি জামিনে রয়েছেন। তিনি আশঙ্কা করছেন, ইউপি সদস্য মো. জাহাঙ্গীর হোসেনকে গোয়েন্দা পুলিশ হত্যা ও গুম করে ফেলতে পারে! এজন্যই তিনি সংবাদ সম্মেলন করে সাংবাদিকদের সহায়তা প্রত্যাশা করছেন। সংবাদ সম্মেলনে তাঁকে সহযোগিতা করেন, দাইন্যা ইউনিয়ন আওয়ামীলীগের সাধারণ সম্পাদক নুর মোহাম্মদ, ১নং ওয়ার্ড আওয়ামীলীগের সভাপতি জিতেষ চৌধুরী, ইউনিয়ন কৃষকলীগের আহ্বায়ক মো. ফরজ আলী, টাঙ্গাইল জেলা জাতীয় পার্টির(এ) সহ-আইন বিষয়ক সম্পাদক জহির রায়হান প্রমুখ। এ সময় টাঙ্গাইল প্রেসক্লাবের সভাপতি অ্যাডভোকেট জাফর আহমেদ, সাধারণ সম্পাদক কাজী জাকেরুল মওলা সহ বিভিন্ন প্রিণ্ট ও ইলেক্ট্রনিক মিডিয়ার প্রতিনিধি এবং দাইন্যা ইউনিয়নের ১নং ওয়ার্ডের গণ্যমান্য ব্যক্তিরা উপস্থিত ছিলেন।\nজেলা গোয়েন্দা পুলিশের(ডিবি) অফিসার ইনচার্জ অশোক কুমার সিংহ অপহরণের অভিযোগ অস্বীকার করে জানান, কিসের ভিত্তিতে তারা এসব কথা বলছেন তা বুঝতে পারছেন না। ইউপি সদস্য মো. জাহাঙ্গীর হোসেনের বিরুদ্ধে হত্যা, ধর্ষণ, অবৈধ অস্ত্র রাখা, জমি জবরদখল সহ নানা অভিযোগে প্রায় এক ডজন মামলা রয়েছে। এলাকায় তাঁর রাজনৈতিক ও সামাজিক প্রতিপক্ষও অত্যন্ত শক্তিশালী- সেজন্য তিনি নিজেই বেশিরভাগ সময় আত্মগোপণে থাকতেন। জাহাঙ্গীর হোসেনের নিখোঁজ হওয়ার বিষয়টি তারা খতিয়ে দেখছেন এবং এর পিছনে কোন রাঘব বোয়াল জড়িত কিনা বা কোন হীন উদ্দেশ্য রয়েছে কিনা সেটাও খতিয়ে দেখছেন। তবে ঘটনাটি প্রতিপক্ষ বা তৃতীয় পক্ষের কারসাজি হতে পারে বলেও ধারণা করছেন তারা।


নতুনদের তালিকায় নাম রয়েছে অভিনেত্রী মিমি চক্রবর্তীর (Mimi Chakraborty)।\nনুসরত এবং মিমির নির্বাচনের টিকিট পাওয়া নিয়ে উত্তাল টুইটার! (Mimi Chakraborty and Nusrat Jahan trolled on socil media)\nআগামী লোকসভা (General Election 2019) নির্বাচনের প্রার্থী তালিকায় প্রায় ৪০ শতাংশ সিট মহিলাদের জন্য সংরক্ষিত করেছেন তৃণমূল সুপ্রিমো মমতা বন্দোপাধ্যায়। তাতে বেশ কিছু বছর ধরে সক্রিয় রাজনীতিতে থাকা মুনমুন সেন এবং শতাব্দী রায়ের নাম যেমন জায়গা করে নিয়েছে, তেমনি নতুনদের তালিকায় নাম রয়েছে টলিউড অভিনেত্রী মিমি চক্রবর্তী এবং নুসরত জাহানেরও (Nusrat Jahan)। কিন্তু এই দুই সেলিব্রিটিকে নির্বাচনের টিকিট দেওয়া কি আদৌ ঠিক সিদ্ধান্ত হয়েছে? প্রশ্ন তুলছে আমজনতা। এমনকি কয়েকজন তো মিমি এবং নুসরতকে নিয়ে সোশ্যাল মিডিয়া প্ল্যাটফর্মে সরাসরি ব্যঙ্গ করতেও ছাড়েনি (Mimi Chakraborty and Nusrat Jahan trolled on socil media)।\nসোশ্যাল মিডিয়ার দৌলতে ব্যক্তি স্বাধীনতা এবং "ফ্রিডম অব স্পিচ" এক অন্য মাত্রায় গিয়ে পৌঁছেছে। আজ চিত্রতারকা থেকে রাজনীতিবিদ, এমনকি খেলোয়াড়রাও র‍্যাডারের বাইরে নয়। যেই না একটা ভুল পদক্ষেপ, অমনি মতামতের ফুলঝুরি ছোটে সমগ্র সোশ্যাল মিডিয়া জুড়ে। যদিও এমনটা হওয়া ভুলও নয়, বরং কিছু ক্ষেত্রে কাঙ্খিত বটে। কারণ আমাদের সমাজ ঠিক দিকে যাবে, না ভুল দিকে, তা তো সাধারণ মানুষই ঠিক করবে। আর তাই মত প্রকাশের প্রয়োজন আছে বৈকি।\nকিন্তু হঠাৎ করে এই দুই অভিনেত্রীকে (Mimi Chakraborty) নিয়ে এত ক্ষোভ কেন জনতার? আসলে বেশিরভাগই প্রশ্ন তুলছেন কোন যোগ্যতায় এদের টিকিট দেওয়া হল। তাই তো একজন লিখেছেন...\n— tanaya12345 (@tanayadutta) March 13, 2019\nকেউ কেউ তো সরাসরি আক্রমণ করতেও ছাড়েনি...\n— I❤ India 🇮🇳 Chowkidar🙏 Big Breaking 🇮🇳 (@big_breaking_) March 14, 2019\nদ্বন্দ্বটা যোগ্যতা আর জনপ্রিয়তার:\nWith new days comes new thoughs new beginnings new smile nd laughter 🌟🌟🌟 SOMETHING COMING SOON😬🥰🎧🎶📸\nপ্রার্থী লিস্ট ঘোষণা হওয়ার পর (Lok Sabha Election 2019) সিংহভাগ মানুষই একটা কথাই বলছেন। তাদের মতে ক্যান্ডিডেট হিসেবে এমন প্রার্থী নির্বাচন করা উচিত ছিল যারা এই দেশ বা সমাজের জন্য কিছু করেছেন। শুধু ভোট ব্যাঙ্কের কথা ভেবে রাজনীতিতে সদ্য নাম লেখানো মিমি বা নুসরতকে নির্বাচন করা মোটে ঠিক হয়নি! তবে এমন ঘটনা যে এই প্রথম ঘটছে, এমনটা বলা যায় না। গত লোকসভা নির্বাচনে প্রথমবার দাঁড়িয়ে বিপুল ভোটে জয়লাভ করেছিলেন আরেক জনপ্রিয় টলিউট অভিনেতা দেব। এমনকি বাবুল সুপ্রিয়র কথা ভুলে গেলেও চলবে না। কারণ তিনিও সেবার প্রথমবারের জন্য ভোটে দাঁড়িয়েছিলেন। আর সাধারণ মানুষ কিন্তু সেবার যোগ্যতার পরিবর্তে জনপ্রিয়তাকেই বেছে নিয়েছিল। তাই শুধু সোশ্যাল মিডিয়ায় হইহুল্লোর করলেই চলবে না, বরং আমজনতাকে ভোট দেওয়ার সময় খেয়াল রাখতে হবে তারা যেন ভুল করে আরও একবার যোগ্যতার পরিবর্তে জনপ্রিতার স্রোতে ভেসে না যায়!\nযাদবপুর এবং বসিরহাট:\nবাংলার রাজনীতিতে এই দুই জায়গার গুরুত্ব কম নয়। কারণ এক সময় সব হেভিওয়েট নেতারা এই দুই লোকসভা কেন্দ্র থেকে ভোটে দাঁড়াতেন। তাই মিমি এবং নুসরতের ক্ষেত্রে ভোটের লড়াইটা যে সহজ হবে না, তা তো বলাই বাহুল্য।\nতৃণমূল কি না ভেবেচিন্তেই এদের নির্বাচন করেছে?\nনা, এমনটা ভেবে নেওয়াটা ভুল হবে। কারণ এবারের ভোটে তৃণমূল কংগ্রেস যেমন নতুন এবং কম বয়সী ভোটারদের পকেটস্থ করতে চায়, তেমনি বরাবরের মতো সংখ্যালঘু ভোটে যাতে চিড় না ধারে, সেই নিয়েও চিন্তা রয়েছে। উপরন্তু বিজেপির জনপ্রিতা ধীরে হলেও যে বাড়ছে, সেটাও উপেক্ষা করা সম্ভব নয় তৃণমূল কংগ্রেসের পক্ষে। তাই এমন পরিস্থিতিতে টলিউড অভিনেত্রীদের প্রার্থী হিসেবে বেছে নেওয়াটা যে একেবারে হাওয়ায় গুলি চালানো নয়, বরং পরিকল্পিকত মাস্টার স্ট্রোক, তা তো বলাই বাহুল্য!


চট্টগ্রামে বাড়ছে করোনা সংক্রমণ!চট্টগ্রামে বাড়ছে করোনা সংক্রমণ! – #Stay AtHome\nশনিবার, ২৩ মে ২০২০, ০৩:৪৬ অপরাহ্ন\nআজ মরহুম নুরুল ইসলাম চৌধুরীর ১৬তম মৃত্যুবার্ষিকী আলমগীর মোহাম্মদের অনুবাদগ্রন্থ-আজিব মানুষ (দ্বিতীয় কিস্তি) শুক্রবার রেকর্ড ৮ জন সহ রোহিঙ্গা শনাক্ত ২১ কক্সবাজারে সেনাবাহিনীর বিনামূল্যের বাজার উখিয়ায় চালু হলো করোনা আইসোলেশন হাসপাতাল:স্থানীয়রাও পাবে সেবা উখিয়ায় আজ চালু হচ্ছে করোনা হাসপাতাল উখিয়ায় পুলিশের অভিযানে উদ্ধার ১০ হাজার ইয়াবা,রোহিঙ্গা সহ আটক৩ ঘূর্ণিঝড় আম্ফানের সর্বোচ্চ গতিবেগ সাতক্ষীরায় করোনায় আক্রান্ত ছিলেন বায়তুশ শরফের পীর উখিয়ায় এনজিও কর্মকর্তা সহ নতুন করোনা আক্রান্ত ৪\nএক্সক্লুসিভ, করোনা, জাতীয়, বৃহত্তর চট্টগ্রাম, লিড নিউজ, সারাদেশ\nচট্টগ্রামে বাড়ছে করোনা সংক্রমণ!\nচট্টগ্রাম অফিসঃ দেশে নভেল করোনাভাইরাস সংক্রমণের প্রথম থেকেই চট্টগ্রামকে ঝুঁকিপূর্ণ ঘোষণা করেছিলেন জেলা সিভিল সার্জনসহ স্বাস্থ্যসংশ্লিষ্টরা। প্রথম দিকে চট্টগ্রামে করোনাভাইরাসে আক্রান্ত রোগীর সংখ্যা তুলনামূলক দেশের অন্যান্য জেলার থেকে কম হলেও হঠাৎ আক্রান্ত সংখ্যা বেড়েছে। চট্টগ্রামে প্রথম এক মাসে করোনা পজিটিভ ৮৯ জন হলেও গত ১০ দিনে আক্রান্ত হয়েছেন ৪৮৪ জন।\nচট্টগ্রাম জেলা সিভিল সার্জন কার্যালয়ের তথ্যমতে,জেলায় এখন পর্যন্ত ৫৭৩ জন করোনাভাইরাসে আক্রান্ত হয়েছেন।এর মধ্যে চট্টগ্রাম মহানগরে ৪০৩ জন ও উপজেলা শহরে ১৭০ জন করোনা পজিটিভ। আক্রান্তদের মধ্যে সুস্থ হয়ে হাসপাতাল ছেড়েছেন ৯৪ জন এবং মারা গেছেন ৩০ জন।\nচট্টগ্রামের সিভিল সার্জন ডা. সেখ ফজলে রাব্বি জানান,চট্টগ্রামে এখন তিনটি প্রতিষ্ঠান এবং কক্সবাজারে গড়ে প্রায় ৫০০-এর মতো করোনাভাইরাস শনাক্তের নমুনা পরীক্ষা হচ্ছে।\nতবে কীভাবে আরো নমুনা পরীক্ষা বাড়ানো যায়, সে বিষয়ে আমরা তদারকি বাড়াচ্ছি। চট্টগ্রামে আগে আইসিইউ ও ভেন্টিলেটর কিছুটা সংকট থাকলেও জেনারেল হাসপাতালে ১০টি আইসিইউ স্থাপন করা হয়েছে। তবে বিআইটিআইডিতে এখনো নমুনা জমে থাকার কারণে অনেককেই আমরা দ্রুত তাদের ফলাফল দিতে পারছি না।\nতিনি আরো জানান, ৩৯তম স্পেশাল বিসিএস থেকে ৭৩ জনকে চট্টগ্রামের বিভিন্ন সরকারি হাসপাতালে পদায়ন করা হয়েছে।আশা করছি চট্টগ্রামে চিকিৎসক সংকট কিছুটা হলেও কমবে।তাছাড়া চট্টগ্রাম মেডিকেল ও সিভাসুতে আরো পরীক্ষা বাড়াতে আমরা যন্ত্রপাতিসহ অন্যান্য জিনিস সরবরাহ বাড়ানোর জন্য কাজ করছি। তবে সাধারণ মানুষকে বিনা প্রয়োজনে বের না হওয়া এবং স্বাস্থ্যবিধি মেনে চলার জন্য অনুরোধ জানাচ্ছি।\nএদিকে চট্টগ্রাম জেনারেল হাসপাতাল ও বিআইটিআইডিতে কেবল নভেল করোনাভাইরাসের সন্দেহভাজনদের নমুনা সংগ্রহ করা হচ্ছে।\nসবশেষ তথ্যমতে, বিআইটিআইডিতে প্রায় ১ হাজার ২০০-এর বেশি সন্দেহভাজনের নমুনা জমা আছে। চট্টগ্রাম ছাড়া নোয়াখালী, ফেনী ও নোয়াখালী জেলা থেকে নমুনা আসে চট্টগ্রামের বিআইটিআইডি,সিভাসু ও চট্টগ্রাম মেডিকেলে।\nচট্টগ্রাম ও অন্যান্য জেলার নমুনা প্রতিদিন সব পরীক্ষা করা সম্ভব না হওয়ার কারণে কিছু নমুনা জমে যাচ্ছে। এসব জমা থাকার কারণে অনেকে করোনাভাইরাসের নমুনার ফলাফল পাওয়ার আগে মারা গেছেন,এমন ঘটনা ঘটেছে চট্টগ্রামে।\nবিআইটিআইডির পরিচালক ডা. মো. আবুল হাসান জানান, আমার প্রতিষ্ঠানে লোকবল সংকট ছিল।তবে গত বুধবার ৩৯তম বিসিএস থেকে ২১ জনকে বিআইটিআইডিতে নিয়োগ দেয়া হয়েছে।\nআমরা আগের থেকে এখন গড়ে প্রায় ১০০টি বেশি নমুনা পরীক্ষা করছি। নমুনা পরীক্ষা কীভাবে বাড়ানো যায়, সেটা নিয়ে কাজ করছি। এছাড়া আরো কিছু প্রতিষ্ঠানে যদি নমুনা পরীক্ষা করা সম্ভব হয়, তাহলে চট্টগ্রামের প্রকৃত চিত্র উঠে আসবে বলে মনে করেন তিনি।সংশ্লিষ্টরা বলছেন, চট্টগ্রামের বেসরকারি হাসপাতালগুলো যদি করোনা চিকিৎসায় সরকারি হাসপাতালগুলোকে সাহায্যে করত, তাহলে চট্টগ্রামে করোনা চিকিৎসার গতি বাড়ত।\nতবে বর্তমানে চট্টগ্রামে বেসরকারি হাসপাতালগুলোয় চিকিৎসাসেবাও সীমিত পর্যায়ে চলছে। ফলে অনেক সাধারণ মানুষ চিকিৎসাসেবা থেকে বঞ্চিত হচ্ছেন।


(পূর্ব প্রকাশের পর)২১. নেতৃত্ব হলো জনগণের-র. অভিবাবক, পরিচালক রর. পরিচালক, জ্ঞানদানকারীররর. উ৭সাহ প্রদানকারী, পথপ্রদর্শকনিচের কোনটি সঠিক?ক) র ও রর খ) র ও ররর গ) রর ও ররর ঘ) র, রর, ও ররর২২. রাজনৈতিক সংস্কৃতিকে বলা যায় রাজনৈতিক ব্যবস্থার-ক) উল্টা পিঠ খ) সমান্তরাল গ) প্রতিচ্ছবি ঘ) পরিপূরক২৩. জাতীয়তাবাদী মূলত এক ধরণের মানসিকতা, কিন্তু জাতি-র. বাস্তব সত্তা রর. বিমূর্ত ধারণাররর. রাজনৈতিক গংগঠন গড়ে তোলেনিচের কোনটি সঠিক?ক) র ও রর খ) র ও ররর গ) রর ও ররর ঘ) র,রর ও ররর২৪. আইন মান্য করার কারণকে পাঁচ ভাগে ভাগ করেছেন কে?ক) লর্ড ব্রাইস খ) হেনরী মেইন গ) জাঁ জ্যাঁক রুশো ঘ) টমাস গেটেল২৫. জনমতকে গণকল্যাণকামী বলা হয় কেন?ক) ছাত্রদের স্বার্থসংশ্লিষ্ট খ) জনগনের স্বার্থ সংশিষ্ট গ) নেতাদের স্বার্থসংশিষ্ট ঘ) আমলাদের সংশিষ্ট২৬. বিচারক নিয়োগের সবচেয়ে উত্তম পদ্ধতি কোনটি?ক) জনগণের ভোটে খ) আইনসভার ভোটে গ) বিচারকগণের ভোটে ঘ) শাসন বিভাগ কর্তৃক সরাসরি নিয়োগ২৭. রাষ্ট্র কোন আন্তজার্তিক প্রতিষ্ঠানের সদস্য?র. সার্ক রর. আসিয়ান ররর. জাতিসংঘনিচের কোনটি সঠিক?ক) র ও রর খ) ররর গ) র ও ররর ঘ) র, রর, ও ররর২৮. জন লক কোন শতকে জন্মগ্রহণ করেন?ক) চতুদর্শ খ) পঞ্চদশ গ) ষোড়শ ঘ) সপ্তদশ২৯. সামাজিক, রাজনৈতিক, অর্থনৈতিক সমস্যা বা তা সমাধান সম্পর্কিত যুক্তিভিত্তিক ও সুচিন্তিত বলা হয়?ক) বক্তব্য খ) রাজনৈতিক আলোচনা গ)টক শো ঘ) জনমত৩০. ই-গভর্নেন্সের মূল লক্ষ্য কী?ক) সুশাসন প্রতিষ্ঠা খ) দুর্নীতি প্রতিরোধ গ) আইনের শাসক প্রতিষ্ঠা ঘ) রাজনৈতিক স্থিতিশীলতা৩১. সরকারের পরিবর্তন ঘটলেও কারা দায়িত্ব ও কর্তৃত্বে থেকেই যান?ক) আমলা প্রশাসক খ) রাজনীতিবিদগণ গ) মন্ত্রীগণ ঘ) আইনসভার স্পিকার৩২. এশিয় উন্নয়ন ব্যাংক কোন পদ্ধতিকে সুশাসনের মূল রাজনৈতিক বৈশিষ্ট্য হিসেবে চিন্হিত করেছে?ক) দার্শনিক খ) ঐতিহাসিক গ) অংশগ্রহনমূলক ঘ) বৈজ্ঞানিক৩৩. সম্মোহনী নেতৃত্বের ধারণা দেন কে?ক) কিম্বল ইয়ং খ) ম্যাক্স ওয়েবার গ) খোমেনী ঘ) গান্ধী৩৪. রাজনৈতিক চেতনাবোধ থেকে কী তৈরি হয়?ক) জাতীয় ঐক্য খ) অর্থনৈতিক স্বাধীনতা গ) চারিত্রিক উন্নতি ঘ) জাতীয়তাবোধ৩৫. বাঙালি জাতীয়তাবাদের ভিত্তি রচিত হয় কখন?ক) ১৯৪০ খ) ১৯৫২ গ) ১৯৫৬ ঘ) ১৯৬৬৩৬. কোন নেতৃত্বে নেতার কথাই মুখ্য?ক) গণতান্ত্রিক নেতৃত্বে খ) এলিট নেতৃত্বে গ) একনায়ক নেতৃত্বে ঘ) সনাতন নেতৃত্বে৩৭. ′লব অব দি কনস্টিটিউশন প্রণয়ন কনের এবং এটি হলো তাদের এক আবশ্যিক কর্তব্য।′-এটি কার উক্তি?ক) অধ্যাপক ডাইসি খ) অধ্যাপক গার্নার গ) বাকস্টোন ঘ) স্যার সাইমন৩৮. সমাজের আদি প্রতিষ্ঠান কোনটি?ক) গোষ্ঠী খ) পরিবার গ) রাষ্ট্র ঘ) জাতি৩৯. কিসের রূপরেখায় দল ভিন্ন হতে পারে?ক) সমাজবিজ্ঞানের খ) পৌরনীতির গ) অর্থনীতির ঘ) পদার্থবিজ্ঞানের৪০. ১৯৭১ সালে মুক্তিযুদ্ধের বিরোধিতা করেছিল-র. জনতা লীগ, ন্যাশনাল আওয়ামী পার্টি র. কম্যুনিস্ট পার্টিররর. মুসলিম লীগ, জামায়াতে ইসলামী, পিডিপি নেজামে ইসলামনিচের কোনটি সর্ঠিক?ক) র ও রর খ) র ও ররর গ) ররর ঘ) র, রর, ও ররর৪১. রাষ্ট্রপতি নির্বাচিত হন কীভাবে?ক) প্রধানমন্ত্রীর দ্বারা খ) আইনসভা দ্বারা গ) স্পিকার দ্বারা ঘ) বিচার বিভাগ দ্বারা৪২. ব্যক্তি তার জ্ঞান ও প্রজ্ঞার মাধ্যমে মানবকল্যাণে আগ্রহী হয়ে ওঠে কখন?ক) সুশাসন প্রতিষ্ঠিত হলে খ) স্বশাসন প্রতিষ্ঠিত হলে গ) স্বায়ত্তশাসন প্রতিষ্ঠিত হলে ঘ) ব্যক্তিশাসিত প্রতিষ্ঠিত হলে৪৩. আমলাতন্ত্রের বৈশিষ্ট্যসমূহ হলো-র. আমলারা সরকারের অস্থায়ী কর্মকর্তারর. আমলারা মেধার ভিত্তিতে নিয়োগপ্রাপ্ত হবেনররর. আমলাতন্ত্র একটি পদসোপানভিত্তিক সংগঠননিচের কোনটি সঠিক? ক) র, ও রর খ) রর ও ররর গ) র ও ররর ঘ) র, রর, ও ররর৪৪. ই-গভর্ন্যান্সের পূর্ণাঙ্গ ইংরেজি রূপ কোনটি? ক) ঊবপঃৎরপ এড়াবৎহধহপব খ) ঊষবপঃৎরপধষ এড়াবৎহধহপব গ) ঊবপঃৎরপ এড়াবৎসবহঃ ঘ) ঊবপঃৎড়হরপ এড়াবৎহধহপবনিচের উদ্দীপকটি পড়ে ২ টি প্রশ্নের উত্তর দাও:রফিক রেডিও, টেলিভিশনে প্রচারিত জাতীয় সংসদের অদিবেশন দেখতে পছন্দ করে। সে অভিজ্ঞ আইন প্রণেতাদের বক্তৃতা মনোযোগ দিয়ে শোনে। সে মনে করে দেশের রাজনৈতিক ও অর্থনৈতিক দিক তুলে ধরতে জাতীয় সংসদের গুরুত্বপূর্ণ ভুমিকা রয়েছে।


জাস্টিন বিবার মিট অ্যান্ড গ্রীট এবং ভিআইপি টিকিট: প্যাকেজ কোথায় পাবেন - সঙ্গীত\nজাস্টিন বিবার মিট অ্যান্ড গ্রীট এবং ভিআইপি টিকিট: প্যাকেজ কোথায় পাবেন\nআমরা কখনই না বলতে পারি না যখন ক জাস্টিন বিবার দেখা করেন এবং শুভেচ্ছা জানান শহরে ঘটে! আপনি কানাডা থেকে এই আশ্চর্যজনক 27 বছর বয়সী গায়ক একটি ভক্ত? যদি হ্যাঁ, আপনি আজকের সেরা খবর শুনতে যাচ্ছেন! এই সিজনে তার জাস্টিস ওয়ার্ল্ড ট্যুরের সময় বেবি গায়কের সাথে দেখা করুন যখন সে আপনার শহরের কাছে পারফর্ম করবে। তিনি আপনার শহরে আসছেন কিনা তা খুঁজে বের করতে আপনি জাস্টিন বিবারের দেখা দেখতে পারেন এবং আজকে শুভেচ্ছা জানাতে পারেন।\nজাস্টিন বিবারের সাথে দেখা এবং অভিবাদন কেনার শীর্ষ স্থান\nআমাদের শীর্ষ বাছাই: Meetandgreetticket.com - সম্পাদকের পছন্দ!\n(জাস্টিন বিবারের সাথে দেখা এবং শুভেচ্ছা কেনার সেরা জায়গা)\nপ্রিয় শিল্পীর কনসার্টে ভিআইপি ট্রিটমেন্ট কার না ভালো লাগে! জাস্টিন বিবারের ভিআইপি প্যাকেজগুলি দেখুন আপনি তার শোগুলিতে কতটা উপভোগ করতে পারেন তা দেখতে৷ আপনার ভিআইপি প্যাকেজ পাওয়ার অনেক সুবিধা থাকবে, যেমন, ভিআইপি মিট এবং অভিবাদন এবং আরও অনেক কিছু।\nআপনি যদি কিছু অতিরিক্ত অর্থ বাঁচাতে পারেন, শিল্পী আপনার শহরে পারফর্ম করার সময় জাস্টিন বিবার ভিআইপি প্যাকেজ পেতে দুবার ভাববেন না! লাস ভেগাস, ইঙ্গেলউড, ডেনভার, আটলান্টা, টরন্টো, সল্ট লেক সিটি, অটোয়া এবং মার্কিন যুক্তরাষ্ট্র এবং কানাডা জুড়ে আরও অনেক শহরে পারফর্ম করার জন্য প্রস্তুত হন৷\nকিভাবে ইউটিউবে সাবস্ক্রাইবার বাড়ানো যায়\nসেনেকা কাউন্টি চেম্বার অফ কমার্স\nনিউ ইয়র্ক স্টেট ট্রুপার পরীক্ষা 2017-ই-সর্বজনীন-বেসিক-আয়-প্রোগ্রাম-আগত-ই\nএটা একটি চমৎকার জীবন উপহার


/ Dhaka University Press is hiring employees\n২৯ অক্টোবর, ২০২১ ১৫:০৭\nআপডেট: ২৯ অক্টোবর, ২০২১ ১৫:৫৬\nঅভিজ্ঞ ও দক্ষ প্রার্থীর শিক্ষাগত যোগ্যতা শিথিলযোগ্য।\nঢাকা বিশ্ববিদ্যালয় প্রেসের শূন্য পদ পূরণের জন্য বিজ্ঞপ্তি দেয়া হয়েছে। আগ্রহী প্রার্থীকে ২৩ নভেম্বরের মধ্যে ডাকে আবেদনপত্র পাঠাতে হবে।\n১. পদের নাম: কম্পোজিটর গ্রেড ১\n২. পদের নাম: মেশিনম্যান গ্রেড ১\n৩. পদের নাম: কাটিংম্যান\nপ্রার্থীকে সাদা কাগজে পূর্ণ জীবনবৃত্তান্ত লিখে পাঠাতে হবে।\nআবেদনপত্রের সঙ্গে ৩০০ টাকা মূল্যের ব্যাংক ড্রাফট / পে-অর্ডার সংযুক্ত করতে হবে।\nঊর্ধ্বতন অ্যাকাউন্টস অ্যাসিস্ট্যান্ট নিচ্ছে বিজ্ঞান ও প্রযুক্তি জাদুঘর


পাইকারি 5V 1A একক পোর্ট ইইউ পোর্টেবল মোবাইল ফোন চার্জারটি চীন থেকে আইফোন জন্য ইইউ চার্জারটির প্রস্তুতকারক এবং সরবরাহকারী - শেনচুং\n5V 1A আইফোন জন্য একটি পোর্ট ইইউ পোর্টেবল মোবাইল ফোন চার্জার\nফ্যাক্টরি উচ্চ মানের পোর্টেবল ফোন চার্জার বৈশিষ্ট্য: একা ইউএসবি পোর্টেবল ফোন চার্জার সম্পূর্ণ 1A চার্জার উচ্চ মানের, রঙিন নকশা আইফোন, স্যামসং, ট্যাবলেট, প্রায় কোন স্মার্ট ডিভাইস চার্জিং জন্য সামঞ্জস্য অত্যন্ত সুরক্ষিত: সংক্ষিপ্ত-সার্কিট / ওভার-বর্তমান / ওভার-ভোল্টেজ / ওভার-তাপ ...\nফ্যাক্টরি সরবরাহ 5V 1A আইফোন জন্য একক পোর্ট USB পোর্টেবল মোবাইল ফোন চার্জার\nএকক ইউএসবি পোর্টেবল ফোন চার্জার\nসম্পূর্ণ 1A চার্জার\nউচ্চ মানের, রঙিন নকশা\nআইফোন, স্যামসাং, ট্যাবলেট, প্রায় কোন স্মার্ট ডিভাইস চার্জিং জন্য সামঞ্জস্যপূর্ণ\nঅত্যন্ত প্রতিরক্ষামূলক: সংক্ষিপ্ত-সার্কিট / ওভার-বর্তমান / ওভার-ভোল্টেজ / ওভার-তাপ সুরক্ষা\n5 ভি / 1 এ /\nসাদা / কালো ইত্যাদি (বা গ্রাহকদের অনুরোধ)\n0 সি - +55 সি\n-20 সি - +85 সি\nঝরনা এবং নয়েজ\n20 এমএইচজ ব্যান্ডউইথের সাথে পূর্ণ রাস্তাতে 120 এমভি কম\nPE ব্যাগ, ফোস্কা প্যাকিং বা গ্রাহক অনুরোধ\nTC036 পোর্টেবল ফোন চার্জার\n42 এক্স 32 এক্স 32 মিমি\nপণ্য এবং কারখানার ছবি:\nপ্যাকেজিং এবং শিপিং এবং অর্থ প্রদান শর্তাবলী:\nফোস্কা প্যাকেজ: USD 0.05 ইউএসডি 0.25 অধিকাংশ ক্ষেত্রে পরিশোধ করা প্রয়োজন, তারা বড় অর্ডারের জন্য বিনামূল্যে।\n1. ডেলিভারি: নমুনা জন্য 1-3 কার্যদিবসের, উত্পাদন জন্য 7-15 কার্যদিবসের;\n2. চালান শর্তাবলী: DHL / FEDEX / ইউ.পি.এস / ইএমএস / টিএনটি, দরজা ডোর, এয়ারপোর্ট এবং সমুদ্রের দরজা;\nঅর্থের শর্তাবলী: টি / টি, পেপ্যাল, ওয়েস্টার্ন ইউনিয়ন, 30% আমানত উত্পাদন আগে, 70% ভারসাম্য চালানোর আগে ভারসাম্য দেওয়া উচিত\nপ্রশ্ন: আপনি কি নির্মাতা বা ট্রেডিং কোম্পানি?\nএকটি: হ্যাঁ, আমরা আমাদের কারখানা শাংহান মধ্যে Baoan জেলা অবস্থিত একটি প্রস্তুতকারকের হয়।\nপ্রশ্ন: মানের নিশ্চিত? কিভাবে এসসিজিকে কিউসি কি করে?\nএকটি: সমস্ত পণ্য চালানের আগে 100% পরীক্ষা করা হয়।, এবং উত্পাদন লাইন সবসময় কঠোরভাবে আমাদের QC কর্মী সদস্যদের দ্বারা নিয়ন্ত্রিত হয়। আমাদের কারখানা থেকে স্বাগতম এবং এটা আমাদের জন্য আপনার সাথে সবকিছু শেয়ার করতে একটি সম্মান হবে, আমাদের মত পণ্য প্রদর্শনী, আমাদের ধুলো মুক্ত উদ্ভিদ, এবং আমাদের মেশিন ইত্যাদি।\nপ্রশ্ন: এটা কি নিরাপদ?\nএকটি: অবশ্যই, এসসিজিকে আলিবাবার একটি যাচাই করা সোনার সরবরাহকারী হয়েছে, আমরা সমৃদ্ধ রপ্তানিকারক অভিজ্ঞতার সাথে সারা পৃথিবীতে হাজার হাজার পণ্য রপ্তানি করেছি। আমরা প্রতি বছর হংকং ফেয়ারে অংশগ্রহণ করি!\nপ্রশ্ন: আমাদের পণ্য রঙ এবং মাপ বিভিন্ন পাওয়া যায়?\nউত্তর: হ্যাঁ। আমরা 10000 এর বেশি বিভিন্ন মডেল সরবরাহ করি, যেমন মোবাইল ফোন আনুষাঙ্গিক যেমন কার চার্জার, ওয়াল চার্জার, পাওয়ার ব্যাংক, এবং তারের বিভিন্ন রঙ এবং মাপের জন্য পাওয়া যায়। আপনি প্রয়োজন আকার বা রঙ পরামর্শ দিতে পারেন, আমাদের পণ্য সব কাস্টমাইজড করা যেতে পারে।\nMale থেকে পুরুষ আইফোন আই5I6 I7 জন্য ইউএসবি ডাটা ট্...\n5V 1.5A অ্যাপল আইফোন জন্য মিনি ডুয়াল পোর্ট ইউএসবি ক...\n5V 1A ডুয়াল পোর্ট ইউএসবি পোর্টেবল সেলুলার মোবাইল ফো...\n5 ভি2এমপি ইউএসবি সেল ফোন ওয়্যারলেস চার্জারটির জন্...\n5V2এম্ফ ডুয়াল ইউএসবি কার আইফোন5চার্জারটির জন্য ...\n5 ভি 2.1 এ আইফোন এবং স্যামসাংয়ের জন্য ডুয়াল পোর্ট ...


উপকূলীয় জেলা ঝালকাঠিবাসী দারুন আগ্রহ নিয়ে আছে আগামী ২৫ জুন পদ্মা সেতুর উদ্বোধনের অপেক্ষায়। কাঙ্খিত এ সেতুর রূপকার প্রধানমন্ত্রীর প্রতি কৃতজ্ঞতা জানিয়েছেন এ জেলার সর্বস্তরের মানুষ। ব্যবসা-বানিজ্যসহ সর্ব ক্ষেত্রে উন্মোচিত হবে এক নতুন দিগন্ত। বিশেষ করে ঝালকাঠির বিসিক শিল্প নগরীসহ জেলার বিভিন্ন এলাকায় ক্ষুদ্র ও মাঝারি শ্রেণীর শিল্প কারখানা গড়ে ওঠার পাশাপাশি পেয়ারা, আমড়া, শীতল পাটি, আটা-ময়দা ও লবন যাবে ঢাকাসহ দেশের বিভিন্ন জেলায়। এতে যেমন খুশি কৃষক, তেমনি ব্যবসায়ীরাও। ইতিমধ্যেই জেলার নদী ও সড়ক যোগাযোগের সুবিধাজনক স্থানে অনেক শিল্প উদ্যোক্তাই জমি কিনতে শুরু করেছে। এছাড়াও আগে যেখানে ঝালকাঠি থেকে ঢাকা যেতে সময় লাগতো ১২ থেকে ১৬ ঘণ্টা, তাও কমে চার ঘণ্টায় পৌঁছানো যাবে।\nজানা যায়, সুগন্ধা, বিষখালী, গাবখান, বাসন্ডা নদীর তীরে প্রাচীন জনপদ ঝালকাঠি। বৃটিশ আমলে কলকাতার সঙ্গে একযোগে ব্যবসা বাণিজ্য পরিচালিত হওয়ায় দ্বিতীয় কোলকাতা নামেও জেলা শহর পরিচিত। ব্যাবসা বানিজ্য আর কৃষি নির্ভর অর্থনীতির এ জেলা পেয়ারা, আমড়া, লেবু, কলা ও শীতলপাটির জন্যও বর্তমানে দেশ-বিদেশে পরিচিতি লাভ করেছে। এখানকার লবন, আটা-ময়দা, সরিষার তেল আর পেয়ারা-আমড়ার উৎপাদন এতদিন নদী পথেই দেশের বিভিন্ন স্থানে সরবরাহ হয়ে আসছিল। ঢাকাসহ অন্য জেলা থেকে বেশিরভাগ পণ্যও আসত নদী পথেই। সময় ক্ষেপণ, ফেরিতে আটকা পড়া, পণ্য পঁচে যাওয়া সহ নানা প্রতিবন্ধকতা ছাড়াও ঢাকার সাথে যোগযোগ ছিলো দীর্ঘ সময়ের। কিন্তু পদ্মা সেতুর উদ্বোধনের মাধ্যমে সব প্রতিবন্ধকতার অবসান ঘটবে বলে জেলাবাসীর মুখে এখন হাসি।\nঝালকাঠি জেলা সদর থেকে লঞ্চ বা বাসযোগে ঢাকা পৌঁছাতে সময় লাগতো ১২ থেকে ১৬ ঘন্টা। আবার কখনও ফেরীঘাটে যানজটের কারনে সময় আরো বেড়ে যায়। পদ্মা সেতুর ওপর দিয়ে যান চলাচল শুরু হলে মাত্র পাঁচ মিনিটে বাসযোগে সেতু পাড়ি দিয়ে তিন থেকে চার ঘণ্টায় পৌঁছানো যাবে ঢাকা। তাই পদ্মা সেতু উদ্বোধনের দিনগণনা যত এগিয়ে আসছে দক্ষিণের জেলা ঝালকাঠির সাত লাখ মানুষের নানা স্বপ্নের পদ্মা সেতুকে নিয়ে চলছে আলোচনা। কৃষি পণ্য সরবরাহসহ নানা কাজে জেলাবাসীর সঙ্গে ঢাকার যোগাযোগ প্রাচীন কাল থেকেই। তবে পদ্মা সেতু চালু হলে যোগাযোগ ব্যবস্থা আরো সহজ হবে বলে প্রত্যাশা সবার।\nঝালকাঠির রাজাপুর উপজেলার ডহরশংকর গ্রামের অসিম চন্দ্র দে (৩৭) বলেন, শীতল পাটি তৈরি করে পাইকারদের কাছে বিক্রি করে কোন রকমের সংসার চলে আমাদের। এখন পদ্মা সেতু হলে নিজেরাই ঢাকায় নিয়ে বড় বাজারে ও দোকানগুলোতে পাটি বিক্রি করতে পারবো।\nশীতল পাটির কারিগর অসিম চন্দ্র দে বলেন, চট্টগ্রামে জব্বারের বলি খেলাসহ দেশের বিভিন্ন অনুষ্ঠান ও মেলায় আমাদের তৈরি লাখ লাখ টাকার শীতলপাটি বিক্রি হয়। কিন্তু আমরা সরাসরি বিক্রি করতে পারি না।\nঝালকাঠি জেলা বাস মালিক সমিতির সাধারণ সম্পাদক মিলন মাহমুদ বাচ্চু বলেন, পদ্মা সেতু চালু হলে ঝালকাঠি জেলার মানুষের সঙ্গে বাস মালিকরাও উপকৃত হবে।\nঝালকাঠি চেম্বার অব কমার্সের সভাপতি মু. মনিরুল ইসলাম তালুকদার বলেন, ঝালকাঠি জেলার ব্যবসায়ীদের জন্য পদ্মা সেতু একটি মহা আর্শিবাদ।\nঝালকাঠি পৌরসভার মেয়র মো. লিয়াকত আলী তালুকদার বলেন, এক সময় ঝালকাঠিকে দ্বিতীয় কোলকাতা বলা হতো। পদ্মা সেতু চালু হলে পুরনো ঐতিহ্য ফিরে আসবে।\nঝালকাঠির জেলা প্রশাসক মো. জোহর আলী বলেন, পদ্মা সেতু চালু হলে দক্ষিণাঞ্চলের মানুষের সড়ক পথে যোগাযোগ ব্যবস্থার আমুল পরিবর্তন হবে। ঝালকাঠি থেকে আমরা অল্প সময়ের মধ্যে ঢাকায় যাতায়াত করতে পারবো। এটা মানুষের দীর্ঘ দিনের একটি স্বপ্ন ছিল, তা পূরণ হতে চলছে। এর ফলে এলাকার কৃষি পণ্য সহযেই ঢাকায় পৌঁছে যাবে। শিল্প কলকারখানা বেড়ে যাবে। সব শ্রেণির মানুষের উপকার হবে।\nদিলীপ মন্ডল, ঝালাকঠি


নকশা জালিয়াতি : রাজউকের সাবেক সহকারী পরিচালক শাহ মো. সদরুল গ্রেপ্তার – Odhikar BD\nনকশা জালিয়াতি : রাজউকের সাবেক সহকারী পরিচালক শাহ মো. সদরুল গ্রেপ্তার\nঅধিকার ডেস্ক :: রাজধানীর বনানীর এফআর টাওয়ার (ফারুক-রূপায়ণ টাওয়ার) নির্মাণে নকশা জালিয়াতি মামলায় এক ব্যক্তিকে গ্রেপ্তার করেছে দুর্নীতি দমন কমিশন (দুদক)। সোমবার রাত সাড়ে নয়টার দিকে রাজধানীর বনানী এলাকা থেকে তাঁকে গ্রেপ্তার করা হয়।\nগ্রেপ্তার ওই ব্যক্তি রাজধানী উন্নয়ন কর্তৃপক্ষের (রাজউক) সাবেক সহকারী পরিচালক শাহ মো. সদরুল আলম। দুদকের উপপরিচালক (জনসংযোগ) প্রণব কুমার ভট্টাচার্য বিষয়টি নিশ্চিত করেছেন। তিনি জানান, মামলার তদন্ত কর্মকর্তা ও দুদকের উপপরিচালক আবু বকর সিদ্দিক তাঁকে গ্রেপ্তার করেন। সদরুল এই মামলার এজাহারভুক্ত আসামি।\nআগুন লাগার ঘটনায় করা মামলায় তিনজনের নাম উল্লেখ করে অজ্ঞাত ব্যক্তিদের আসামি করা হয়। তিন আসামি হলেন, এফ আর টাওয়ারের জমির মালিক এস এম এইচ আই ফারুক, ভবন নির্মাতা প্রতিষ্ঠান রূপায়ণ গ্রুপের চেয়ারম্যান লিয়াকত আলী খান মুকুল এবং এফ আর টাওয়ারের বর্ধিত অংশের মালিক বিএনপি নেতা তাসভির উল ইসলাম। এঁদের মধ্যে এস এম এইচ আই ফারুক ও তাসভির উল ইসলামকে গ্রেপ্তার করেছিল পুলিশ। মামলাটির তদন্ত করছে গোয়েন্দা পুলিশ।\nএফ আর টাওয়ারে অনিয়মের ঘটনায় গঠিত গণপূর্ত মন্ত্রণায়ের তদন্ত কমিটি অর্ধশতাধিক ব্যক্তিকে দায়ী করেছে। ২২ মে গণপূর্তমন্ত্রী শ ম রেজাউল করিম এক সংবাদ সম্মেলনে তদন্ত কমিটির ওই প্রতিবেদন প্রকাশ করেন। ওই দিন তিনি বলেন, এফ আর টাওয়ারের নকশা অনুমোদনে বিধি লঙ্ঘন এবং নির্মাণের ক্ষেত্রে ত্রুটি-বিচ্যুতি ছিল। শুধু তা-ই নয়, অবৈধভাবে নির্মাণ করা হয়েছে ভবনটির ১৯ থেকে ২৩ তলা। আর এসব অনিয়মের সঙ্গে জড়িত ছিলেন রাজউকের সাবেক চেয়ারম্যান মো. হুমায়ূন খাদেমসহ অর্ধশতাধিক কর্মকর্তা-কর্মচারী। মন্ত্রী বলেন, অবৈধভাবে নির্মিত ১৯ থেকে ২৩ তলা পর্যন্ত ভেঙে ফেলা হবে। এ জন্য দায়ী ব্যক্তিদের বিরুদ্ধে আলাদা মামলা করা হবে। আর ১৬ থেকে ১৮ তলা পর্যন্ত অনুমোদনের ক্ষেত্রে আইনি ত্রুটি থাকায় সংশ্লিষ্টদের শাস্তির আওতায় আনা হবে।\nPrevসারাদেশে বন্যা পরিস্থিতির উন্নতি অব্যাহত: পাউবো\nNextভারতীয় দূতাবাস অভিমুখে ইসলামী আন্দোলনের বিক্ষোভ


মঈন চিশতী ২৪ মে ২০১৯, ০০:০০ | প্রিন্ট সংস্করণ\nসারা দুনিয়ার মুসলিম উম্মাহ সুযোগ পেলেই কাবায় ছুটে আসেন। এবারের সফরসঙ্গী আমার আম্মাজান লালপুরী শাহর জীবনসঙ্গিনী, ছোট ভাই এবং মামা খালারা। অনেক দিনের স্বপ্ন আল্লাহ এবার পূরণ করছেন। এই সফর প্রস্তুতিকালে লালপুরী শাহর রুহানি আওলাদ হাফেজ আহমাদ উল্লাহ ভাই ওয়াদা করান হেরেম থেকে যেন অন্তত দুটি লেখা যুগান্তরের পাঠকদের জন্য পাঠাই।\nলালপুরী দরবারের ছোট হুজুর হঠাৎ তার এক সফরসঙ্গী আলেমকে বলল, চলেন হজ মৌসুম শুরু হওয়ার আগে বড় হুজুরকে সঙ্গে করে মক্কা-মদিনা সফর করে আসি। তিনি হজের ওপর কিতাব লিখেছেন। দোয়া কবুলের স্থান মানাজিলুল কোরআন সাহাবিদের স্মৃতির জায়গাগুলো তিনি জানেন যা কর্তৃপক্ষ সাধারণত হজ উমরাকারীদের দেখান না। এবার কাবা এবং মদিনা সফর হবে নিরিবিলি পরিবেশে। কারণ প্রেমের মঞ্জিলে একা যেতে হয়। তখন প্রেমে মজা আসে। কাবা তো প্রেমের উৎস মানবজাতির প্রথম ঘর। ইন্না আউয়্যালা বাইতিয়া বিবাক্কাতান- নিশ্চয়ই মানবজাতির প্রথম ঘর যা মক্কায় অবস্থিত। মানুষ তো প্রেমের উৎস। কারণ মানুষের সৃষ্টি প্রেমের কারণে। মানুষ হল দুনিয়ায় আল্লাহর প্রতিভূ ‘জিল্লুল্লাহি ফিল আরদ্ব’। মানুষ না হলে আল্লাহর পরিচয় কোথায়? মানুষও বানাইল আল্লাহ প্রেমের কারণে /প্রেমের ডুরি বান্দরে মানুষের সনে। এই কারণেই মানবতার খেদমতে আল্লাহ মিলে যায়। কথায় বলে খেদমতে খোদা মিলে। হাদিসে আছে ইরহামু মান ফিল আরদ্বে, দুনিয়ায় যারা আছেন তাদের উপর দয়া কর ইয়ারহামুকুল মান ফিসসামাঈ। তাহলে আকাশে যিনি আছেন, তিনি তোমাদের ওপর দয়া করবেন। কেউ স্বীকার করুক আর না করুক বিশ্ব পরিচালিত হচ্ছে কাবাকে কেন্দ্র করে। কাবা চত্বরে গেলে দেখা যায় সাদা-কালো নানা কিসিম নানা ভাষার লোক এক অজানা আকর্ষণে বসে আছে। সেই আকর্ষণটি হল দ্বীনে কায়্যিম, পরিশুদ্ধ ভারসাম্যপূর্ণ ধর্ম, শরীয়ত বা জীবন ব্যবস্থা। কালামে পাকের ভাষায় আল্লাহ বলেন, তাবদিলা লি খালকিল্লাহি, আল্লাহর সৃষ্টিতে পরিবর্তন নেই, জালিকা দ্বীনিল কাইয়্যিম, এটাই একটি ভারসাম্যপূর্ণ ধর্ম। কিন্তু আমরা দ্বীনকে টুকরা টুকরা করে দুনিয়ার দোকান বানিয়ে নিয়েছি। দ্বীনকে নিজ গোষ্ঠী বা কোটারি স্বার্থে ব্যবহারের ফলে নামাজি বেড়েছে, হাজী বেড়েছে, কিন্তু ঈমান ও বিশুদ্ধ জবান হারিয়ে গেছে। কালামে পাকে আছে ইয়া আইয়্যুহাল্লাজিনা আমানু, হে ঈমানদারেরা ইত্তাক্কুল্লাহা, তোমরা পরহেজগারি অবলম্বন কর, আর তা অর্জনের জন্য ক্বুলু ক্বাওলান সাদিদা ইয়ুসলিহ লাকুম আ’মালাকু, পরিশুদ্ধ কথা বল, কিন্তু আমরা জবান ঠিক করতে পারি না বলে আমলও ঠিক হচ্ছে না। পরীক্ষার খাতায় এলোমেলো লিখে যেমন পাসের আশা করা যায় না, তেমনি ইচ্ছাধীন আমল করে দুনিয়ার কল্যাণ আর আখেরাতের নেয়ামতের আশা করা যায় না।\nআমাদের এবাদতগাহ ব্যবসা প্রতিষ্ঠান যে দিকেই নজর বুলান, দেখবেন আমরা নিজেদের খেয়াল মতো সব সাজিয়ে নিয়েছি। মুনাফাখোর আর মজুতদারদের টাকায় মসজিদগুলো সাজুগুজু করছি। ফলে নিরাপত্তার কারণে জামাতের আধা ঘণ্টার মধ্যেই মসজিদ তালাবন্ধ করতে হয়। ফলে মদিনার খেজুর পাতার ছাউনি মসজিদে যে ঈমান আমলওয়ালা লোক তৈরি হতো, এখন আর সেই লোক তৈরি হয় না। আমাদের মসজিদগুলোর নির্মাণ সাজসজ্জায় রিয়া বা লৌকিকতা এবং হালাল মালের সঙ্গে হারাম মাল মিশে যাচ্ছে। ফলে ইবাদতের স্বাদ এবং রূহানিয়ত থেকে আমরা বঞ্চিত হচ্ছি। কবি নজরুলের ভাষায় নামাজি তোর নামাজ হল যে ভুল/ মসজিদে তুই রাখলি সেজদা ছাড়ি ঈমানের মূল। ঈমান শুধু মৌখিক স্বীকৃতির নাম নয়। স্বীকৃতির সঙ্গে সঙ্গে কর্মে পরিণত করা মানবসেবা করাও ঈমানের দাবি। ঈমানের ৭০টি শাখা-প্রশাখার মধ্যে ইমাতাতুল আজা আনিত্তারিক, রাস্তা থেকে কষ্টদায়ক বস্তু সরানোও ঈমানের অংশ বলে নবীজি (সা.) বলেছেন।\nআমরা সেই মানবতার কাজ ছেড়ে হালাল-হারামের বিচার না করে মসজিদ খানকা ইত্যাদি সজ্জিতকরণের প্রতিযোগিতায় নেমেছি। আমরা যে আইয়্যামে জাহেলিয়াতের যুগের কোরাইশদের চেয়ে নিচু হয়ে গেছি তা বলার অপেক্ষা রাখে না।\nমক্কার কোরাইশ নেতারা হালাল অর্থের অভাবে খানায়ে কাবার ইব্রাহিমী ভিত্তির কিছু অংশ ছেড়ে দিয়েই কাবা পুনঃনির্মাণ করেন। সে কারণেই কাবায় বারবার মানুষ ফিরে ফিরে আসে কাবার আকর্ষণে, রোদ-বৃষ্টি উপেক্ষা করে মানুষ তাওয়াফে ব্যস্ত থাকে, মাতাফ সংলগ্ন মসজিদে ইতিকাফ তেলাওয়াতে জিকিরে রত থাকে। আর আমাদের মসজিদ থেকে নামাজ শেষে মুসল্লি দ্রুত মসজিদ ছেড়ে চলে গিয়ে যেন বাঁচে। (কাবা চত্বর থেকে লেখা)


পরিবেশ আইন মানেন না খোদ পরিবেশ অধিদফতরের কর্মকর্তারাই\nপ্রকাশিত: ২২:৩৭, ৩ জানুয়ারি ২০২২\nআপডেট: ১৪:৩৫, ৪ জানুয়ারি ২০২২\nবায়ু ও শব্দ দূষণ রাজধানী ঢাকার নিয়মিত সমস্যা। এই সমস্যা সমাধানে প্রতিনিয়ত চলছে আলোচনা সমালোচনা। জনগণকে সচেতন করে শব্দ দূষণ নিয়ন্ত্রণে ৪৭ কোটি ৯৮ লাখ টাকা বাজেটের একটি প্রকল্প পরিচালনা করছে পরিবেশ অধিদফতর। ৩ বছর মেয়াদী প্রকল্পের দুই বছর পেরিয়ে গেলেও নূন্যতম উন্নয়ন হয়নি ঢাকার শব্দমানের। জনগণতো দূরের কথা সচেতন হয়নি দূষণ নিয়ন্ত্রণের দায়িত্বে থাকা সরকারি প্রতিষ্ঠানটির কর্মকর্তারাও।\nসাম্প্রতিক বছরগুলোর মতো এবারও বর্ষবরণে হয়েছে ব্যাপক দূষণ। ফানুস ওড়াতে গিয়ে ঘটেছে বেশ কয়েকটি অগ্নিকাণ্ডও। স্টামফোর্ড বিশ্ববিদ্যালয়ের বায়ুমণ্ডলীয় দূষণ অধ্যয়ন কেন্দ্রের গবেষণা বলছে, এবার বর্ষবরণের দূষণ ছাড়িয়েছে বিগত সব রেকর্ড। এই দূষণে উৎসুক মানুষের সংগে শামিল হতে দেখা গেছে মো. খালেদ হাসান নামের পরিবেশ অধিদফতরের প্রশাসন শাখার এক উপ-পরিচালক এবং সাবেক পরিচালক ফাহমিদা খানমকে।\nশব্দ দূষণ নিয়ন্ত্রণ বিধিমালা ২০০৬ অনুযায়ী অযথা শব্দ তৈরি করা দণ্ডনীয় অপরাধ। এর জন্য রয়েছে শাস্তির বিধানও। অপরদিকে বায়ু দূষণও পরিবেশ আইনে অপরাধ। যা জনগণকে জানিয়ে সচতেন করা এবং প্রয়োজনে আইনত ব্যবস্থা নেওয়া পরিবেশ অধিদফতরের দায়িত্ব। অথচ ২০২২-এর ১ জানুয়ারি নিজের ফেসবুকে একটি পোস্ট দিয়ে সবাইকে নববর্ষের শুভেচ্ছা জানিয়েছেন পরিবেশ অধিদফতরের উপ-পরিচালক (প্রশাসন) মো. খালেদ হাসান। সেখানে পটকা ও আতশবাজী ফুটিয়ে শব্দ তৈরি ও ফানুস ওড়ানোর ভিডিও প্রকাশ করেছেন এই কর্মকর্তা। একই ধরনের পোস্ট দিয়েছেন সাবেক কর্মকর্তা ফাহমিদা খানমও। সেই পোস্টে প্রতিবাদ না জানিয়ে লাইক ও কমেন্টস করতে দেখা যায় প্রতিষ্ঠানটির কর্মকর্তাদের অনেককেই।\nআইন বাস্তবায়নের দায়িত্বে থাকা একজন কর্মকর্তা আইন ভাঙতে পারেন কি না জানতে চাইলে অভিযুক্ত পরিবেশ অধিদফতরের উপ-পরিচালক (প্রশাসন) মো. খালেদ হাসান বাংলাভিশন ডিজিটালকে বলেন, আপনি যেটিকে ইস্যু করেছেন এটা ঠিক। আমরা শব্দ ও বায়ুদূষণ নিয়ন্ত্রণে অনেক কাজ করছি। কিন্তু আমার ওয়ালে এই পোস্টটি বাচ্চারা দিয়েছে। আমি এখনই সরিয়ে নিচ্ছি।\nপরিবেশ অধিদফতরের চলমান শব্দদূষণ নিয়ন্ত্রণে সমন্বিত ও অংশীদারিত্বমূলক প্রকল্পের পরিচালকের দায়িত্ব পালন করছেন সংস্থাটির অতিরিক্ত মহাপরিচালক হুমায়ুন কবির। জনসচেতসতাতো বহুদূর তিন বছর মেয়াদী এই প্রকল্পে নিজের কার্যালয়েও সচেতনতা তৈরি করা যায়নি বিগত দুই বছরে। কেন এই অবস্থা জানতে মোবাইল ফোনে বার বার যোগাযোগের চেষ্টা করা হলেও কল রিসিভ করেননি হুমায়ুন কবির। মেসেজ দেওয়ার পরও কোনো সাড়া দেননি দায়িত্বপ্রাপ্ত এই কর্মকর্তা।\nসেন্টমার্টিনঃ ইসিএ আইনও লঙ্ঘন হয়েছে সরকারি টাকায়(ভিডিও)


১৩ বিষয়ে নয়, এসএসসি পরীক্ষা হবে ৯ বিষয়ে! - MysmsBD.Com Login Sign Up HomeSms ZoneTube Search Unlimited Music, Videos And Download Free @ Tube Downloader\nHome › পড়াশোনা › পড়াশোনা নিউজ › ১৩ বিষয়ে নয়, এসএসসি পরীক্ষা হবে ৯ বিষয়ে! ১৩ বিষয়ে নয়, এসএসসি পরীক্ষা হবে ৯ বিষয়ে!In পড়াশোনা নিউজ - Tue at 2:24pm বদলে যাচ্ছে শিক্ষার মাধ্যমিক স্তর। ২০১৯ সালে এসএসসি পরীক্ষায় ৪টি বিষয় কমছে। ১৩টির স্থলে ৯টি বিষয়ে পরীক্ষা দেবে পরীক্ষার্থীরা। বাদ পড়া বিষয়গুলো ক্লাসে নানা সূচকে মূল্যায়ন করে বোর্ডে পাঠাবেন শিক্ষকরা। পরীক্ষা স্বল্প সময়ে শেষ করা হবে। পরিবর্তন আসবে পরীক্ষা পদ্ধতি, প্রশ্নপত্র প্রণয়ন, উত্তরপত্র মূল্যায়ন, পাঠ্যক্রম, পাঠ্যসূচি, পাঠ্যপুস্তক ও পাঠদানে।\nঅর্থাৎ মাধ্যমিক স্তরের পুরো শিক্ষা ব্যবস্থাকে ঢেলে সাজানো হচ্ছে। মৌলিক এসব পরিবর্তনের জন্য ১৫টি সুপারিশ করেছেন দেশের বরণ্য শিক্ষাবিদরা। গতকাল সচিবালয়ে শিক্ষামন্ত্রী নুরুল ইসলাম নাহিদ এসব তথ্য জানান।\nএর আগে গত শুত্রু ও শনিবার কক্সবাজারে শিক্ষা মানোন্নয়নে করণীয় কর্মশালার আয়োজন করে শিক্ষা মন্ত্রণালয়। এতে ঢাকা বিশ্ববিদ্যালয়ের ইমেরিটাস অধ্যাপক ড. আনিসুজ্জামান, ঢাকা বিশ্ববিদ্যালয়ের প্রো-ভিসি অধ্যাপক আখতারুজ্জামান, শাহজালাল বিজ্ঞান ও প্রযুক্তি বিশ্ববিদ্যালয়ের অধ্যাপক মুহম্মদ জাফর ইকবাল, বিশ্বসাহিত্য কেন্দ্রের প্রতিষ্ঠাতা অধ্যাপক আবদুল্লাহ আবু সায়ীদ, অধ্যাপক জামিলুর রেজা চৌধুরী, গণসাক্ষরতা অভিযানের নির্বাহী পরিচালক রাশেদা কে চৌধুরীসহ শিক্ষা মন্ত্রণালয়ের কর্মকর্তা ও বোর্ড চেয়ারম্যানরা মতামত দেন।\nকর্মশালায় তাদের মতামতের ভিত্তিতে ১৫টি সুপারিশ নিয়ে সংবাদ সম্মেলন করেন শিক্ষামন্ত্রী।\nতিনি বলেন, দেশের বিশিষ্ট শিক্ষাবিদদের নিয়ে দু’দিনের এক কর্মশালায় এসব সুপারিশ উঠে এসেছে। পাবলিক পরীক্ষার সময় চাপ কমাতে শিক্ষাবিদরা বিষয় কমানোর সুপারিশ করেছেন। এসএসসি পর্যায়ে শারীরিক শিক্ষা, স্বাস্থ?\nবিজ্ঞান ও খেলাধুলা, চারু ও কারুকলা এবং ক্যারিয়ার শিক্ষা বিষয়গুলোকে পাবলিক পরীক্ষায় অন্তর্ভুক্ত না করে বিদ্যালয়ে নিচু শ্রেণিতে ধারাবাহিক সেগুলো পড়ানোর সুপারিশ এসেছে ওই কর্মশালায়। ২০১৯ সাল থেকে সব বোর্ডে অভিন্ন প্রশ্নে পাবলিক পরীক্ষা নেয়ার সুপারিশ এসেছে কর্মশালায়। পাশাপাশি পরীক্ষার এমসিকিউ ও সৃজনশীল প্রশ্ন তৈরির জন্য আইটেম ব্যাংক তৈরি, বইপড়া দিবস পালন, যথাসময়ে শিক্ষকদের টিচার্স গাইড সরবরাহেরও সুপারিশ করেছেন তারা।\nকর্মশালায় কারিকুলাম পর্যালোচনা, নির্বাচিত পাঠ্যপুস্তকের মান উন্নয়ন ও ভাষা প্রাঞ্জলকরণ, প্রশ্নব্যাংক ও পরীক্ষা সংক্রান্ত মোট চারটি সাব-কমিটি করার সুপারিশ করা হয়।\nএসব কমিটির পরামর্শ ও মতামতের আলোকে শিক্ষা মন্ত্রণালয় পরবর্তীতে অভিভাবক ও গণমাধ্যমকর্মীদের মতামত নিয়ে সংস্কার করবে পুরো শিক্ষা পদ্ধতি।\nশিক্ষা মন্ত্রণালয় সূত্রে জানা গেছে, প্রধানমন্ত্রীর অনুশাসনের প্রেক্ষিতে মাধ্যমিক স্তরের পাঠ্যপুস্তকের সংখ্যা কমানোর জন্য শিক্ষাবিদদের মতামত নেয়া হয়েছে। শিক্ষাবিদরা মাধ্যমিক স্তরের কর্মমুখী শিক্ষা, শারীরিক শিক্ষা, চারু ও কারুকলাসহ চারটি বিষয় পাঠ্যসূচি না করে খেলাধুলা বা শারীরিক কসরতের আয়োজন করার পরামর্শ দেন। ২০১৯ সাল থেকে এসএসসি ও সমমানের পরীক্ষায় ১৩টির পরিবর্তে ৯টি বিষয়ে পরীক্ষা নেয়ার কথা বলেন।\nতুলনামূলক কম গুরুত্বপূর্ণ বিষয়ে শিক্ষকরা ক্লাসে মূল্যায়ন করে বোর্ডে পাঠাবেন। বোর্ড শিক্ষার্থীর পরীক্ষার নম্বরপত্রে নম্বর যোগ করে দেবে।\nদীর্ঘমেয়াদি পরীক্ষার সূচি না করে, কম সময়ে অথবা একই দিনে সকাল-বিকাল দুই বেলা পরীক্ষা গ্রহণ করার সুপারিশ করা হয়েছে। তবে সুপারিশের বিষয়ে চূড়ান্ত সিদ্ধান্ত নেবে মন্ত্রণালয়। বর্তমানে দেড়-দুই মাসব্যাপী পাবলিক পরীক্ষা কমানোর পরামর্শ দিয়েছেন।\nশিক্ষাবিদরা জানান, অস্ট্রিয়ায় শুধু গণিত, মাতৃভাষা, বিজ্ঞান ও ইংরেজি চারটি বিষয়ে পাবলিক পরীক্ষা নেয়া হয়।\nঅন্যান্য বিষয় ক্লাসে শিক্ষকরা মূল্যায়ন করেন। ওই পদ্ধতির আলোকেই শিক্ষাবিদরা ৪টি বিষয় কমিয়ে আনার প্রস্তাব করেছেন। এছাড়া নবম-দশম শ্রেণির ইংরেজি, পদার্থ, রসায়ন, গণিত, জীববিজ্ঞান বইয়ে অনেক সহজ বিষয় কঠিন করে তুলে ধরা হয়েছে। শিক্ষার মানোন্নয়নে মাধ্যমিক স্তরের এসব বই পরিমার্জন করে সহজ ভাষায় যুগোপযোগী করে পাঠ্যসূচিতে অন্তর্ভুক্ত করার বিষয়ে আলোচনা হয়েছে।\nসৃজনশীল পদ্ধতি শিক্ষার্থীদের গাইড বইয়ের প্রতি আসক্ত করছে বলে মত দেন শিক্ষাবিদরা। সৃজনশীল পদ্ধতিকে কার্যকর করতে প্রশ্নপত্র প্রণয়নে প্রশ্নভাণ্ডার করার বিষয়ে মত দেন শিক্ষাবিদরা।\nপ্রতি বোর্ডে একটি করে প্রশ্ন্নভাণ্ডার থাকবে, সেখান থেকে শিক্ষকরা প্রশ্ন করবেন। যদিও এরই মধ্যে যশোর বোর্ডে একটি পাইলট প্রকল্পের কাজ চলছে। শিক্ষার্থীদের উত্তরপত্র ভুল মূল্যায়নে ব্যাপারে কিছু পরামর্শ তুলে ধরনে। তারা বলেন, পরীক্ষকরা উত্তরপত্র মূল্যায়ন করেন স্ব স্ব দৃষ্টিভঙ্গিতে। ফলে একই প্রশ্নের উত্তরে শিক্ষার্থীরা ভিন্ন-ভিন্ন নম্বর পাচ্ছে। শিক্ষা মন্ত্রণালয়ের অধীন বাংলাদেশ পরীক্ষা উন্নয়ন ইউনিটের (বেডু) গবেষণায়ও এ তথ্য উঠে এসেছে।\nউত্তরপত্র মূল্যায়নে ত্রুটি-বিচ্যুতি চিহ্নিত করে বেডু অভিন্ন পদ্ধতিতে সমতার ভিত্তিতে উত্তরপত্র মূল্যায়নের বিষয়টি শিক্ষাবিদদের সামনে তুলে ধরেন। ইরেজি মাধ্যম ‘ও’ এবং ‘এ’ লেভেল পরীক্ষা মূল্যায়ন পদ্ধতির জন্য অনেকে সুপারিশ করেন।\n-মানবজমিন। Facebook Twitter Googleplus Pint Noyon Khan Posts 3329 Post Views 958 Related আরও দেখুন অন্যান্য ক্যাটাগরি ইসলামী বিশ্ববিদ্যালয়র ভর্তি পরীক্ষা শুরু আজ!9hours ago 45 কবি নজরুল বিশ্ববিদ্যালয়ে মেধা ও অপেক্ষমান তালিকায় ভর্তির সময়সূচি প্রকাশ! Fri at 10:50am 116 কুমিল্লা বিশ্ববিদ্যালয়ে ভর্তি পরীক্ষা শুরু আজ! Fri at 10:22am 59 নোবিপ্রবিতে স্নাতক প্রথম বর্ষের ভর্তি ৪ থেকে ১৩ ডিসেম্বর! Wed at 9:54pm 133 সরকারি বিদ্যালয়ে ভর্তি কার্যক্রম শুরু ১ ডিসেম্বর! Wed at 2:24pm 187 মাস্টার্স পরীক্ষার আবেদন ফরম পূরণ শুরু Sun at 5:06pm 192 জবির সকল ইউনিটের ভর্তি কার্যক্রম শুরু আজ! Sun at 11:37am 115 জাতীয় বিশ্ববিদ্যালয়ের ১ম পর্ব মাস্টার্স মেধা তালিকার ফল মঙ্গলবার Nov 21 at 6:16pm 305 পাঠকের মন্তব্য (0)Please login To write comment


সংবাদ অনলাইন » শরীফ মিয়ার ক্যান্টিন, টিএসসি আর প্রান্তিকজনের ইতিহাস\nঢাকা বিশ্ববিদ্যালয়ের টিএসসিতে নতুন ভবন নির্মাণ নিয়ে গত কয়েকদিন ধরেই সোশ্যাল মিডিয়া, অনলাইন পত্রপত্রিকায় অনেক আলোচনা-সমালোচনা খেয়াল করছি। এদের অনেকে মনে করছেন, বিশ্ববিদ্যালয়ে শিক্ষার্থী বাড়ার সঙ্গে সঙ্গে এর উন্নয়নের দরকার। আবার অনেকেই মনে করছেন, উন্নয়ন হতে হলে ইতিহাস বা ঐতিহ্যকে সঙ্গে নিয়েই হতে হবে। উন্নয়ন বলতে শুধু বহুতল বিশাল ভবন নির্মাণ করে ‘ইতিহাস ঐতিহ্যের খেতা পুড়ি’ ধরনের কার্যক্রমকে বোঝায় না।\nকিন্তু আমি তো এদের কোন পথেই হাঁটছি না। এর কারণ, ঢাকা বিশ্ববিদ্যালয়ের টিএসসিকে ছাত্র-শিক্ষকের প্রাণকেন্দ্র বলা হলেও আমার জন্য এটি প্রাণকেন্দ্র ছিল না। ১৯৭২-৭৭ সাল পর্যন্ত ছাত্রজীবনে আমি খুব বেশি টিএসসিতে যাইনি। আমার আড্ডাস্থল ছিল শরীফ মিয়ার ক্যন্টিন।\nকিন্তু এই শরীফ মিয়ার ক্যান্টিন আসলে কী ছিল?\nশরীফ মিয়ার ক্যান্টিন ছিল শিল্প-সাহিত্য-চিত্রকলা-সঙ্গীতের এক মহা তীর্থস্থান। কে আসতেন না সেখানে? শিল্প-সাহিত্যের সঙ্গে জড়িত, সাংস্কৃতিক অঙ্গনে তৎপর এমন সবাই আসতেন। তারা যে সবাই বিশ্ববিদ্যালয়েরই ছাত্র ছিলেন, তা নয়।\nএই শরীফ মিয়ার ক্যান্টিনের কথা কিন্তু এখন প্রায় মানুষই ভুলে গেছে বা জানে না। অথচ আমাদের প্রজন্মের অনেক বড় বড় ব্যক্তিত্বের বুদ্ধিবৃত্তিক চর্চা হতো এই ছোট্ট ছাপড়া বেঁড়ার ছাউনির নিচে।\nএই ছোট্ট ছাপড়াটা কীভাবে সেই সৃজনশীল প্রতিভা ধরদের মুক্তচিন্তার ছাউনি আর সৃষ্টির আশ্বাস দিত, তা এখন ভাবলে অবাক লাগে!\nঢাকা বিশ্ববিদ্যালয়ই একে উঠিয়ে দিয়েছিল। আমার মনে আছে সেদিনের কথা, শরীফ মিয়া চুপ করে বসে ছিলেন। কী করবেন, বুঝে উঠতে পারছিলেন না। মনে খুব আঘাত লেগেছিল আমার। কারণ, শরীফ মিয়ার ওই ছোট্ট ঝুপড়ির সঙ্গে মিশে আছে আমাদের আত্মার বন্ধন।\nকিন্তু এই শরীফ মিয়ার ক্যান্টিন যখন গুঁড়িয়ে দেয়া হলো, তা নিয়ে তেমন কোন উচ্চবাচ্য বা প্রচার হলো না, যতটা আজ টিএসসিকে নিয়ে হচ্ছে। কারণ, টিএসসি তো শরীফ মিয়ার মতো ছোট্ট কোন ছাপড়া নয়। এখানে শিক্ষক-ছাত্রসহ সব বড় বড় ব্যক্তিত্বের যাতায়াত। গ্রিক স্থপতির নির্মিত এই টিএসসিতে সরকারি অনুদানও রয়েছে অনেক। তাই টিএসসির জন্যই আমাদের সব কান্না থাকবে; ও রকম একটা ঝুপড়ির জন্য তো নয়।\nকিন্তু শরীফ মিয়ার ক্যান্টিন আমাদের যা দিয়েছে, তা নিয়ে আজ কোথাও কোন কিছু উচ্চারিত হয় না। আজকের সময়ে দাঁড়িয়েও সগর্বে বলতে পারি, আমি শরীফ মিয়ার ক্যান্টিন থেকে যা শিখেছি, ঢাকা বিশ্ববিদ্যালয় থেকেও তা শিখিনি। কিন্তু ক্যান্টিনটি নিয়ে কেউ তেমন কোন দুঃখ করেনি। এই ক্যান্টিন নিয়ে একটি লেখাও লিখেছিলাম; কিন্তু সেটিও তেমন গ্রহণযোগ্যতা পায়নি। কারণ, ও রকম একটা সামান্য ঝুপড়ির জন্য কাঁদলে তো আর নিজেদের ইতিহাস-ঐতিহ্যের ধারক বলে প্রচার করা সাজে না!\nকিন্তু কেন? তাহলে কি মানুষের মন নির্বাচিত ইতিহাসকে নিয়েই কাঁদে শুধু? বাংলাদেশের মানুষ কি তাদের ইতিহাস ঐতিহ্য ধরে রাখতে কেবল বেছে বেছে প্রাতিষ্ঠানিক আর বড় বড় ইতিহাসকেই আঁকড়ে ধরে রাখতে চায়?\nউত্তর, হ্যাঁ। আমরা মুক্তিযুদ্ধের চেতনা নিয়ে বড় বড় কথা বলি ঠিকই, কিন্তু জানতে চাই না এ দেশের মুক্তিযুদ্ধে গ্রামের সাধারণ মানুষের ত্যাগ-তিতিক্ষার কথা; জানতে চাই না জগন্নাথ হল, ইকবাল হলের সেসব শহীদের কথা; জানতে চাই না ঢাকা বিশ্ববিদ্যালয়ের সেসব শহীদের আত্মত্যাগের গল্প।\nবিশেষ বিশেষ উপলক্ষে বড় বড় সেমিনার, বক্তৃতা এবং বিশেষ দিনগুলোতে বড় বড় স্তম্ভে ফুল দিয়েই আমাদের দায়িত্ব খালাস। যে কারণে আমাদের ইতিহাসগুলোও রয়ে যায় ভীষণভাবে অসম্পূর্ণ এবং নির্বাচিত।\nআমাদের এই স্মৃতিবিলাসিতা যদি নস্টালজিয়ার সীমানা পার হয়ে ঐতিহাসিকতার সীমানায় যেত, ভালো হতো। তাহলে আমরা দালান-কোঠার বাইরে গিয়ে স্মৃতি খুঁজতাম, রক্ষা করার চেষ্টা করতাম। ঢাকা বিশ্ববিদ্যালয়ে এখন স্মৃতিরক্ষার যে আন্দোলন চলছে, সেখানে কতটুকু ৭১-এর স্মৃতি মিশে আছে?\nআমাদের চোখে রাজনীতির প্রাণকেন্দ্রের প্রতীক মধুর ক্যান্টিন। কারণ, আমাদের রাজনৈতিক দলগুলো সেখানে জড়ো হতো। কিন্তু মধুদা মানুষটা কে ছিলেন, তার কী হয়েছিল- সেই খবর আমরা রাখি না। কারণ, আমাদের কাছে ক্যান্টিনটি বড়; সেই মানুষ বা তার ভূমিকা নয়।\nএই মধুদার মতো অনেক হিন্দুর সেই ভয়াল ২৫ মার্চ রাতে মেরে ফেলা হয় জগন্নাথ হলে; আমরা তাদের খবর রাখিও না, রাখতে চাইও না। কারণ, তাদের নিয়ে তেমন কোন স্মৃতিস্তম্ভ দালান-কোঠার চিহ্ন নেই।\nতাই এ কথা বলতে কোন দ্বিধা নেই যে, প্রান্তিক মানুষদের ভুলে যাওয়াটাই আমাদের ইতিহাস চর্চার অন্যতম লক্ষ্য।\nটিএসসি থাকল কি গেল, এতে ব্যক্তিগতভাবে আমার কিছু এসে যায় না: গেলে যাবে, থাকলে থাকবে। ওটা আমার ইতিহাসের অংশ নয়; তাই কোন বাড়তি পিরিতও নেই।\nতবে কোনটা মনে রাখার যোগ্য আর কোনটা অযোগ্য, তার একটা নিরিখ করা দরকার। সেই নিরিখে সাধারণ ঝুপড়ি বা সাধারণ মানুষের ইতিহাস থাকবে না। কারণ, তার জন্য ফেসবুক গরম করার দরকার হয় না; কারণ, ব্রাত্যদের, প্রান্তিকদের ইতিহাসকে হয়তো ইতিহাস বলেই আমরা স্বীকৃতি দিই না।\nঝুপড়ির আবার ইতিহাস কী? গরিবের আবার মুক্তিযুদ্ধ কী? জগন্নাথ হলের যে নারী এই রাতের দাহ্য স্মৃতি ভুলতে পারে না, সে কে? তাই আমরা ‘৭১ খুঁজি বড় বড় দালান-কোঠায়, কংক্রিটের মিনারে, বড় মানুষদের স্মৃতিচারণে। ...\nআমরা তো গ্রামে গিয়ে জানতে চাইব না, ‘কয়জন মারা গেছিল? কেমনে? কয়টা বিধবা হইছিল? হেরা গেছিল কই? কেমনে? পাকিস্তান আর্মি হেগো কবরের ওপর খাড়ায়া মুতছিল?’ ওইসব ইতিহাস তো দূরের কথা, স্মৃতিধারণেরও যোগ্য নয়। তাই কেউ জানে না, সত্যিকারের ’৭১ দেখতে কেমন ছিল।\nযেদিন শরীফ মিয়ার ক্যান্টিন ভেঙে দিল, আমরা অসহায়ের মতো দাঁড়িয়ে ছিলাম। কবি নির্মলেন্দু গুণ তখন জিজ্ঞাসা করেছিলেন মাটিতে বসা শরীফ মিয়াকে, ‘এবার কী করবেন, কই যাবেন?’ শরীফ মিয়া না তাকিয়ে বলেছিলেন, ‘জানি না।’\nসত্যিকারের ইতিহাস-ঐতিহ্যকে আমরা লালন করতে পারি না আমাদের মাঝে। টিএসসির বেলায়ও আমি তাই-ই বলব। খুব খারাপ শোনালেও এটাই বাস্তব। শরীফ মিয়ার ক্যান্টিনের মতো (আপাত চোখে) ক্ষুদ্র ইতিহাস, ঐতিহ্যগুলোকে আমরা মনে রাখতে চাই না। কারণ টিএসসির মতো বড় বড়, খ্যাতিমান বিষয়ের প্রতিই আমাদের যাবতীয় সব আগ্রহ আর আবেগ।\nআমাদের ইতিহাস কোনটা, সেটা নির্ভর করে আমরা কে, আর কী মনে রাখতে চাই।\nআমরা কোন স্মৃতি বা প্রতিষ্ঠান রক্ষা করার জন্য লড়তে চাই, কেন ক্ষমতাবান বা অভিজাত মানুষের ইতিহাস মনে রাখি আর প্রান্তিক মানুষের ইতিহাস ভুলে যাই? এটি কোন ধরনের ইতিহাস সচেতনতা? এই প্রশ্নটিই আমার সবার কাছে। তার সুতা ধরে টান দিলে অনেক দূর পর্যন্ত যাবে, একেবারে টিএসসি পর্যন্ত।\n[লেখক : মুক্তিযুদ্ধবিষয়ক গবেষক, সাংবাদিক]


সৈয়দপুরে নিজ বাড়ির শোয়ার ঘর থেকে শিশু কন্যার মরদেহ উদ্ধার | অবলোকন ।\nসৈয়দপুরে নিজ বাড়ির শোয়ার ঘর থেকে শিশু কন্যার মরদেহ উদ্ধার\nনীলফামারীর সৈয়দপুরে নিজ বাড়ির শোয়ার ঘর থেকে নুপুর আক্তার (৮) নামে এক শিশু কন্যার মরদেহ উদ্ধার করা হয়েছে। শহরের রসুলপুর এলাকায় একটি রেলওয়ে কোয়ার্টারে শুক্রবার বিকেলে তার মরদেহ পাওয়া গেছে।\nজানা গেছে, সৈয়দপুর রেলওয়ে কারখানার কর্মচারী নুর মোহাম্মদ। তিনি শহরের উল্লিখিত এলাকায় রেলওয়ের একটি কোয়ার্টারে পরিবার নিয়ে বসবাস করেন। তাঁর এক ছেলে এক মেয়ের মধ্যে বড় নুপুর। সে স্থানীয় একটি সরকারি প্রাথমিক বিদ‌্যালয়ের দ্বিতীয় শ্রেণীতে পড়ে। ঘটনার দিন গত শুক্রবার জুমার নামাজের পর দুপুরে খাওয়া দাওয়া শেষে তাঁর বাবা-মা রেলওয়ে কোয়ার্টারের বাসার একটি কক্ষে শুয়ে পড়েন। আর অপর একটি কক্ষে শিশু নুপুর অবস্থান করছিল। বিকেল আনুমানিক সাড়ে ৫ টার দিকে নুপুরের মরদেহ কোয়ার্টারের বাসার শোয়ার ঘরের মেঝেতে পড়ে থাকতে দেখেন তার বাবা-মা। তারা দ্রæত তাকে উদ্ধার করে সৈয়দপুর ১০০ শয‌্যা বিশিষ্ট হাসপাতালে নিয়ে যান। এ সময় সেখানে জরুরী বিভাগে কর্তব্যরত চিকিৎসক তাকে মৃত বলে ঘোষনা দেন। পরে খবর পেয়ে সৈয়দপুর থানার উপপরিদর্শক (এসআই) মো. খালেদ ফিরোজ নয়ন লাশের সুরতহাল রির্পোট তৈরি করেন। তিনি জানান, লাশের গলায় কাপড় পেঁচানোর হালকা কালচে আঘাতে চিহৃ পাওয়া যায়। পরে লাশ উদ্ধার করে থানায় নিয়ে আসা হয়েছে। গতকাল শনিবার লাশের ময়নাতদন্তের জন্য নীলফামারী আধুনিক সদর হাসপাতলে পাঠানো হয়েছে।\nএলাকার একটি সূত্র জানায়, শিশু কন্যা নুপুরের গায়ে জ্বীনের আঁচর ছিল। জ্বীনেই তাকে গলায় ওড়না পেঁচিয়ে হত্যা করেছে বলে এলাকার অনেকের ধারণা।\nসৈয়দপুর থানার অফিসার ইনচার্জ (ওসি) মো. আবুল হাসনাত খান জানান, এ ঘটনায় একটি অস্বাভাবিক মৃতু মামলা (ইউডি) হয়েছে। লাশের ময়না তদন্ত গতকাল শনিবার নীলফামারী আধুনিক সদর হাসপাতালের মর্গে সম্পন্ন হয়। ময়নাতদন্ত প্রতিবেদন পেলেই তাঁর মৃত্যুর প্রকৃত ঘটনা জানা যাবে।


যুক্তরাষ্ট্রের অনলাইন সেবাদাতা প্রতিষ্ঠান ইয়াহু বিক্রি হয়ে যাবে??? - Trickbd.com\nযুক্তরাষ্ট্রের অনলাইন সেবাদাতা প্রতিষ্ঠান ইয়াহু বিক্রি হয়ে যাবে???\nকোনোভাবেই যেন ঘুরে দাঁড়াতে পারছে না যুক্তরাষ্ট্রের অনলাইন সেবাদাতা প্রতিষ্ঠান ইয়াহু। এবার প্রশ্ন উঠেছে, শেষ পর্যন্ত কি তাহলে নিজেদের ইন্টারনেট ব্যবসা বিক্রিই করে দিতে যাচ্ছে প্রতিষ্ঠানটি?\nব্যবসা-বাণিজ্যবিষয়ক মার্কিন দ্য দৈনিক ওয়াল স্ট্রিট জার্নাল জানিয়েছে, চলতি সপ্তাহে একাধিকবার বৈঠকে বসবে প্রতিষ্ঠানটির পরিচালনা পর্ষদ। ইয়াহুর অধীনে আলিবাবার যে শেয়ার তা, আর মূল ইন্টারনেট ব্যবসার মধ্যে কোনটি বিক্রি করা হবে, নাকি উভয়ই বিক্রি করে দেওয়া হবে তা নিয়ে এ বৈঠকে আলোচনা করবেন প্রতিষ্ঠানটির পরিচালকরা।\nএ বিষয়ে মন্তব্যের জন্য অনুরোধ করা হলেও ইয়াহু-এর একজন মুখপাত্র কোনো জবাব দেননি বলে জানিয়েছে মার্কিন সংবাদমাধ্যম সিএনএন।\nআয়ের প্রধান উৎস বিজ্ঞাপন খাতেও সম্প্রতি গুগল আর ফেইসবুকের অনেক পেছনে পড়ে গেছে ইয়াহু। পড়তে থাকা ব্যবসা ঘুরে দাঁড় করাতে ইতোমধ্যে অনেক চেষ্টা করেছেন প্রতিষ্ঠান প্রধান মারিসা মেয়ার। বাজারে আধিপত্য বজায় রাখতে নিজেদের সার্চ ব্যবসার হাল ছেড়ে দেওয়া, মিডিয়া ব্যবসায় মনোযোগের সিদ্ধান্ত, অ্যাপ আর অন্যান্য সেবায় জোর দেওয়া- শেষ এক দশকে ব্যবসায় সাফল্য আনতে এমন সব ধরনের চেষ্টাই করেছে প্রতিষ্ঠানটি। কিন্তু তাতেও লাভ হয়নি, ফল সেই একই থেকে গেছে।\nকোন প্রতিষ্ঠান বা বিনিয়োগকারীর হাতে যাচ্ছে ইয়াহু, তা এখনও স্পষ্ট নয়। ২০০৮ সালে ৪ হাজার ৬শ’ কোটি ডলারের একটি প্রস্তাব দিয়েছিল মাইক্রোসফট, কিন্তু সেই প্রস্তাব ফিরিয়ে দিয়েছিল প্রতিষ্ঠানটি।\nবর্তমানে ইয়াহুর বাজারমূল্য ৩ হাজার কোটি ডলারের কিছু বেশি। এর মধ্যে, প্রতিষ্ঠানটির মালিকানায় থাকা আলিবাবার শেয়ার আর ইয়াহু জাপানের শেয়ারও রয়েছে। প্রতিষ্ঠানটির মূল ব্যবসাকে অনেকটা ‘মূল্যহীন’ হিসেবে দেখছেন বিনিয়োগকারীরা।\nnahid1996 মন্তব্য করেছে


আমি কি সারাজীবন যুব মোর্চা করব? ৪১ বছরের সৌমিত্রের গলায় ফের অন্য সুর - Can I stay in Yuva morcha in my whole life? asked Soumitra Khan, Bangla News\nবাংলা নিউজ > বাংলার মুখ > অন্যান্য জেলা > আমি কি সারাজীবন যুব মোর্চা করব? ৪১ বছরের সৌমিত্রের গলায় ফের অন্য সুর\nআমি কি সারাজীবন যুব মোর্চা করব? ৪১ বছরের সৌমিত্রের গলায় ফের অন্য সুর\n১ মিনিটে পড়ুন . Updated: 11 Jul 2021, 06:55 PM IST লেখক Satyen Pal\nইতিমধ্যেই তাঁকে তৃণমূলে আসার জন্য আহ্বান করেছেন খোদ তাঁর স্ত্রী সুজাতা মণ্ডল। কিন্তু সেই আহ্বানে তিনি সাড়া দেবেন কিনা তা নিয়েও নানা প্রশ্ন উঠতে শুরু করেছে।\nরাজনৈতিক পর্যবেক্ষকদের মতে, বিভিন্ন রাজনৈতিক দলের ক্ষেত্রেই এ এক মহা ধাঁধা। বয়স বাড়ে অথচ যুবর তকমা ঘোচে না। এমনকী একাধিক রাজনৈতিক দলে যুব সংগঠনে থাকার বয়সসীমা নির্ধারন করা থাকলেও বাস্তবে অনেকেই বয়স পেরিয়ে যাওয়ার পরেও সেই যুব সংগঠনেই থেকে যান। এনিয়ে রাজনৈতিক আঙিনায় রসিকতা কিছু কম হয় না। তবে এবার বিজেপি সাংসদ সৌমিত্র খাঁকে ঘিরে যখন নানা কথা উঠছে তখনই সেই বয়সের প্রশ্নটাই আরও একবার উসকে দিলেন তিনি। ইতিমধ্যেই যুব মোর্চার রাজ্য সভাপতির পদ ছাড়তে চেয়ে তিনি সোশ্যাল মিডিয়ায় সওয়ালও করেছিলেন। আবার কিছু সময় গড়াতে তিনি সেই কথা প্রত্যাহারও করে নেন।\nএনিয়ে জলঘোলা কম হয়নি। তবে এবার বিজেপির তরফেই তাঁকে যুব মোর্চার পদ থেকে সরানোর তোরজোড় শুরু হয়েছে। সেই আবহের মধ্যে ৪১ বছর বয়সী বিজেপি সাংসদের দাবি, ‘বয়স পেরিয়ে গেলে এমনিতেই যুব মোর্চার পদ ছেড়ে দিতে হয়। এটা নতুন কিছু নয়। আমি কি সারাজীবন যুব মোর্চা করব?’ রবিবার বিষ্ণুপুর শহরে একটি বেসরকারি লজে সংগঠনের অনুষ্ঠানে যোগ দিতে এসে তিনি একথা জানিয়েছেন। পাশাপাশি শুভেন্দু অধিকারী ও দিলীপ ঘোষকে নিয়ে তাঁর অভিমান, ক্ষোভের প্রসঙ্গও পাশ কাটাতে চাননি তিনি। তিনি বলেন, ‘কোনও রাগ নেই। তবে রাজনীতিতে রাগ-অভিমান চলে। আবার রাজনীতি, কূটনীতিও চলে।’\nরাজনৈতিক পর্যবেক্ষকদের মতে, বার বার নিজের অবস্থান বদল করছেন বিজেপি সাংসদ। এদিকে ইতিমধ্যেই তাঁকে তৃণমূলে আসার জন্য আহ্বান করেছেন খোদ তাঁর স্ত্রী সুজাতা মণ্ডল। কিন্তু সেই আহ্বানে তিনি সাড়া দেবেন কিনা তা নিয়েও নানা প্রশ্ন উঠতে শুরু করেছে।\nYuva Morcha Dilip Ghosh BJP MP Suvendu Adhikari


সংলাপের মাধ্যমে সমাধান খুঁজুন\nপ্রকাশ: ০৫ সেপ্টেম্বর ২০১৮\nএকাদশ জাতীয় সংসদ নির্বাচনের ভোট গ্রহণের দিন ডিসেম্বরে নির্ধারণের পরিকল্পনা রয়েছে বলে জানিয়েছেন নির্বাচন কমিশন (ইসি) কার্যালয়ের সচিব হেলালুদ্দীন আহমেদ। ২৮ আগস্ট রাজধানীর আগারগাঁওয়ে নির্বাচন ভবনে নিজ কার্যালয়ে সাংবাদিকদের সঙ্গে আলাপকালে তিনি এ কথা জানান। ওইদিন তিনি আরপিও সংশোধনীরও ইঙ্গিত দিয়েছিলেন। আগামী জাতীয় সংসদ নির্বাচনকালীন সরকার ব্যবস্থা নিয়ে বিতর্ক রয়েছে। বিএনপির নেতৃবৃন্দসহ তাদের মিত্ররা এ ব্যাপারে বারবারই অবস্থান স্পষ্ট করে আসছেন। কিন্তু ক্ষমতাসীন মহলের অনেকেরই বক্তব্য অনেকটা এ রকম যে, বিএনপি এবং তাদের মিত্ররা নির্বাচনে অংশ না নিলেও নির্বাচন আটকে থাকবে না। এ ধরনের বক্তব্য গণতান্ত্রিক রাজনীতিতে কাম্য নয়। দেশ-বিদেশের নানা মহল থেকে বারবার অংশগ্রহণমূলক নির্বাচনের তাগিদ দেওয়া হচ্ছে। এ ব্যাপারে যাতে ক্ষমতাসীনরা কার্যকর উদ্যোগ নেন এই আহ্বানও জানানো হয়েছে এবং হচ্ছে। কিন্তু উদ্বেগের বিষয় হলো, ক্ষমতাসীনরা এই দাবি কিংবা আহ্বান উপেক্ষ করে চলেছেন। তাদের কারো কারোর বক্তব্য একদিকে অনিশ্চয়তার ছায়া দীর্ঘ করছে, অন্যদিকে নানা রকম বিতর্কের পথ সৃষ্টি হচ্ছে। গণতন্ত্রে যে সহনশীলতা ও পরমতসহিষুষ্ণতাকে অন্যতম শর্ত বলা হয়, তা এসব কারণে ক্ষতিগ্রস্ত হচ্ছে।\nনতুন বিতর্কের জন্ম হয়েছে নির্বাচন কমিশনের নির্বাচন-সংক্রান্ত আইন গণপ্রতিনিধিত্ব আদেশের সংশোধনী প্রস্তাব অনুমোদন করার মধ্য দিয়ে। ইভিএম ব্যবহারের সুযোগ রেখে আরপিও সংশোধনীর প্রস্তাব যে অনাকাঙ্ক্ষিত বিতর্কের সৃষ্টি করেছে, তাতে রাজনৈতিক সংকট আরও বাড়বে বলেই মনে করি। এ নিয়ে রাজনৈতিক মহলে দ্বিমত তো আছেই, কমিশনের ভেতরেও এ নিয়ে বিরোধ রয়েছে। এ ব্যাপারে কয়েকটি বিষয় তুলে ধরে আপত্তি জানিয়েছেন (নোট অব ডিসেন্ট) নির্বাচন কমিশনার মাহবুব তালুকদার। পত্রপত্রিকার প্রকাশিত প্রতিবেদনে দেখেছি, গত ৮ এপ্রিল সিইসি বলেছিলেন, 'জাতীয় সংসদ নির্বাচনে ইভিএম ব্যবহারের প্রস্তুতি ইসির এখনও নেই।' এরপর গত ৭ জুন পটুয়াখালীর বাউফলে স্মার্টকার্ড (জাতীয় পরিচয়পত্র) বিতরণ কার্যক্রম উদ্বোধন শেষে সিইসি আরও বলেছিলেন, 'সব রাজনৈতিক দল এবং ভোটাররা ইভিএমের পক্ষে মত দিলে জাতীয় নির্বাচনও ইভিএম পদ্ধতিতে হবে।' কিন্তু প্রশ্ন হচ্ছে, এ ক্ষেত্রে রাজনৈতিক ঐকমত্যে হয়েছে কিংবা ভোটাররা মত দিয়েছেন কিনা, এর কোনোটিই হয়নি। গত ১৫ জুলাই ইসি সচিব হেলালুদ্দীন আহমেদ বলেছিলেন, 'আরপিও সংশোধনের একটা উদ্যোগ আগে নেওয়া হয়েছিল, তবে সেটা এখন আর হচ্ছে না।' প্রশ্ন হচ্ছে- ইসির দায়িত্বশীলদের এসব বক্তব্য হঠাৎ করে পাল্টে গেল কেন এবং তারা স্ববিরোধী অবস্থানই-বা কেন নিলেন?\nআমাদের রাজনীতি ও নির্বাচনী ব্যবস্থায় আস্থার সংকটের বিষয়টি নতুন কিছু নয়। দায়িত্বশীলরা যদি এ রকম স্ববিরোধী কর্মকাণ্ডে লিপ্ত হন, তাহলে তো আস্থার সংকট সঙ্গত কারণেই আরও প্রকট হতে বাধ্য এবং হচ্ছেও তাই। গণতান্ত্রিক রাজনীতিতে আস্থা, পারস্পরিক সম্মান ও নীতির ভিত যদি দুর্বল হয়ে পড়ে, তাহলে এর বিরূপ প্রভাব বহুমুখী হতে বাধ্য। গণতান্ত্রিক রাজনীতিতে মতবিরোধ থাকবেই এবং এই মতবিরোধের নিরসন ঘটতে পারে সংলাপের মাধ্যমে। আলোচনার দরজা গণতান্ত্রিক রাজনীতিতে রুদ্ধ হতে পারে না, রুদ্ধ থাকতে পারে না। আলোচনার দরজা খোলা রাখার দায়দায়িত্ব সর্বাগ্রে সরকারের। ইভিএমে ভোট হতে পারে। প্রযুক্তির বিকাশের সুযোগ আমরা নেব না কেন? কিন্তু তা অবশ্যই হতে হবে সবার মতামতের ভিত্তিতে। এ ব্যাপারে ঐকমত্য ছাড়া কোনো রকম চূড়ান্ত সিদ্ধান্ত নেওয়া ঠিক হবে না। দেশের রাজনীতিতে যদি গণতান্ত্রিক মূল্যবোধ নতুন করে প্রতিষ্ঠিত করতে হয়, তাহলে গণতান্ত্রিক রীতিনীতি উপেক্ষা করলে চলবে না বরং এসব ব্যাপারে অধিকতর মনোযোগ দিতে হবে। আজকের দিনের বাস্তবতায় দেশের রাজনৈতিক নেতৃত্ব নিজেদের মধ্যে আলোচনার মাধ্যমে সব সংকট দূর করার উদ্যোগ নিলে আমরা ভবিষ্যৎ সম্পর্কে নিরুদ্বিগ্ন থাকতে পারব।\nএকাদশ জাতীয় সংসদ নির্বাচন প্রশ্নমুক্ত, গ্রহণযোগ্য, দৃষ্টান্তমূলক করার লক্ষ্যে নির্বাচনকালীন সরকার নিয়ে দেশ-জাতির বৃহৎ স্বার্থে এক টেবিলে বসে সমাধান সূত্র বের করা উভয় দলের নেতৃবৃন্দের উচিত। সংকটের স্থায়ী সমাধানে প্রয়োজন রাজনীতিতে গুণগত পরিবর্তন আনা। গ্রহণযোগ্য নির্বাচনের জন্য দু'দলের নেতাদের আলোচনার টেবিলে বসার ক্ষেত্র তৈরিতে অধিকতর মনোযোগী হতে হবে। আলোচনার টেবিলে তর্ক-বিতর্ক হোক এবং এর মধ্য দিয়েই বের হয়ে আসুক সমাধান। শান্তিপ্রিয়রা এমনটাই প্রত্যাশা করেন। সবার অংশগ্রহণে অবাধ, নিরপেক্ষ ও সুষ্ঠু নির্বাচনের পথ প্রশস্ত করার দায় কারোরই কম নয়। তবে এ ক্ষেত্রে সরকারি মহলের দায় বেশি। নির্বাচন কমিশনের ভূমিকা অধিক গুরুত্বপূর্ণ। তাদের সবকিছু হতে হবে প্রশ্নমুক্ত, নির্মোহ অর্থাৎ আইন ও ন্যায়ানুগ। নির্বাচনের ক্ষেত্রে সবচেয়ে গুরুত্বপূর্ণ সাংবিধানিক প্রতিষ্ঠান হলো নির্বাচন কমিশন। কিন্তু দুঃখজনক হলেও সত্য, নির্বাচন কমিশন জনআস্থা অর্জনে সক্ষম হতে পারেনি। ইতিমধ্যে তারা অনেক সুযোগ পেয়েছে আস্থা অর্জনের। কিন্তু তা না করে উল্টো আরও বিতর্কের সৃষ্টি করছে।\nআমাদের এও মনে রাখা অবশ্যই দরকার, নির্বাচনকে কেন্দ্র করে অতীতে অনেক নেতিবাচক ঘটনা ঘটেছে। আমাদের অতীত অভিজ্ঞতা এ বিষয়ে অনেক ক্ষেত্রেই অপ্রীতিকর। সবকিছু আমলে রেখে সংঘাতময় পরিস্থিতিতে না গিয়ে সংলাপের মাধ্যমেই সমাধান খুঁজতে হবে। দুঃখজনক হলেও সত্য, স্বাধীনতা অর্জনের এত বছর পরও আমরা গণতান্ত্রিক মূল্যবোধের প্রতি শ্রদ্ধাশীল হতে পারিনি বলেই বারবার এমন সংকটের বৃষ্টি হচ্ছে। এর স্থায়ী সমাধান করতে হলে রাজনীতিতে গুণগত পরিবর্তন আনা অত্যন্ত জরুরি। তবে শুধু রাজনৈতিক নেতাকর্মীদেরই নয়, সংশ্লিষ্ট সবারই চিন্তা-চেতনায় পরিবর্তন আনা প্রয়োজন এবং একই সঙ্গে দায়িত্ব ও কর্তব্যবোধের প্রতি যার যার অবস্থান থেকে আরও শ্রদ্ধাশীল হওয়া বাঞ্ছনীয়। সবাই যদি আন্তরিকতা, দায়িত্বশীলতার পরিচয় দিতে সক্ষম হন, তাহলে সংকটের সমাধান কোনো দুরূহ বিষয় নয়। সব দিক বিবেচনায় সংলাপের কোনো বিকল্প নেই। অন্য কোনো পন্থায় শান্তিপূর্ণ সমাধান করা যাবে না এবং পৌঁছা যাবে না ঐকমত্যে। রাজনৈতিক দলগুলোর মধ্যে মতবিরোধ থাকতেই পারে। এই মতবিরোধ নিরসনের প্রয়োজনেই দরকার অর্থবহ সংলাপ।\nযদি বর্তমান অবস্থার পরিবর্তন করা না যায়, তাহলে সংঘাতের ক্ষেত্র তৈরি করবে- এমন শঙ্কা অনেকেই প্রকাশ করেছেন, যা শান্তিপ্রিয় কারোরই কাম্য নয়। তাই খোলা মন নিয়ে সংলাপে বসতেই হবে। নির্বাচন কমিশনকে যদি আরও স্বাধীন এবং ক্ষমতা দিয়ে জনপ্রত্যাশা অনুযায়ী সে রকম প্রতিষ্ঠান হিসেবে গড়া যায়, তাহলে সুষ্ঠু নির্বাচন অনুষ্ঠানের বিষয়ে দুশ্চিন্তা অনেকটাই কেটে যাবে। নির্বাচনের সময় যে সরকার থাকবে, তারা নির্বাচন কমিশনকে যথাযথ সহযোগিতা করবে। এমন ব্যবস্থা নিশ্চিত করা গেলে বিদ্যমান সংকট কেটে যাওয়ার পথ সুগম হবে বলেই মনে করি। গণতান্ত্রিক সংস্কৃতির বিকাশ জরুরি। এই সংস্কৃতির বিকাশেই আমাদের অনেক সমস্যা-সংকট নিরসনের পথ উন্মুক্ত হবে।\nসব দলের অংশগ্রহণে অর্থবহ নির্বাচন অনুষ্ঠান ও গণতান্ত্রিক ধারাবাহিকতা অক্ষুণ্ণ রাখার জন্য যা যা করা দরকার, সরকার তাই করবে। আমরা এত কিছুর পরও এমন প্রত্যাশাই রাখতে চাই। ২০১৪ সালের ৫ জানুয়ারি যে নেতিবাচক দৃষ্টান্ত স্থাপিত হয়েছিল, এর পুনরাবৃত্তি কাম্য নয়। নির্বাচন সুষ্ঠু, গ্রহণযোগ্য, নিরপেক্ষ হলে দায়িত্বশীলরাই প্রশংসিত হবেন এবং আমাদের গণতন্ত্রের পথটি মসৃণ হবে। আগে সমাজকে গণতান্ত্রিক করার উদ্যোগ নিতে হবে। সমাজ যদি গণতান্ত্রিক না হয়, তাহলে রাষ্ট্র গণতান্ত্রিক হওয়ার পথে প্রতিবন্ধকতা থেকেই যাবে। সব রাজনৈতিক দলের অংশগ্রহণের মাধ্যমে গ্রহণযোগ্য নির্বাচনের জন্য শুধু নির্বাচন কমিশনই যথেষ্ট নয়, যদিও তা অপরিহার্য। এর কয়েকটি কারণও রয়েছে। যেমন নির্বাচন কমিশন যতই শক্তিশালী হোক দেশের প্রায় সাড়ে ৯ কোটি ভোটদাতা এবং প্রায় ৬০ কি ৭০ হাজার ভোটকেন্দ্র তদারক করার ক্ষমতা এককভাবে নির্বাচন কমিশনের নেই। কমিশনকে দেশের প্রশাসনিক কর্মকর্তাদের সহায়তা গ্রহণ করতেই হবে। সহায়তা গ্রহণ করতে হবে আইন-শৃঙ্খলা রক্ষাকারী বাহিনীর সদস্যদেরও।\nপ্রশাসনিক ব্যবস্থাপনার যে গুণপনা, অর্থাৎ যে নিরপেক্ষতা গণতান্ত্রিক সমাজে স্বীকৃত অনেকেই বলে থাকেন, গত কয়েক বছরে এর বৃহৎ অংশ হারিয়ে গেছে। তাছাড়া বাংলাদেশে নির্বাচন ও রাজনীতি অনেক ক্ষেত্রেই প্রভাবিত কালো টাকা ও সন্ত্রাস দ্বারা- এই অভিযোগও নতুন নয়। গণতন্ত্রের পথ সব সময় বন্ধুর। তাই এ পথে চলতে গেলে মাঝেমধ্যেই নেতৃত্ব সংকটের মুখোমুখি হতে হয়। তবে এ সংকট নিরসনের পন্থা আলোচনা-পর্যালোচনা এবং এরই মাধ্যমে অন্য রাজনৈতিক দলগুলোর প্রতি সম্মান দেখানো যায়। গণতান্ত্রিক রাজনীতির বিকাশে সেই পথটা হোক মসৃণ ও প্রতিবন্ধকতামুক্ত।\nসাবেক উপাচার্য, ঢাকা বিশ্ববিদ্যালয় ও রাষ্ট্রবিজ্ঞানী\nপরবর্তী খবর পড়ুন : শিক্ষা বোর্ড ও পাঠ্যপুস্তক বোর্ড সমীপে\nকমরেড অমল সেন স্মরণে\nআবজাল-রুবিনা ও 'আলাদিনের চেরাগ'\nবিদেশি ঋণনির্ভর 'উন্নয়ন' চর্চার ফল\nসমুদ্র অর্থনীতি :সুবর্ণ সুযোগ\nবিআইজেএফ নির্বাচনে ৯ পদে ৯ প্রার্থী\nআসামির মরদেহে ঝুলছিল ‘আমি ধর্ষণ মামলার মূল হোতা’ লেখা চিরকুট\nঘন কুয়াশায় দিল্লিতে বিমান ও ট্রেন চলাচলে বিঘ্ন\nমায়ের মরদেহ সাইকেলে নিয়ে কবর দিতে গেলেন ছেলে\nহৃদরোগজনিত জটিলতা কমায় চীনাবাদাম\nনিয়মিত হাঁটলে ওজন কমে\n২৮ বছর পর 'দ্বিতীয় পার্লামেন্ট' স্বপ্ন ডানা মেলছে ঢাকা বিশ্ববিদ্যালয়ে\nশাস্তির বদলে পদোন্নতি! লেক দূষণ রোধের ৫০ কোটি টাকা নয়ছয়\nসব আপসকামিতার ঊর্ধ্বে উঠতে হবে সরকারকে\nসৈয়দ আশরাফের আসন নিয়ে বিপাকে সংসদ ও ইসি\nকোথায় গেল সাড়ে ১২ কোটি টাকা\nডাকসুর সেই ডাকসাইটে নেতারা\nআগেভাগে দেশ ছাড়ল দুই শীর্ষ হেরোইন কারবারি\nবস্তিবাসীর ফ্ল্যাটে চসিক ভবন!\nপ্রার্থী বাছাইয়ে জরিপ চালাবেন প্রধানমন্ত্রী\nসম্প্রতি সামাজিক যোগাযোগ মাধ্যমে নিজের একটি ছবি শেয়ার করেছেন অভিনেত্রী ...\nঘন কুয়াশায় ঢেকে গেছে ভারতের রাজধানী দিল্লি। শুক্রবার ভোর থেকে ...\nঅনেক ছোটবেলায় বাবাকে হারিয়েছিলেন সুরজ। তার পর থেকে মাকে ঘিরেই ...\nপুরনো সব কৌশল আমূল বদলে নতুনভাবে সংগঠন গোছাচ্ছে নিষিদ্ধ ঘোষিত ...\nচড়া চালের বাজারের পাশাপাশি এবার বাড়ল ডালের দাম। দীর্ঘদিন স্থিতিশীল ...\nনিয়োগ নিয়ে তেলেসমাতি কাণ্ড ঘটতে চলেছে বিশ্ববিদ্যালয় মঞ্জুরি কমিশনে (ইউজিসি)। ...\nএকাদশ জাতীয় সংসদ নির্বাচনে ফল বিপর্যয়ের পর এখন দল গোছানোর ...\nযুগ যুগান্ত ওরে ঘুমান্ত জেগে ওঠ জেগে ওঠ, মাটির জননী কাঁদিয়া ফেরে জেগে ...


শিক্ষা ব্যবস্থায় বড় পরিবর্তন আনা হবে, জানালেন দীপু মনি | AmaderBrahmanbaria.Com – আমাদের ব্রাহ্মণবাড়িয়া\nশিক্ষা ব্যবস্থায় বড় পরিবর্তন আনা হবে, জানালেন দীপু মনি\nনিজস্ব প্রতিবেদক : শিক্ষামন্ত্রী ডা. দীপু মনি বলেছেন, গতানুগতিক চিন্তাধারা থেকে বেরিয়ে এসে শিক্ষা ব্যবস্থায় বড় পরিবর্তন আনতে হবে। আমরা শিক্ষা ব্যবস্থায় আনন্দ নিয়ে আসতে চাই। শিক্ষাটা হতে হবে আনন্দময়।\nশনিবার দুপুরে যশোর বিজ্ঞান ও প্রযুক্তি বিশ্ববিদ্যালয়ের (যবিপ্রবি) শেখ রাসেল জিমনেশিয়াম উদ্বোধন অনুষ্ঠান ও আলোচনা সভায় প্রধান অতিথির বক্তব্যে এসব তিনি এসব কথা বলেন।\nমন্ত্রী বলেন, এমনিতেই আমাদের শিক্ষা ব্যবস্থা অনেকটা পরীক্ষা নির্ভর এবং সনদ সর্বস্ব। একইসঙ্গে আনন্দহীন। প্রাক-প্রাথমিক থেকে শুরু করে বিশ্ববিদ্যালয় পর্যন্ত আমরা শিক্ষা ব্যবস্থায় আনন্দ নিয়ে আসতে চাই। আনন্দ নিয়ে শিক্ষার্থীরা জ্ঞান অর্জন করবে। তারমধ্যে অনুসন্ধিৎসার জাগ্রত হবে।\nএর আগে তিনি যবিপ্রবির প্রধান ফটকস্থ জাতির পিতা বঙ্গবন্ধু শেখ মুজিবুর রহমানের ম্যুরালে ফুল দিয়ে শ্রদ্ধা নিবেদন করেন এবং মুজিববর্ষ উপলক্ষে বিশ্ববিদ্যালয়ের ডা. এম আর খান মেডিকেল সেন্টারের সামনে একটি কৃষ্ণচূড়ার বৃক্ষ রোপণ করেন।\nবৈশ্বিক চ্যালেঞ্জ মোকাবিলায় শিক্ষাই সবচেয়ে বড় হাতিয়ার উল্লেখ করে শিক্ষামন্ত্রী বলেন, বিশ্বে যোগ্যতাই টিকে থাকার একমাত্র মানদণ্ড। সময়ের প্রয়োজনে শিক্ষার্থীদের বিজ্ঞান, তথ্য প্রযুক্তির মাধ্যমে দক্ষ মানব সম্পদ হিসেবে গড়ে তুলতে হবে।\nচতুর্থ শিল্প বিপ্লবের জন্য আমাদের দক্ষ, সুস্থ-সবল জনশক্তি প্রয়োজন উল্লেখ করে ডা. দীপু মনি আরো বলেন, বিজ্ঞান ও প্রযুক্তির পাশাপাশি ক্রীড়াক্ষেত্রে আমাদের দক্ষতা অর্জন করতে হবে। দেশপ্রেমে উদ্বুদ্ধ, সুস্থ ও সবল এবং কর্মে উদ্যমী প্রজন্ম আমরা গড়ে তুলতে পারি। এ লক্ষ্য অর্জনে আমাদের প্রয়াস অব্যাহত থাকবে বলেও আশাবাদ ব্যক্ত করেন।


কর্টনি কক্স এবং বাগদত্তা জনি ম্যাকডেইডের সম্পর্ক রকস - খবর\nকাউন্টারি কক্স জনি ম্যাকডেইডের সাথে তার সম্পর্কে জড়িত হয়ে পড়েছেন (এক্সক্লুসিভ)\nস্বর্গে ঝামেলা! কর্টেনি কক্সের সুখে-চির-স্ফীতিতে একটি ছিটকে পড়েছে। অভিনেত্রী এবং তার বাগদত্তা, স্নো পেট্রোল রকার জনি ম্যাকডেইড , সমস্যা হচ্ছে, একটি অভ্যন্তর একচেটিয়াভাবে বলে জীবনধারা , এবং জোনির ব্যস্ততার জন্য দোষ দেওয়া।\nঅভ্যন্তরীণ ব্যাখ্যা করে জনি তার সংগীতটিতে ফোকাস দিচ্ছেন। তিনি ক্রমাগত ভ্রমণ করছেন এবং নিউইয়র্ক, লন্ডন এবং আয়ারল্যান্ডে প্রচুর সময় ব্যয় করেছেন, যখন কর্টেনি এলএ-তে রয়েছে। তারা গত কয়েক মাস ধরে সবেমাত্র একসাথে সময় কাটিয়েছে এবং পুরো দূরত্বের পুরো জিনিসটি কর্টনিকে পাগল করে দিচ্ছে।\nজোনির ক্যারিয়ার লাল-গরম: তিনি এড শিরাণের হিট শেপ অফ ইউ অ্যান্ড পিঙ্কের স্মাগ সিঙ্গল হোয়াট অ্যাট আউট সম্পর্কে সহ-রচনা করেছিলেন। জোনির রেজুমার জন্য এটি দুর্দান্ত খবর, তবে তার বাগদত্তের সাথে সম্পর্কের জন্য নয়। তারা এর আগে বিভক্ত হয়ে পড়েছে: ২০১৫ সালের ডিসেম্বরে, তারা তাদের 17-মাসের ব্যস্ততা শেষ করে তবে তিন মাস পরে জিনিসগুলিকে পুনরায় জাগিয়ে তোলে। মোট তিন বছরেরও বেশি সময় একসাথে থাকার পরে, 53 বছর বয়সী কর্টনির মনে হয় তিনি এবং 41 বছর বয়সী জনি লম্বা হয়ে আছেন।\nঅভ্যন্তরীণ ব্যক্তি জড়িত থেকে বিরক্ত হয়ে অভ্যন্তরীণ বলেছে যে জনি কখনও বিয়ে করার জন্য প্রস্তুত হবে বলে মনে করেন না তিনি। তিনি পুরো পরিস্থিতি নিয়ে অশ্রুসিক্ত ছিলেন। তারা তাদের রোম্যান্সটি আবার জাগ্রত করার অল্প সময়ের পরে, তারা আবার তাদের বন্ধুর বাড়িতে গাঁটছড়া বাঁধার পরিকল্পনা করে।\nতারা কয়েকটি বন্ধুকে জানিয়েছে যে তারা শিগগিরই বিবাহের পরিকল্পনা করছেন এবং এটি তাদের নিকটতম বন্ধুবান্ধব এবং পরিবারের সাথে একটি ছোট বিবাহ হবে, এক সূত্র একচেটিয়াভাবে জানিয়েছে জীবনধারা । জেনিফার অ্যানিস্টন, যিনি তার স্বামী জাস্টিন থ্রোক্সকে তার ক্যালিফোর্নিয়ার এস্টেটে বিয়ে করেছিলেন তিনি এটি কোর্টনি এবং জনিকে উপহার দিয়েছেন, সূত্রটি আরও জানিয়েছে। আমরা আশা করি যে এই দুটি এটি কার্যকর করতে পারে!\nআরও একচেটিয়া সেলিব্রিটি সামগ্রীর জন্য, সর্বশেষতম ইস্যুটি গ্রহণ করার বিষয়ে নিশ্চিত হন জীবনধারা পত্রিকা, এখন নিউজস্ট্যান্ডে!\nবিজ্ঞাপন ওয়েব থেকে দ্বারা চালিত শ্যারন ওসবার্নের রাজপুত হ্যারির পক্ষে হর্ষ শব্দ ছাড়া আর কিছুই নেইপেজসিক্স.কম ত্রিস্তান থম্পসনের প্রতারণার অভিযোগ কেবল খারাপই হচ্ছেওয়ান্ডারওয়াল.কম শিলোহ জোলি-পিট একটি কিশোর চরিত্রে এখন একেবারে ভিন্ন চেহারানিকসিউইফট.কম গর্ভবতী মেঘান হ্যারি ইউএস রিটার্নের পর প্রথমবারের মতো দেখেছেপেজসিক্স.কম আপনি ডেলি পার্টনকে কখনও মেকআপ ছাড়াই দেখতে পাবেন না, এখানে কেনThemix.net টড ক্রিসলির ডাবল লাইফ শেষ পর্যন্ত ওপেনের বাইরেনিকসিউইফট.কম জার্গনেট মোর ইন চালিতখবর কোর্টনি কক্স স্বীকার করেছেন যে তার মুখে ফিলার পাওয়া সত্যিই খারাপ ধারণা ছিল কর্টনি কক্স বিস্ময়করভাবে চর্মসার চেহারা সঙ্গে অনুরাগী শীর্ষ খবর


ধর্ষণের জন্য নারীরাই দায়ী! – WomenEye24\nপ্রচ্ছদ/সারাদেশ/ধর্ষণের জন্য নারীরাই দায়ী!\nধর্ষণের জন্য নারীরাই দায়ী!\nভারতের মহারাষ্ট্রের ক্ষমতাসীন ন্যাশনালিস্ট কংগ্রেস পার্টির (এনসিপি) নেত্রী ও রাজ্যের মহিলা কমিশনের সদস্য আশা মির্জে ধর্ষণের জন্য নারীদেরকেই দায়ী করেছেন । নারীরা তাদের পোশাক, আচরণ এবং স্থানকাল না বুঝে চলাফেরার কারণে ধর্ষণের শিকার হয় বলে মন্তব্য করেন তিনি ।\nআশা মির্জের এ মন্তব্যে বিভিন্ন মহলে সমালোচানার ঝড় উঠেছে।\nমঙ্গলবার মহারাষ্ট্রের নাগপুরে এনসিপি’র নারীকর্মীদের একটি অনুষ্ঠানে মির্জে দিল্লির বাসে ধর্ষণের শিকার হয়ে মারা যাওয়া তরুণী (নির্ভয়া) এবং শক্তি জুটমিলে এক নারী সাংবাদিক ধর্ষণের ঘটনায় ধর্ষিতাদেরকেই অনেকাংশে দায়ী বলে মত দেন। এক প্রশ্নের জবাবে নির্ভয়ার বিরুদ্ধেই পাল্টা প্রশ্ন করে মির্জে বলেন, “নির্ভয়া রাত ১১ টায় কেন বন্ধুর সঙ্গে সিনেমা দেখতে বেরিয়েছিল? সেটা কি খুব জরুরি ছিল?”\nমুম্বাইয়ের শক্তি জুটমিলে ধর্ষণের শিকার ফটোসাংবাদিকের বিরুদ্ধেও প্রশ্ন তুলে তিনি বলেন, “সন্ধ্যা ৬ টায় নির্জন ওই কারখানায় যাওয়ার কি খুব প্রয়োজন ছিল”?\n“নারীদেরকে অবশ্যই সতর্ক থাকতে হবে। কোনো আচরণের কারণে তারা নিজেরই নিজেদের বিপদ ডেকে আনছে কিনা তা মাথায় রাখতে হবে,” বলেন মির্জে।\nনারী অধিকার কর্মী, ক্ষমতাসীন কংগ্রেস, বিরোধী দল বিজেপি তার এ বক্তব্য ‘মেনে নেয়া যায় না’ বলে মন্তব্য করেছে। এমনকি মির্জের নিজের দলের সদস্যরাও এ মন্তব্যের দায় এড়িয়েছে।\nএনসিপি’র এমপি সুপ্রিয়া সুল সাংবাদিকদের কাছে মির্জের মন্তব্যের জন্য দুঃখ প্রকাশ করেছেন। মির্জের এ বক্তব্য তার ব্যক্তিগত মতামত, দলের নয় বলে জানান তিনি। এ ধরনের মন্তব্য করা উচিত হয়নি বলেও মন্তব্য করেন সুপ্রিয়া।\nমহারাষ্ট্রে ন্যাশনালিস্ট কংগ্রেস পার্টি (এনসিপি) এবং কংগ্রেসের জোট সরকার রয়েছে।\nকংগ্রেস নেত্রী রিতা বহুগুণা জোসি বলেন, এনসিপি’র নেত্রী এবং একইসঙ্গে মহারাষ্ট্র ‘স্টেট উইমেন কমিশন’ এর সদস্য হিসাবে মির্জে এ ধরনের মন্তব্য করতে পারেন না। তার নারীদের ক্ষমতায়ন নিয়ে কথা বলা উচিত।\nওদিকে, ‘অল ইন্ডিয়া উইমেনস অ্যাসোসিয়েশন’ এর সেক্রেটারী কবিতা কৃষ্ণা বলেন, রাজনৈতিক কোনো ব্যক্তি এ ধরনের কথা বলা মানে ধর্ষণের পক্ষেই কথা বলা। এমন মন্তব্য করার পর আশা মির্জে আর মহিলা কমিশনের সদস্য থাকার যোগ্য নন।\nমুক্তিযোদ্ধাদের সঙ্গে মতবিনিময়ে খালেদা জিয়া\n'এ বিজয় বাংলাদেশের সকল নারীর'


নিজভূমে পরবাসী টাঙ্গাইলের সুবল রাজবংশী – কালের স্রোত\nবয়স তার ৫০, নাম সুবল রাজবংশী। অনাহার-অর্ধাহারে জীর্ণ শরীর। বয়সের ভার নয় পুষ্টির অভাবে ন্যূয়ে পড়েছে। জীবনযুদ্ধে পরাজিত সুবল রাজবংশী বর্তমানে নিজভূমে পরবাসী। তার বাড়ি টাঙ্গাইলের মির্জাপুর উপজেলার ফতেহপুর ইউনিয়নের সূতানরী গ্রামে। পৈত্রিকসূত্রে পাওয়া ৬০ শতক ভূমি ১৫ বছর ধরে গ্রামের প্রভাবশালীরা জবরদখল করে রেখেছে। সুবলের বসতভিটা-জমি নিয়ে গ্রাম্য সালিশ-দরবার হয়েছে বিস্তর, কোন সমাধান হয়নি। সংখ্যালঘু হওয়ায় প্রভাবশালীদের ভয়ে দীর্ঘ ১০বছর ধরে গ্রামে যেতে পারেন না তিনি- যে কোন সময় চাপে ফেলে বাড়ি-জমি লিখে নিতে পারে জবরদখলকারীরা। কিছুদিন বাস করেছেন মামা চান মোহন রাজবংশীর বাড়িতে। এখন তিনি গাজিপুরের চন্দ্রায় ভাড়া ঝুঁপড়িতে স্ত্রী চিত্রা রাজবংশীকে নিয়ে বাস করছেন এবং কিশোর ছেলে সুকুমার রাজবংশীকে(১১) নিয়ে বিভিন্ন স্থানে দিনমজুরি করে দিন কাটাচ্ছেন। কথা বলতে গিয়ে ছেলের ভবিষ্যত ভাবনায় হামেশাই অশ্রæ ঝড়ান।\nসরেজমিনে জানাগেছে, ফতেহপুর ইউনিয়নের ফতেহপুর মৌজার গ্রামের স্বর্গীয় গণেশ রাজবংশীর ছেলে সুবল রাজবংশীরা বংশ পরম্পরায় সূতানরী গ্রামের বাসিন্দা। সুবল রাজবংশী দুই মেয়ে ও এক ছেলের জনক। মেয়ে বিনোদিনী রাজবংশী ও নূপুর রাজবংশীকে অন্য উপজেলায় বিয়ে দিয়েছেন। ১৯৪৭ সালে দেশভাগের সময় স্থানীয় ছালাম খান, মানিক খান, হযরত খান, ফরিদ খান ও ছানু খানের পূর্বপুরুষরা আসাম থেকে এসে সূতানরী গ্রামে বসতি স্থাপন করে।\nসুবল রাজবংশীর বিএস-৩২৮ খতিয়ানে ২২৪ নং দাগের ২৪ শতক বসত ভিটা ভাগাভাগি করে বসবাস করছেন একই গ্রামের মৃত মজিদ খানের দুই ছেলে ছালাম খান ও মানিক খান এবং মৃত রুস্তম খানের ছেলে হযরত খান ও মৃত কাশেম খানের ছেলে ফরিদ খান। একই খতিয়ানের ২২৩ দাগের ১৯ শতাংশ কান্দা ভূমি ছালাম খান ও মানিক খান জবরদখলের মাধ্যমে ভোগ করছেন। ওই খতিয়ানের ৪৫৯ দাগের ১৭ শতাংশ নামা ভূমি মৃত ধলা খানের ছেলে ছানু খানের দখলে রয়েছে। নিজ নামে পৈত্রিক ৬০ শতাংশ বাড়ি-জমির মালিক হলেও সুবল রাজবংশী সংখ্যালঘু হওয়ায় প্রভাবশালীরা তাকে পরিবারসহ সূতানরী গ্রাম থেকে কৌশলে বিতারিত করেছে। এ বিষয়ে সুবল রাজবংশী ইতোপূর্বে মির্জাপুর থানায় সাধারণ ডায়েরি করেন। ওই জিডির পরিপ্রেক্ষিতে উভয় পক্ষকে মির্জাপুর থানায় তলব করা হয়- সেখানেও বিষয়টির কোন সমাধান হয়নি। সর্বশেষ সুবল রাজবংশী গত ২৫ জানুয়ারি প্রতিকার চেয়ে টাঙ্গাইলের পুলিশ সুপারের কাছে লিখিত আবেদন করেছেন।\nসূতানরী গ্রামের ব্যবসায়ী আব্দুল লতিফ মিয়া(৬৫), আব্দুল করিম(৭০), নিরঞ্জন রাজবংশী(৫০), নরেশ রাজবংশী(৪০) সহ অনেকেই জানান, সুবল রাজবংশী অত্যন্ত সহজ-সরল প্রকৃতির মানুষ। স্থানীয় নদী ও মুক্ত জলাশয়ে মাছ ধরে বাজারে বিক্রি করে জীবিকা নির্বাহ করতেন। তার বাবা-কাকারা তিন ভাই ছিলেন- স্বর্গীয় গণেশ রাজবংশী, স্বর্গীয় জিতেন রাজবংশী ও স্বর্গীয় জিনি রাজবংশী। স্বর্গীয় জিতেন রাজবংশী ও স্বর্গীয় জিনি রাজবংশী স্বাধীনতার আগে তাদের পৈত্রিক সম্পত্তি বিক্রি করে ভারতে চলে যান। কিন্তু স্বর্গীয় গণেশ রাজবংশী তার অংশের সম্পত্তি বিক্রি করেন নাই এবং সুবল রাজবংশী অপ্রাপ্ত বয়স্ক থাকাকালে দেশেই তিনি মৃত্যুবরণ করেন।\nসুবল রাজবংশী কান্নাজড়িত কণ্ঠে জানান, পৈত্রিক ৬০ শতক বসতবাড়ি-জমি থাকা সত্বেও তিনি ভূমি ও ঠিকানাহীন। সংখ্যালঘু হওয়ায় তার সম্পত্তি ছালাম খান ও তার আত্মীয়রা গায়ের জোরে জবরদখল করে নিয়েছে। বার বার গ্রাম্য সালিশ-বিচারে উপস্থিত হয়ে জমির কাগজপত্র দেখিয়েও তিনি বাড়ির দখল ফিরে পাননি। টাঙ্গাইলের পুলিশ সুপারের কাছে আবেদন করায় ডিবি এলাকায় গিয়ে তদন্ত করে এসেছে। কিন্তু কোন প্রতিবেদন দেয় নাই। এলাকায় থাকলে জবরদখলকারীরা তাকে মেরে ফেলতে পারে তাই তিনি স্ত্রী, ছেলেকে নিয়ে চন্দ্রায় দিনমজুরি করে কোন রকমে বেঁচে আছেন।\nঅভিযুক্ত ছালাম খানের অনুপস্থিতিতে তার স্ত্রী বয়োবৃদ্ধ রহিমা খানম জানান, সুবল রাজবংশী বাড়ির কিছু অংশের মালিক। সুবল চাইলে বসবাসের জন্য তারা বাড়ি ছেড়ে দেবেন। তবে সুবল যদি তার জায়গা বিক্রি করতে চায় তারা বাজার মূল্যের চেয়ে বেশি দামে কিনে রাখবেন।\nছালাম খানের ভাতিজা মো. রুবেল খান জানান, তারা কারো সম্পত্তি জবরদখল করেননি। বাড়ি ও জমির দলিল তাদের কাছে রয়েছে। প্রয়োজনে যথাস্থানে উপস্থাপন করা হবে। তবে সুবল যদি জায়গা বিক্রি করতে চায় তারা কিনে নেবেন।\nফতেহপুর ইউনিয়নের ৪ নম্বর ওয়ার্ডের সদস্য মো. মজনু মিয়া জানান, বিষয়টি নিয়ে ইউনিয়ন পরিষদে বার বার সালিশের আয়োজন করা হয়েছে। প্রথম দিকে অভিযুক্ত ছালাম খানরা তাদের কাছে ওই জমির দলিল আছে বলে জানিয়েছে পরে আর কোনদিন সালিশে হাজির হয়নি।\nফতেহপুর ইউপি চেয়ারম্যান আব্দুর রৌফ মিয়া জানান, সুবল রাজবংশীর বাড়ি ও জমি নিয়ে একাধিকবার ইউনিয়ন পরিষদে সালিশের মাধ্যমে সমাধানের চেষ্টা করা হয়েছে। ছালাম খানরা বিষয়টির সমাধান চাইলেও পরে আর সালিশে উপস্থিত হয়নি। মূলত: সাবেক চেয়ারম্যান হুমায়ুন তালুকদারের হস্তক্ষেপে বিষয়টি মিমাংসা করা সম্ভব হয়নি।\nটাঙ্গাইল গোয়েন্দা পুলিশের(ডিবি-দক্ষিণ) অফিসার ইনচার্জ আমীর হোসেন জানান, বিষয়টি সম্পর্কে তিনি পুরোপুরি অবগত নন। তিনি তদন্ত করে প্রয়োজনীয় ব্যবস্থা নেবেন।\nদেলদুয়ারে আওয়ামী লীগ সরকারের দুই বছর পূর্তি ও গণতন্ত্রের বিজয় উপলক্ষে মত বিনিময় সভা


এফিলিয়েট মার্কেটিং কি? কিভাবে টাকা আয় করবেন | এসো আয় করি\nএফিলিয়েট মার্কেটিং কি ? What is affiliate marketing\nAffiliate marketing এমন একটি উপায় বা মাধ্যম যার দ্বারা আমরা যেকোনো অনলাইন কোম্পানির ডিজিটাল প্রোডাক্ট (Digital product), অনলাইন স্টোরের ফিজিক্যাল প্রোডাক্ট (physical product) বা অনলাইন কিনতে পাওয়া যেকোনো জিনিস, নিজের ওয়েবসাইট, ব্লগ, সোশ্যাল মিডিয়া পেজ বা ইউটিউবের চ্যানেলে “এফিলিয়েট লিংক এর মাধ্যমে” প্রোমোট (promote) করতে পারি।\nএবং,যখনি সেই প্রোমোট করা জিনিসটি আপনার দেয়া লিংকের মাধ্যমে গিয়ে লোকেরা কিনবেন বা প্রোমোট করা লিংকের মাধ্যমে PRODUCT এর official ওয়েবসাইটে গিয়ে অন্য কোনো product কিনবেন, তখন আপনাকে সেই প্রোডাক্টটি বিক্রি করানোর জন্য কিছু commission টাকা দেয়া হয়।\nএই আয় করা কমিশনের রাশি অন্য অন্য প্রোডাক্ট এর ওপর আলাদা আলাদা হোতে পারে। কমিশনের রাশি বা আপনাকে কত টাকা কমিশন দেয়া হবে, সেটা “আপনি জে অনলাইন ওয়েবসাইট এর প্রোডাক্ট প্রোমোট বা শেয়ার করছে একজন এফিলিয়েট হিসেবে সেই অনলাইন ওয়েবসাইট কোম্পানি নির্ধারিত বা ঠিক করবে। এমনিতে, সবটাই আপনাকে আগের থেকেই ডিটেইলসে বলে দেয়া হয়।\nতাহলে, সোজাভাবে বললে – “affiliate marketing এমন একটি মার্কেটিং এর মাধ্যম যেখানে আপনি যেকোনো অনলাইন প্রোডাক্ট বা জিনিস অন্যদের কেনার জন্য আগ্রহ করেন। এবং, আপনার প্রমোট করা প্রোডাক্টটি যখন কেও কিনে, তখন আপনাকে কিছু টাকা কমিশন হিসেবে দেয়া হয়।\nআপনি যেকোনো digital product যেমন “ডোমেইন”, “হোস্টিং”, “ওয়ার্ডপ্রেস থিম”, “অনলাইন সফটওয়্যার” আদির মার্কেটিং নিজের ব্লগ বা ওয়েবসাইটে কোরে তাদের বিক্রি করতে পারেন।\nএর বাইরে, সব থেকে প্রচলিত উপায় এফিলিয়েট মার্কেটিং এর এটাই যে, আপনি ইন্টারনেটে থাকা যেকোনো একটি অনলাইন শপিং ওয়েবসাইটে (online shopping website) একটি affiliate marketer হিসেবে রেজিস্টার কোরেতে হবে।\nতারপর, আপনি সেই শপিং ওয়েবসাইটে থাকা যেকোনো জিনিশ যেমন, “Mobile”, “TV”, “জামা কাপড়”, বই (books), সফটওয়্যার বা যেকোনো জিনিস affiliate link এর দ্বারা প্রোমোট বা শেয়ার কোরে টাকা আয় করতে পারবেন।\nএফিলিয়াতে মার্কেটিং কিভাবে শুরু করবেন ? (How to start affiliate marketing ?)\nনিচে আমি ৬ টি সোজা পয়েন্ট বা স্টেপস বলবো, যেগুলি পুরো কোরে আপনারা এফিলিয়াতে মার্কেটিং এর মাধ্যমে কাজ শুরু করতে পারবেন।\nসবচে আগেই, আপনার একটি ব্লগ, ইউটিউবের চ্যানেল, ফেসবুক পেজ বা অন্য সোশ্যাল মিডিয়া পেজ থাকতে হবে।এবং, সেই পেজ, ব্লগ বা ইউটিউবের চ্যানেলে অনেক ট্রাফিক, ভিসিটর বা লাইক থাকতে হবে। কারণ, যেকোনো প্রোডাক্টের (product) এর মার্কেটিং করার জন্য সবচে জরুরি অডিয়েন্স (audience)যাদের কাছে আপনি প্রোডাক্ট শেয়ার বা মার্কেটিং করবেন। এবং, যেকোনো জিনিস অনলাইনে মার্কেটিং করার এই ৪ টি মাধ্যম সেরা।\nএখন আপনার একটি ব্লগ, ইউটিউবের চ্যানেল বা ফেসবুক পেজ, এগুলির মধ্যে যদি একটিও আছে, তাহোলে এখন আপনি একটি ভালো “Affiliate program” জয়েন করতে হবে। যেকোনো অনলাইন affiliate program জয়েন করার পর আপনি তাদের সামগ্রী বা প্রোডাক্ট প্রোমোট বা শেয়ার করতে পারবেন।\nএখন affiliate network বা affiliate program জয়েন করার পর, আপনি কেমন সামগ্রী বা প্রোডাক্ট লোকেদের সাথে শেয়ার করবেন সেটা আপনার নির্ধারিত বা বাছাই করতে হবে।\nআপনার বেঁচে নেয়া প্রোডাক্ট বা সামগ্রীর বিনিময়ে আপনাকে একটি affiliate link দেয়া হবে। এই, এফিলিয়েট লিংকের মাধ্যমে লোকেরা আপনার শেয়ার বা প্রোমোট করা প্রোডাক্টের পেজে আসতে পারবে। এবং, এখানথেকেই তারা সেই প্রোডাক্টটি ডাইরেক্ট কিনে নিতে পারবেন।\nএরপর আপনাকে দেয়া প্রোডাক্টের এফিলিয়েট লিংক আপনি নিজের ব্লগ, ইউটিউবের চ্যানেল, ফেসবুক পেজ বা অন্য যেকোনো মাধ্যমে লোকেদের সাথে শেয়ার কোরে মার্কেটিং করতে পারবেন।\nএখন, আপনার শেয়ার করা প্রোডাক্টের এফিলিয়েট লিংকের মাধ্যমে যদি কেও সেই সামগ্রী মা প্রোডাক্ট টি কিনেন, তাহলে আপনি affiliate network টির তরফ থেকে টাকা পাবেন commission হিসেবে।\nএফিলিয়েট মার্কেটিং দ্বারা কত টাকা আয় করা যাবে ?\nসত্যি বললে, এফিলিয়েট মার্কেটিং দ্বারা আপনি কত টাকা আয় করবেন, সেটা পুরো আপনার ওপরে। আজ, লোকেরা কেবল এই মাধ্যমে মাসে লক্ষ লক্ষ টাকা কমিশন হিসেবে কামিয়ে নিচ্ছেন আর তাই আপনি চেষ্টা করলে মাসে কয়েক হাজার তো আরামেই ইনকাম করতে পারবেন। কিন্তু, এই affiliate marketing এর খেলা বুঝতে আপনার অল্প সময় নিশ্চই লাগবে। এই মাধ্যমে আপনি বেহিসাব টাকা আয় করতে পারবেন। কিন্তু, আপনার কিছু জায়গায় এক্সপার্ট (expert) হতে হবে।\nভেবেনিন আপনার একটি ব্লগ বা ইউটিউবের চ্যানেল আছে এবং আপনি তাতে blogging এর ওপর টিউটোরিয়াল (tutorial) আর্টিকেল লিখেন বা ভিডিও চ্যানেলে আপলোড দেন।\nযিহেতু, আপনি blogging এর সাথে জড়িত আর্টিকেল লিখেন বা ভিডিও নিজের ইউটিউবের চ্যানেলে আপলোড দেন, তাই আপনার ব্লগে বা চ্যানেলে আশা বেশির ভাগ ভিসিটর্সরা ওয়েব হোস্টিং (web hosting) এবং ডোমেইন (domain) কেনাতে রুচি রাখতে পারে।\nএখন, আপনার করতে হবে কি, আপনি ভালো একটি domain এবং hosting কোম্পানিতে গিয়ে নিজেকে affiliate হিসেবে রেজিস্টার কোরে তাদের প্রোডাক্ট নিজের ইউটিউবের চ্যানেল বা ব্লগের আর্টিকেলে এফিলিয়েট লিংকের মাধ্যমে প্রোমোট করতে পারবেন এবং নিজের ভিসিটর্স দেড় সেই প্রোডাক্ট গুলি কিনতে বলতে পারবেন। আপনি প্রত্যেক purchase এ ১০% থেকে ২০% অব্দি কমাতে পারবেন।\nএখন, যদি আপনার প্রোমোট করা এফিলিয়েট লিংকের মাধ্যমে আপনার ভিসিটর্স রা মাসে ২০ টা প্রোডাক্ট যেমন ডোমেইন বা হোস্টিং কেনে , এবং একটি হোস্টিং প্যাকেজের দাম বছরে ৭০০০ হয় আর প্রত্যেক কেনাতে আপনাকে ২০% কমিশন দেয়া হয় তাহলে আপনার মোট ইনকাম হবে –\nতাহলে আপনি মোট ২৮,০০০ টাকা এক মাসেই আয় করতে পারবেন।\nএফিলিয়েট মার্কেটিং থেকে আয় পুরো পুরি নির্ভর করে,\nপ্রত্যেক বিক্রিতে আপনাকে কত টাকা দেয়া হচ্ছে কমিশন হিসেবে।\nআপনি কতটি প্রোডাক্ট এফিলিয়েট লিংকের মাধ্যমে বিক্রি করিয়েছেন।\nএই জিনিস গুলির ওপরে নির্ভর করেই আপনার এফিলিয়েট ইনকাম নির্ভর করবে। অল্প কঠিন, কিন্তু আপনি একবার এই অনলাইন ব্যবসা ধরে ফেললে এতো টাকা আয় করতে পারবেন যে আপনি ভাবতেও পারবেননা। এইটা পুরোটাই একটি অনলাইন ব্যবসা। অনলাইনে অনেক মাল (product) রয়েছে যেগুলির বিষয়ে আপনি লোকেদের জানিয়ে সেই মাল গুলি বিক্রি করিয়ে দিতে পারবেন। অন্যদের মাল (product) বিক্রি করান এবং কমিশন নিয়ে যান।\nইন্ডিয়ার (India) বিখ্যাত (famous) ব্লগার “Mr.Harsh agarwal” তার একটি আর্টিকেলে লিখেছেন যে, তিনি এফিলিয়েট প্রোগ্রামের দ্বারা মাসে ৩০,০০০ ডলার ($30000) ইনকাম করেন। এবং, তিনি এটাও বলেছেন যে, আমরা এর দ্বারা limitless (unlimited) টাকা আয় করতে পারি। শেষে, এটাও Harsh agarwal বলেছেন যে affiliate product মার্কেটিং করার তার উপায় হলো ব্লগের মাধ্যমে।তিনি ১০ বছর থেকে ব্লগের মাধ্যমেই প্রোডাক্ট গুলি মার্কেটিং করছেন এবং লক্ষ লক্ষ টাকা মাসে আয় করছেন।\nTags:আয় এফিলিয়েটc করবেন? কি? কিভাবে টাকা মার্কেটিং\nfacebook twitter pinterest linkedin আসসালামুয়ালাইকুম । আপনাদের সাথে PTC সাইট …\nfacebook twitter pinterest linkedin সম্পূর্ণ useclix.com এর মত system একবার …


৮ বছর পর পাকিস্তানে খেলতে যাচ্ছে শ্রীলঙ্কা – GLOBETODAYBD.COM\nসেপ্টেম্বর ১১, ২০১৭\t174 Views\n১১ সেপ্টেম্বর ২০১৭ (গ্লোবটুডেবিডি): ২০০৯ সালে শ্রীলঙ্কা দলের খেলোয়াড়দের বহনকারী বাসের উপর সন্ত্রাসী হামলার ৮ বছর পর আবার পাকিস্তান সফরে যাচ্ছে লঙ্কানরা। তবে এবার তারা যাবে কেবল একটি টি-টোয়েন্টি ম্যাচ খেলতে।\nআরব আমিরাতে শ্রীলঙ্কার বিপক্ষে সেপ্টেম্বর মাসের শেষ সপ্তাহ থেকে অক্টোবর মাসের শেষ সপ্তাহ পর্যন্ত ২ ম্যাচ টেস্ট, ৫ ম্যাচ ওয়ানডে ও ৩ ম্যাচ টি-টোয়েন্টি সিরিজ খেলবে পাকিস্তান। টেস্ট ও ওয়ানডে সিরিজের সবগুলো ম্যাচ আরব আমিরাতে হলেও টি-টোয়েন্টি সিরিজের শেষ ম্যাচটি হবে পাকিস্তানে। ২৯ অক্টোবর শেষ টি-টোয়েন্টি ম্যাচটি পাকিস্তানের লাহোরে হবে বলে খবর প্রকাশ করেছে রয়টার্স ও পাকিস্তানের বিভিন্ন সংবাদ মাধ্যম।\nমূলত আইসিসি বিশ্ব একাদশকে পাকিস্তানের খেলতে পাঠানোর পর সাহস পেয়েছে শ্রীলঙ্কা। তাইতো তারাও একটি টি-টোয়েন্টি ম্যাচ খেলতে পাকিস্তানে যেতে পারে।\n২০০৯ সালে এই শ্রীলঙ্কা দলের উপর সন্ত্রাসী হামলার পর থেকে পাকিস্তানে আন্তর্জাতিক ক্রিকেট এক প্রকার নিষিদ্ধ। এরপর থেকে গেল ৮ বছর ধরে পাকিস্তানে আন্তর্জাতিক ক্রিকেট ফেরাতে চেষ্টা করে যাচ্ছে দেশটির সরকার ও ক্রিকেট বোর্ড। মাঝে জিম্বাবুয়ে ও আফগানিস্তান দল পাকিস্তান সফর করলেও প্রথম সারির কোনো টেস্ট খেলুড়ে দেশ সফর করেনি। শ্রীলঙ্কা টি-টোয়েন্টি ম্যাচ খেলতে গেলে তারা হবে প্রথম সারির টেস্ট খেলুড়ে প্রথম কোনো দেশ যারা সন্ত্রাসী হামলার ৮ বছরের মাথায় আবার পাকিস্তান সফরে যাবে।\nঅবশ্য পাকিস্তান সুপার লিগের দ্বিতীয় আসরের ফাইনাল ম্যাচটি লাহোরে হয়েছে। সেখানে অবশ্য সব দেশের খেলোয়াড়রা খেলতে যাননি।\nPrevious ‘বাবা’ রামদেবকে বিয়ে করতে চান দুই বলিউড অভিনেত্রী!\nNext মাঝ আকাশে পাইলটের ভূয়া সেলফি!\nবোল্ট-ঝড়ে ধরাশায়ী ভারত


সন্ধ্যার মধ্যেই কোরবানির বর্জ্য অপসারণ করতে চায় চসিক\nপ্রকাশিত: ১৫:৫৯, ২১ জুলাই ২০২১\nনগরে কোরবানির পশুর বর্জ্য অপসারণ কাজ শুরু হয়েছে। দুপুর থেকে চলমান বর্জ্য অপসারণে কাজ করছে কয়েক হাজার চট্টগ্রাম সিটি করপোরেশনের সেবক।\nবুধবার (২১ জুলাই) সকাল ৯টা থেকে নগরীর বিভিন্ন ওয়ার্ডে বর্জ্য অপসারণে নামেন তারা।\nচসিক বর্জ্য স্ট্যান্ডিং কমিটির সভাপতি কাউন্সিলর মো. এসরাুরুর হক সিভয়েসকে বলেন, আমরা সকাল থেকে বর্জ্য অপসারণে কাজ করছি। ১০ ঘণ্টা সময় নিয়েছি, তবে কাজ প্রায় শেষ। আজকে আমাদের ৪ হাজার সেবক ও ৩৩০টি গাড়ি মাঠে কাজ করছে। আশা করি নির্ধারিত সময়ের মধ্যে আমরা চট্টগ্রাম নগরকে বর্জ্যমুক্ত করব।\nএদিকে চট্টগ্রাম সিটি করপেরেশনের মেয়র মো. রেজাউল করিম চৌধুরী জানান, ডোর টু ডোর পরিচ্ছন্ন কর্মীরা দ্রুততার সাথে জবাইকৃত পশুর ময়লা-আবর্জনা খড়কুটোসহ সংগ্রহ করে রক্ত ধুয়ে ব্লিচিং পাউডার ছিটিয়ে দিবে, যাতে পরিবেশ দুর্গন্ধমুক্ত থাকে।\nপ্রসঙ্গত, প্রতি বছরের মতো এবারও বর্জ্য অপসারণ কাজের জন্য নগরকে চারটি জোনে ভাগ করে চারজন কাউন্সিলরকে দায়িত্ব দেওয়া হয়েছে। এর মধ্যে উত্তর জোনের ১০টি ওয়ার্ডে কার্যক্রম তদারকি করছেন কাউন্সিলর এসরারুল হক। দক্ষিণের ১১টি ওয়ার্ডে দায়িত্ব পালন করছেন কাউন্সিলর আবদুল বারেক। পূর্ব জোনের ১১টি ওয়ার্ডে কাউন্সিলর শৈবাল দাশ সুমন এবং পশ্চিম জোনের ৯টি ওয়ার্ডে কাউন্সিলর মো. ইসমাইল দায়িত্ব পালন করছেন। এছাড়া পুরো নগরে বর্জ্য ব্যবস্থাপনার কাজ তত্ত্বাবধান করছেন কাউন্সিলর মো. মোবারক আলী।\nট্রেনে লাগেজ হারিয়ে দুশ্চিন্তায় প্রবাসী, ফিরিয়ে দিল পুলিশ\nনির্ধারিত ৩০৪ স্পটে পশু জবাই করেনি কেউ, ঘোষণাতেই দায় সেরেছে চসিক\nমন্ত্রণালয়ের ‘প্রেশার’/ কোরবানি বর্জ্য অপসারণে চসিকের তিন হট লাইন\nআপত্তিকে পায়ে ঠেলে টাইগারপাসে এক্সপ্রেসওয়ে নির্মাণ করবেই সিডিএ\nনগরের ৪১ ওয়ার্ডের যেসব স্থানে গরু জবাইয়ের অনুমতি\nস্বাস্থ্যবিধি উধাও— জরিমানা গুণলেন বিবিরহাটের ইজারাদার


Health Archives - Tiny Baskett\nআপনার কিডনি কি সুস্থ্য আছে? আপনি নিজেই কিভাবে আপনার কিডনি রোগ শনাক্ত করবেন? এবং কিডনি কিভাবে পরিষ্কার করলে সারাজীবন আপনার কিডনি সুস্থ্য থাকবে? কিভাবে কিডনি পরিষ্কার করলে কিডনিতে কোন ধরনের রোগ বা পাথর হবে না? এই বিষয় নিয়ে আজকের এই বিষয় নিয়ে আলোচনা করব। প্রিয় পাথক শুরুতেই আমি ছটফট ১৩টি লক্ষণের কথা বলব যেগুলো উপসর্গ […]\nউচ্চ রক্তচাপ বা হাই ব্লাড প্রেশার এই রোগটার প্রতিকারের উপায় নিয়ে আজকে বিস্তারিত কথা বলব। শুরু করছি কিভাবে উচ্চ রক্তচাপের সৃষ্টি হয় সেটার সহজ ভাষায় বুঝিয়ে বলি, কারন রোগটা যত ভালভাবে জানবেন নিয়ন্ত্রণ রাখাও সহজ হবে। আমাদের শরীরের রক্তনালীগুলো রাবারের মতো প্রয়োজনীয় সংকুচিত হতে পারে। কিন্তু এই রক্তনালী যদি শক্ত হয়ে যায় তখন প্রয়োজনমতো প্রসারিত […]


ফুটবলের ইতিহাসে কোথায় থাকবেন লিওনেল মেসি ? | :: Daily Sylheter Dak ::\nফুটবলের ইতিহাসে কোথায় থাকবেন লিওনেল মেসি ?\nপ্রকাশনার সময়ঃ জুন ২৮, ২০১৬ ১:০০ অপরাহ্ন পঠিত হয়েছেঃ ৬৭৩ বার\nডেস্ক রিপোর্ট : আন্তর্জাতিক ফুটবল থেকে লিওনেল মেসির অবসর নেওয়ার ঘোষণা বিশ্বজুড়ে ফুটবল মহলে বিস্ময় তৈরি করেছে। কোপা আমেরিকার ফাইনালে দ্বিতীয়বারের মতো চিলির কাছে আর্জেন্টিনার পরাজয়ে তার মুষড়ে পড়া স্বাভাবিক, কিন্তু মাত্র ২৯ বছর বয়সে আন্তর্জাতিক ফুটবল থেকে বিদায়ের কারণ খুঁজতে শুরু করেছেন বিশ্লেষকরা।\nএকই সাথে কথা হচ্ছে, ফুটবলের ইতিহাসে মেসির জায়গা হবে কোথায়?\nমিহির বোস মনে করেন, বর্তমানের সেরা হলেও ফুটবলের ইতিহাসে পেলে এবং মারাডোনা তো বটেই এমনকি ইউহান ক্রায়ুফের পেছনে থাকবেন মেসি।\n“মেসি দারুণ ফুটবলার, বর্তমানে বিশ্বের সবচেয়ে ভালো খেলোয়াড়, ক্রিস্টিয়ানো রোনাল্ডোর চেয়েও ভালো ফুটবলার, কিন্তু মারাডোনা বা পেলের সমকক্ষ তিনি নন। “মি বোস বলেন, পেলে বা মারাডেনা তাদের দেশকে বিশ্বকাপ জিতিয়েছেন যেটা মেসি পারেননি। মেসির সাফল্য শুধুই ক্লাব লেভেলে।\nতার মতে ব্শ্বিকাপের মতো টুর্নামেন্ট খেলে জেতার জন্য একটি বিশেষ দক্ষতার দরকার হয়, যেখানে মেসি ব্যর্থ হয়েছেন।\nএ প্রসঙ্গে মিহির বোস পেলে বা মারাডোনার তুলনায় মেসির ভেতরে নেতৃত্বের ঘাটতি দেখতে পান।\n“দেশের হয়ে সাফল্য না পাওয়া নিয়ে মেসির নিজের মধ্যেও হয়তো অনেক দুঃখ আছে। সে কারণেই হয়তো তার এই সিদ্ধান্ত।“\nআর্জেন্টিনার মানুষের মধ্যেও মেসিকে নিয়ে নানা সন্দেহ কাজ করে।\n“তারা মনে করে মারাডোনা তাদের দেশের আসল নায়ক, বিশ্বকাপ এনে দিয়েছেন তিনি। কিন্তু মেসি সম্পর্কে অনেকে বলেন তিনি আর্জেন্টিনিয়ানই নন। তিনি আর্জেন্টিনার জন্য খেলতেই চাননা।“\nতাকে নিয়ে তার জন্মভূমিতে এই সন্দেহের কারণ – মেসি তার দেশের জন্য বিশ্বকাপ বা কোপা আমেরিকা জিততে ব্যর্থ হয়েছেন।\nমাত্র ১৩ বছর বয়স থেকে তিনি বার্সিলোনাতে। শুধু জাতীয় দলের হয়ে খেলতে আসা ছাড়া আর্জেন্টিনার সাথে মেসির যোগাযোগ সামান্যই। মিহির বোস মনে করেন, সে কারণে জাতীয় দলের তার মানসিক যোগাযোগ হয়নি, যেটা হয়েছে বার্সিলোনার সাথে। বিবিসি বাংলা\nমেসির জীবনের এই অধ্যায়গুলো জানেন কি?\nবিসিবির সবুজ সংকেত, কাউন্টিতে যাচ্ছেন মুস্তাফিজ


শুধু কথাতেই নারী-পুরুষ সমান! সীতা চরিত্রের জন্য ১২ কোটি পারিশ্রমিক নিয়ে বিস্ফোরক কারিনা\nরামায়ণের কাহিনী অবলম্বনে তৈরি অলৌকিক দেসাইয়ের সিনেমায় সীতার (Sita) চরিত্রে অভিনয় করতে চলেছেন বলিউডের স্টাইল আইকন করিনা কাপুর খান (Kareena Kapoor Khan)। তাঁর ওপর নির্মিত সীতার চোখ দিয়েই দেখানো হবে ভারতের এই পৌরাণিক মহাকাব্যের কাহিনি। কিন্তু গতমাসে তীব্র বিতর্ক দানা বাঁধে যখন জানা যায় এই চরিত্রে অভিনয় করার জন্য পারিশ্রমিক হিসাবে করিনা ১২ কোটি টাকা দাবি করেছেন।\nসীতার চরিত্রে অভিনয়ের জন্য ফি বাড়ানোর পর থেকেই ব্যাপক বিতর্কের মুখে পড়েছিলেন করিনা। সীতার চরিত্রে অভিনয়ের জন্য এক লাফে ১২ কোটি টাকার পারিশ্রমিক হাঁকিয়ে সোশ্যাল মিডিয়ায় নেটিজেনদের ব্যাপক ট্রোলিংয়ের মুখে পড়েন অভিনেত্রী। অনেকেই অভিযোগ করেন, একজন হিন্দু হয়ে করিনা সীতার ভূমিকায় অভিনয়ের জন্য ফি বাড়িয়ে ধর্মীয় অনুভূতিতে আঘাত করেছেন।\nনেট-নাগরিকরা দাবি করেন, সীতার চরিত্রে অভিনয়ের যোগ্য নন করিনা। ব্যাপক ট্রোলিংয়ের মুখে পড়েও এপ্রসঙ্গে কোনো প্রতিক্রিয়া দেননি সইফ ঘরনি। সেসময় তাঁকে সমর্থন জানাতে এগিয়ে এসেছিলেন বলিউডের অনান্য অভিনেত্রীরা। তাঁদের মধ্যে অন্যতম পূজা হেগড়ে, প্রিয়ামনি, তাপসী পান্নুরা প্রমুখ। জানা গেছে এই ছবির জন্য ৮-১০ মাস সময় দিতে হবে বেবোকে।\nউল্লেখ্য বলিউডে নায়ক-নায়িকাদের মধ্যে পারিশ্রমিকের বৈষম্য নতুন ঘটনা নয়। এর আগেও বিষয়টি নিয়ে অনেক জলঘোলা হয়েছে। তবে সম্প্রতি এক সাক্ষাৎকারে এই প্রসঙ্গে মুখ খুলেছেন অভিনেত্রী। এ প্রসঙ্গে তিনি স্পষ্ট জানিয়েছেন ‘কিছু বছর আগে তো কেউ এই প্রশ্নটাই তুললতেন না যে একজন পুরুষ শিল্পী ও একজন মহিলা শিল্পী একই পারিশ্রমিক পেতে পারেন, তবে এখন অভিনেত্রীরা মুখ খুলছেন’।\nসেইসাথে তাঁর আরও সংযোজন , ‘আমি জানি আমি কী চেয়েছি। আসলে এটি মহিলাদের প্রতি সম্মানের প্রদর্শনেরও বিষয়, তবে আমি আশাবাদী এটা ভেবে যে সময় পালটাচ্ছে’। উল্লেখ্য এই মুহূর্তে, কারিনা আমির খানের সাথে তার আসন্ন ছবি লাল সিং চাড্ডার শুটিং নিয়ে ব্যস্ত রয়েছেন। সম্প্রতি এই ছবির শ্যুটিং-এর বেশ কিছু ছবি বেশ ভাইরাল হয়েছে সোশ্যাল মিডিয়ায়।\nইচ্ছা মতন মিষ্টি খেয়েও তিরিশ পেরিয়ে দারুন ফিট জুন আন্টি! নিজেই ফাঁস করলেন রহস্য


Weather: দক্ষিণবঙ্গে প্রবল বৃষ্টি অব্যাহত, আবহাওয়ার উন্নতি কবে ? জেনে নিন – News18 Bangla\nHome » Photo » kolkata » Weather: দক্ষিণবঙ্গে প্রবল বৃষ্টি অব্যাহত, আবহাওয়ার উন্নতি কবে ? জেনে নিন\nরাত থেকেই কলকাতা ও শহরতলিতে শুরু হয়েছে বৃষ্টি ৷ আগামী দু’ঘণ্টা ভালমতো বৃষ্টি হবে দুই ২৪ পরগনা, হাওড়া, হুগলিতে ৷\n| August 27, 2020, 08:17 IST\nআজ,বৃহস্পতিবারও দক্ষিণবঙ্গে বৃষ্টি অব্যাহত ৷ ওড়িশার রাউরকেলায় নিম্নচাপের অবস্থান ৷ গাঙ্গেয় পশ্চিমবঙ্গের দক্ষিণে ঘূর্ণাবর্ত অবস্থান করছে ৷ এর ফলে কলকাতা-সহ দক্ষিণবঙ্গে বিক্ষিপ্ত বৃষ্টি হবে ৷ রাত থেকেই কলকাতা ও শহরতলিতে শুরু হয়েছে বৃষ্টি ৷ আগামী দু’ঘণ্টা ভালমতো বৃষ্টি হবে দুই ২৪ পরগনা, হাওড়া, হুগলিতে ৷ বৃষ্টি চলবে নদিয়া, বীরভূম এবং পূর্ব বর্ধমানেও ৷ Representational Image\nআজ, বৃহস্পতিবার সারাদিন দফায় দফায় হালকা থেকে মাঝারি বৃষ্টি দক্ষিণবঙ্গ জুড়ে। রাজ্যের পশ্চিমের চার জেলায় অতিভারী বৃষ্টির সর্তকতা। উত্তরবঙ্গের পার্বত্য এলাকায় দু-এক পশলা ভারী বৃষ্টি। সমুদ্র উপকূলে ঝোড়ো হাওয়ার সর্তকতা। আজ,বৃহস্পতিবার পর্যন্ত মৎস্যজীবীদের সমুদ্রে যেতে নিষেধাজ্ঞা জারি করা হয়েছে। উত্তর বঙ্গোপসাগরে সৃষ্ট নিম্নচাপের অবস্থান গাঙ্গেয় পশ্চিমবঙ্গে। এটি ক্রমশ পশ্চিম ও উত্তর পশ্চিম দিকে সরে যাবে আগামী চার দিন ধরে। এর প্রভাবে ওড়িশা ও ছত্তিসগড়েও প্রবল বৃষ্টির সর্তকতা। ঝাড়খণ্ডে বিক্ষিপ্ত ভারী বৃষ্টি চলবে শুক্রবার পর্যন্ত। এই নিম্নচাপের প্রভাবে ভারী বৃষ্টি হবে মধ্যপ্রদেশ এবং রাজস্থানেও। Representational Image\nউত্তরবঙ্গে বিক্ষিপ্ত ভারী বৃষ্টির সম্ভাবনা পার্বত্য এলাকায়। দার্জিলিং, কালিম্পং ও জলপাইগুড়িতে বিক্ষিপ্ত ভারী বৃষ্টি হতে পারে দু-এক পশলা। Representational Image\nএই নিম্নচাপের প্রভাব দক্ষিণবঙ্গের পশ্চিমের জেলাগুলিতে মূলত পড়বে। বাকি জেলাগুলিতে হালকা থেকে মাঝারি বৃষ্টির পূর্বাভাস। উপকূলের জেলাগুলিতে ঝড়ো হাওয়া থাকলেও বৃষ্টিপাতের পরিমাণ খুব বেশি হবে না। পশ্চিম মেদিনীপুর, ঝাড়গ্রাম, বাঁকুড়া এবং পুরুলিয়াতে ভারী থেকে অতি ভারী বৃষ্টি হবে। বিক্ষিপ্ত ভারী বৃষ্টি হবে দক্ষিণ ২৪ পরগনা, পূর্ব মেদিনীপুর, হাওড়া, পূর্ব ও পশ্চিম বর্ধমানে ৷ আজ, বৃহস্পতিবার বিকেল থেকে আবহাওয়ার উন্নতি হওয়ার সম্ভাবনা । Representational Image\nরাতভর বৃষ্টি হয়েছে কলকাতায় ৷ শহরের একাধিক জায়গা জলমগ্ন ৷ জল জমেছে হেদুয়া, কলেজ স্ট্রিট এবং ঠনঠনিয়ায় ৷ ইএম বাইপাসের একাংশও জলমগ্ন ৷